戰後返咗加拿大，喺1946年得到中國政府嘅獎金，再次去英國，喺倫敦大學亞非學院學中國史同語言。從1948年起佢喺亞非學院擔任講師教人，喺1951年攞到倫敦大學博士學位。1953年就任爲劍橋大學嘅中文教授。


從1960年代開始佢嘅研究中心轉移到中文音韻史。1962年根據漢字借音重建上古音體系，發咗篇長文《上古漢語嘅輔音系統》。蒲立本喺再構音韻時使用咗高本漢無用到嘅漢字來做音譯，利用咗李賀、寒山嘅詩嘅押韻。


蒲立本主張明確區分中世等韻圖表示嘅音韻體系同《切韻》嘅體系。佢叫等韻圖表示嘅體系做「晚期中古漢語」，叫《切韻》嘅體系做「早期中古漢語」。LMC嘅體系喺1970年代開始發表。1984年嘅著書《Middle Chinese》大幅改訂LMC體系，同時發表EMC體系。


第一代盧吉男爵，又譯盧嘉、盧迦或盧吉士，軍人出身，喺印度、阿富汗打過仗，1885年參加尼羅河遠征，做旅長，因功被封為爵士，後尾做咗北尼日利亞專員兼總司令。1907年7月獲委任為第14任香港總督。1912年2月15號任滿離開香港，轉任南、北尼日利亞總督，1914年至1919年做全尼日利亞總督。


係中華人民共和國嘅國營廣播電視機構，由中國中央電視台、中央人民廣播電台同中國國際廣播電台合併組建成立。中央廣播電視總台為正部級國務院直屬事業單位，歸中共中央宣傳部領導。2018年3月21號，中華人民共和國政府宣佈，中國中央電視台、中央人民廣播電台、中國國際廣播電台合併，喺第13屆全國人民代表大會第一届會議後成立中國傳媒集團「中央廣播電視總台」。


大學畢業之後，楊啟彥喺1962年入香港政府做嘢，前後做咗公務員超過30年。早期，佢做政務主任，1963年做助理華民政務司，之後曾經被調去多個唔同嘅職位，1971年升做高級政務主任，1973年升做首長級丙級政務官，1978年升做首長級乙級政務官。


退休之後，楊啟彥曾經喺私人機構信和集團做嘢，1996年12月，政府委任楊啟彥做九廣鐵路公司主席同埋行政總裁，之後，俾傳媒揭發楊啟彥將九鐵公司變做「獨立王國」，加上揭發西鐵西門子事件，令到政府下決心整頓九鐵公司嘅管理同營運。


中山北站係廣珠城際軌道交通嘅其中一個站。個站起響廣東省中山市石岐區民科西路北側、北環路附近、喺正大信海岸家園同大信芊翠家園嘅中間，規劃嗰時曾經叫做石岐站，喺2011年1月7號開幕。因為石岐係傳統上嘅中山市中心，所以呢個站係最近市區嘅站。


反駁隊，坊間又叫應變反駁隊，係香港特區政府計劃成立嘅團隊，喺2024年重新啟動《基本法》第23條立法工作嗰陣，專門應對互聯網同社交媒體上面被當局認為係「抹黑」或者「惡意攻擊」嘅資訊。呢個團隊係喺2024年1月25號行政長官李家超出席立法會互動交流答問會嗰陣頭一次被提及。


中三評估係由馬來西亞考試局同埋馬來西亞教育部聯合主辦嘅考試。喺2014年喺全馬來西亞第一次實行並完全取代由1993年開始嘅初中三評估。PT3嘅用意係為咗鑒定所有國立同公立中學嘅中三學生喺3年初中生涯入面嘅學習成果、學術資格同埋學習成績，考生都係國立或者公立中學嘅中三學生。


但係PT3唔可以稱得上係全國統一考試，因為考試局無好似中五考生嘅馬來西亞教育文憑  考試一樣擬寫全國統一性試卷，所以各州甚至個別學校都可能使用唔同版本嘅試卷畀考生應考。馬來西亞教育部喺2018年11月29號發佈咗PT3考試全新格式，而2019年嘅中三學生係呢次新格式考試嘅第一屆應考生。


由於以前嘅馬來西亞教育只注重學生嘅學業成績，忽略咗學生本身嘅紀律同品行，導致學生紀律同品行逐漸退步，所以馬來西亞教育部計劃推出校本評估計劃。校本評估用意係為咗同時評估一名學生嘅成績以及班上嘅學習態度、紀律品行同完成課業功課等。


喺呢件事件入面，馬來西亞政府以及時任第二教育部長拿督斯里伊德里斯朱索承認同道歉指，計劃入面嘅校本評估確實存在好多缺點同漏洞。喺2014年2月，政府下令教育部重新檢討校本評估嘅落實情況，以方便減輕老師嘅工作量。


喺新嘅PT3制度入面，考生喺考試入面唔單只需要擁有課堂上嘅知識，亦需要擁有課外知識以確保有能力應對考卷上更具有困難性嘅高層次思想題目。喺新嘅PT3格式入面亦取消咗原有PMR考試入面嘅A、B、C、D選擇題，改為問答題，考卷入面亦無咗答案選項供選擇，考生需要自行思考答案同作答。


東谷小雪係日本動漫作品《Keroro軍曹》裏面Dororo兵長嘅主人。佢係一名女忍者。而家係吉祥學園中學部嘅2年A組生日向夏美嘅好朋友。「小雪」呢個名係由忍者時代嘅朋友，自稱係小雪寄名阿媽嘅「骸」所改。


小雪出場嗰陣多數着忍者衫，瞳孔係藍綠色。頭髮深綠，用紅色絲帶綁成馬尾，亦有普通嘅便服。動畫首次登場嘅便服係冇袖嘅夏裝。其後着過嘅便服亦有長袖同埋冇袖。返學着水手裝，共夏季同冬季兩款。泳裝有同學校訂製同埋個人款式，一共3款。


喺運動方面，作為忍者嘅小雪有相當驚人嘅運動天賦，同夏美不相伯仲，有啲方面甚至勁過夏美，而網球同埋羽毛毽等就勢均力敵。而小雪嘅忍術，名稱大多以「小雪忍法」開頭。善用化裝策略，曾經響漫畫版第70集成功假扮桃華嘅外形同埋聲線，雖然最後俾桃華發現咗，但桃華本人都話小雪唔能夠輕視。


天平路花園，香港公園之一，遊樂場之一，喺上水，天平路同馬會道交界，鳳南里䀆頭，上水消防局同中華基督教會上水堂側，英文叫Tin Ping Road Garden。行政上歸北區。設施有寵物共享公園，以及涼亭、陰棚、公園座椅、狗糞收集箱、洗手設施。


巫師之昆特牌係波蘭CD Projekt公司喺2018年10月23號出版嘅電子換卡遊戲。家下喺電腦嘅Windows、macOS、主機嘅PlayStation 4、XBOX ONE、及手機嘅iOS、Android平台先至有得玩。


海德格爾用此在呢個概念嚟表示笛卡兒同埋康德冇探索到關於存在嘅自然本性。由於啲人喺討論存在嗰陣時，一定會專稱某一個存在物，但係存在嘅本身就隱而不露，所以我哋只係得到存在物嘅本身，而海德格爾就係一直追問存在嘅本質係咩。


所以要理解存在嘅本質就在於把握呢個提問者嘅存在。追問存在嘅本質呢個問題本身受到追問者嘅規定，亦係追問者存在嘅樣式，所以此在就係一種對存在發出追問嘅存在者。由於此在作為一種可以追問存在意義嘅存在者，所以它先可以成為我哋解決存在意義嘅特殊存在者。


海德格爾同尼采一樣都批判本體概念，佢認為此在永遠係一種在世嘅存在者。存在嘅基本形式唔係以一種主體或者客體嘅方式，而係以一種在世嘅統一形式，此在以在世嘅方式展開狀態中領會存在本身，呢種展開狀態就係「此」嘅本質含義。


香港互聯網註冊管理有限公司響2001年12月成立，2002年4月22號正式投入運作，由嗰陣時起香港域名註冊有限公司做咗佢嘅附屬機構。佢係一個非牟利及非法定組織，係香港特別行政區政府指定，專責執行香港頂級功能變數名稱嘅行政同埋編配工作。


佢嘅董事局成員由使用者界別、服務提供者界別同政府嘅委任代表所組成。而所有 .hk 嘅域名持有人可以登記成為HKIRC會員，響董事局選舉度提名同投票。HKIRC透過佢嘅註冊服務機構提供所有'.com.hk'、'.


org.hk'、'.gov.hk'、'.edu.hk'、'.net.hk'、'.idv.hk'、'.公司.香港'、'.組織.香港'、'.政府.香港'、'.教育.香港'、'.網絡.香港'、'.個人.香港'、'.


電梯係電動嘅運輸工具。個樣十足樓梯，不過啲級會郁，有兩個一齊郁嘅扶手，所以又叫扶手電梯。電梯係用嚟運人上落樓。台灣人就鍾意叫佢扶梯。電梯即使停咗，都可以當普通樓梯咁用，畀人行上行落，又唔會困𨋢，又唔使等𨋢，行埋去就即刻用得，呢啲係佢相對於𨋢嘅優點。


香港交通安全隊係制服隊伍，通過紀律訓練同活動培養青少年嘅領導才能，加強佢哋嘅責任感同自律性，藉此發展個人潛能，服務社會，為推廣交通安全嘅活動作出貢獻。內部一切事務都係由總監負責，總監嘅職位係由執行委員會委任同需要接受執行委員會嘅監察，總監係香港交通安全會執行委員會嘅當然委員，隊務需要向執行委員會匯報。


香港交通安全隊隊員定時執勤，積極參與由政府各部門、志願團體同工商機構舉辦嘅唔同類型交通安全推廣活動，從而喚起各界人士重視交通安全，以達至「路上零意外　香港人人愛」嘅宣傳願景。香港交通安全隊亦經常參加各項社會公益活動，例如公益金百萬行、撲滅罪行運動、清潔運動、禁毒運動等，參與活動嘅隊員每年超過一萬人次。


兩條源頭溪流喺溫塘肚匯合而流入流溪河水庫，再喺流溪河國家森林公園西邊開始流出，半佬同汾田水匯合。流到黃龍路口之後跟住105國道行，先後經過良口墟、黃龍湖森林公園、碧水灣，去到衛東村近大廣同從莞深兩高速交界東北角附近後兜過從化温泉，到温泉鎮近龍泉路口後雖然跟住105國道條路線近似樣行，但流向逐漸向西偏離105國道方向行。


跟住流入從化城郊同市區地方，經過從化區中心地帶繼續向西南行，先喺14號綫上邊經過，再去到從化文峯塔附近，同龍潭河、小海河匯合後繼續向西南先喺行，跟住經過赤草北、神崗、東方夏灣拿、紫泉近北回歸綫嗰邊過太平場西邊近太平西路轉西南偏西方向，先後經過湴湖、鐘落潭長沙㘵、竹料寮采村，到米崗村後重新轉返西南行，跟住流入人和、先經過北二環同機場兩條高速嘅橋底再入蚌湖村，跟住流入江村，之後喺白雲區石井就快去到廣清高速橋底之前路段轉向西行，最後喺鴉崗西北角同白坭河匯合。


喺流溪河上游同上中游一帶，由於風景比較靚同水流比較清嘅緣故，亦帶旺咗從化一帶嘅旅遊業。例如開發咗流溪河國家森林公園、碧水灣温泉度假村、從化温泉、良口墟楊梅節、黃龍湖森林公園、歡樂佤谷、黃龍帶水庫、世外桃源水上樂園、流溪香雪、溪頭村，亦帶旺咗東方夏灣拿、珠江國際城、逸泉山莊、廣東動漫城同從化市區啲樓盤同經濟業。


天樞，喺星官北極之下第五粒星，所以又叫北極五。天樞嘅意思，係天旋嘅中樞，皆因佢曾經極近天球北極。因為歲差嘅原因，喺唐之後代替HD 11112做北極星。又因為歲差嘅原因，到咗大清，就畀勾陳一替咗佢個位。


黃連嘅根同莖又長又多分支，而且佢嘅根嗰度生做好多黃色嘅鬚根，佢嘅根莖比較多到好似啲連珠噉。佢嘅葉又幼又長，3嚿細葉整成複葉。而花嘅方面，春天嗰時先至開白色嘅花仔，一般生喺花莖嘅上邊，但係花公同花乸都唔喺同一樖嘢度。


界限街二號體育館，香港室內體育館之一，喺旺角太子洗衣街二百號，英文叫Boundary Street Sports Centre No. 2。行政上歸油尖旺區。設施有籃球場、排球場、羽毛球場、壁球場、乒乓球檯、活動室。


喺1988年嘅「十字綫網」規劃入面，雖然話出現咗2號綫嘅樣，但嗰時係冇呢個站嘅。不過到咗1997年嘅《廣州市城市快速軌道交通線網規劃研究》入面就出現咗2號綫嘅陳田村站，嗰時嘅站位就喺陳田村嘅東牌坊附近，到咗2002年，呢個站嘅站位就移咗入嚟而家呢度，重改咗名嗌江夏站，嗰時要等白雲機場搬走咗先至可以起。


呢次示威本嚟係光復元朗反對黑勢力遊行，由元朗水邊村遊樂場行到西鐵元朗站，但警方發咗「反對通知書」。之後再有元朗居民申請發起元朗區內遊行，由西鐵元朗站行到朗屏站，一樣被警方反對。所以好多諗住參加遊行嘅民眾改用買老婆餅、參加宗教活動、「悼念」李鵬等理由入元朗「行街」，當中好多人都跟咗原先遊行路線行一次。


第5屆香港區議會選舉提名期係由2015年10月2號到10月15號，總共收到935個提名，有931個提名有效，另外有8個人報名之後退選，重有8個提名無效。931個正式候選人入面，有68個因為選區得一人有有效提名而自動當選，其餘867人會爭剩低嘅336個議席。


微調宇宙係宇宙論證嘅一種。根據呢種觀點，物理學上嘅發現指出咗，宇宙入面有好多物理常數嘅數值都係啱啱好令到宇宙適合生命存在嘅，而呢啲物理常數嘅數值衹要郁 0.001% 都會令到宇宙唔適合生命存在。舉個例子說明，物理學家模擬過，強作用力衹要勁多 2%，就會影響到氫嘅核聚變作用，搞到太陽冇能力發光發熱維持地球上嘅生命。


根據相信微調宇宙觀點嘅人，呢啲物理數值之所以會啱啱好適合生命存在，冇乜可能純粹嘅巧合，一個比較合理嘅解釋係，宇宙由某啲高層次嘅智能所創造，而呢個智能特登喺設計宇宙嗰陣將呢啲物理常數設到啱啱好適合生命存在。


蘇瓦屬於熱帶雨林氣候。蘇瓦有季節性熱帶氣旋，全年有大量雨水，無明顯乾嘅季節。無月份平均雨量低過60 mm，全年平均雨量大約3,000 mm 。其中最乾月份，7月亦平均有 125 mm雨量。同其他熱帶雨林氣候國家一樣，蘇瓦全年氣温平均、炎熱，平均高温大約28 °C，平均低温大約22 °C。


甘和茶，又叫盒仔茶、感冒茶，係種涼茶，由清朝道光嘅源吉林藥廠發明。因為茶味甘而性和，所以就叫「甘和茶」。材料包括黃芩、甘草、青皮、柴胡、神曲、山楂、蒼朮、高良薑、救必應、崗梅、紫蘇、青蒿、水翁花，有清暑散熱、生津止渴嘅功效，重可以紓緩感冒癥狀。


吉蘭丹人口幾乎全部都係吉蘭丹馬來人，佢哋語言同文化都受泰國影響。當地亦有大約十分之一人係華人，係州裏面嘅華人聚集地。當地亦有少少淡米爾印族、暹族同馬來西亞原住民。截止2010年，哥打峇魯有314,964人。


哥打峇魯市大約93%市民係穆斯林，其餘信佛教、興都教同基督教。住喺郊區非馬來土着通常係基督教徒。而市內主要華人社區嘅華人信佛教。吉蘭丹州由伊斯蘭黨掌控接近20年，所以該州風俗比其他馬來西亞城市保守同伊斯蘭化，有時非穆斯林都會受到影響。


《巾幗梟雄之諜血長天》係香港電視廣播有限公司以高清技術製作民初恩仇電視劇，全劇共30集，由黎耀祥、胡杏兒、蕭正楠同馬賽等人主演，監製李添勝。套劇係《巾幗梟雄》同《巾幗梟雄之義海豪情》嘅姊妹劇，亦係2013無綫節目巡禮劇集之一。


由於貝爾法斯特喺北愛既County Down，而個機場前身叫Belfast Harbour Airport，所以呢個機場既IATA代碼BHD，係Belfast Harbour in County Down既縮寫。


後宮，君主起居之宮，同接見朝臣及打理朝政嘅宮隔開，通常喺後面。由於君主起居，所妻所妾之女人，都會住喺度，亦代表后、妃、宮女。若果係有妻妾制下，設後宮係為君主確保有仔。為咗確保君主血脈，宮內女人要同男人隔絕，以免野種混入宮廷。


1982年，為咗避免兩個考試造成嘅混亂，國際顧問團喺《香港教育透視》報告裏面第一次建議取消高等程度會考。隨住中文大學喺1980年代後期逐漸轉用三年制本科課程，1990年大學聯合招生辦法成立，而聯招辦法唔承認高等程度會考，高等程度會考亦喺1992年最後一屆之後停辦。


家下水頭分社區一個，行政村廿八條，有水頭社區、水頭村、後房村、江崎村、山前村、巷内村、朴一村、朴二村、朴三村、西锦村、埕邊村、南僑村、新營村、後坑村、大盈村、上林村、邦吟村、文斗村、呈美村、星輝村、曾嶺村、龍風村、下店村、仁福村、勞光村、朴山村、肖厝村、康店村、曾庄村。


上升筆劃，喺英文書法同字型設計，係指細楷字母高過 X 長嘅部分，例如 b、f 或者 h 上面嘅突出部分。概念上，上升筆劃最高只可以升到一個叫 ｢上升筆劃綫｣嘅高度。X 長同上升筆劃綫之間嘅距離叫 ｢上升筆劃高度｣。


直音係注音嘅一個方法，而家大部份有粵音注音嘅現代漢語字典都有用呢個方法。以一個同音、同聲調嘅字去注另一個字嘅音。呢個方法相當直接、簡單、亦唔駛學。因為佢夠簡單，響南北朝反切流行之前，字書都會呢方法標音。


同音字一般係較為成日見嘅字，好似例２嘅【滅】同 例４嘅【年】，如果查字典嗰個人識字少，用嚟注音嘅同音字都唔識點讀，去查個同音字又係唔識，最後可能指返轉頭，幾個字會互相指，呢個方法假設咗查字典嗰個人識一啲讀音在先，即係話直音呢個方法對初學粵語嘅人未必有用喇。


城市電腦售票網喺1984年由市政局同區域市政局合組而成，以電腦聯網形式喺全香港多個地點賣飛，令到市民買飛更加方便。1995年曾經將電腦系統功能進行提升。兩個市政局喺2000年解散之後，改由康樂及文化事務署負責管理。


中山站起緊嗰陣叫濠頭站，係廣珠城際軌道交通嘅其中一個站。個站起響廣東省中山市中山火炬高技術產業開發區濠頭洋、喺濠頭中學東面、石岐河南面同白沙灣工業區附近，喺2011年1月7號啟用。中山站係起響中山市中心嘅兩個站之一，附近就係未來中山岐江新城嘅南片區。


黑船來航係指日本嘉永六年美國海軍準將馬修培理帶住艦隊駛入江戶灣浦賀海面，逼江戶幕府開國嘅事件。艦隊四隻船都係黑色，所以叫「黑船」。第二年培理再帶艦隊到江戶灣，最後成功逼到幕府同美國簽《神奈川條約》，結束日本二百幾年嘅鎖國歷史。


上屆比賽由烏克蘭贏咗，根據規矩，今屆應該係喺烏克蘭度搞，不過由於俄羅斯入侵烏克蘭，令到比賽安全風險好高，最後經過商議，歐洲廣播聯盟決定由亞軍英國接辦，最後揀咗利物浦作為主辦城市。上一次唔係由冠軍國主辦嘅大賽已經係1980年嘅事，當年冠軍以色列因為財政問題同大賽日子撞正國定假期而決定退出。


摩訶婆羅多全長74000頌，除咗爾尐之外重有尐散文句，總共有180萬個單詞，係世界第三長史詩，係《羅摩衍那》忌四倍。世界上凈係得藏族忌史詩《格薩爾王傳》同吉爾吉斯族忌史詩《瑪納斯》能夠同渠媲美，如果不停噉讀，要兩個禮拜先能夠讀完。


“摩訶婆羅多”意思係“偉大忌婆羅多王後裔”，摩訶意思係偉大，講忌據說係創立印度王國忌婆羅多王後裔忌故仔，向古印度用口頭吟誦忌方式創作流行，後來流傳到亞洲第啲國例如印尼、柬埔寨、泰國、寮國、緬甸、斯裏蘭卡爾尐國家，係亞洲文化的遠古源頭之一。


摩訶婆羅多向西元3世紀到5世紀之間成咗一本書。傳統講法話史詩忌作者係廣博仙人，但爾個人可能係傳說人物，而家無辦法考證。抄錄忌人係象頭神，而原始故事就一直向民間流行，最早可以上溯到西元前2000年之前。


《摩訶婆羅多》係過咗好耐先逐漸積累成一本書忌，早期用口頭吟誦忌方式創作流傳，最早忌證據顯示向西元533年忌抄本入邊經已收集咗10萬對對句，有20卷。最早忌抄本可能追朔到西元200年，所以可能向3到4世紀經已編成18卷本了，目前存在忌係18卷本。


邱德根喺上海出世，由於屋企窮，佢12歲已經喺戲院做帶位，後來佢覺得戲院有得做，就索性租戲院嚟做。1949年落到嚟香港發展，喺新界好多地方起戲院，又起咗荔園，成為好多香港人嘅集體回憶。1959年佢更加開埋「遠東錢莊」。


廖子妤，係馬來西亞籍香港演員。曾經喺馬來西亞修讀廣播電視電影文憑課程，2012年7月到香港發展，無幾耐就有份拍電影《末日派對》，更加憑呢次演出入圍第33屆香港電影金像獎最佳新演員提名，之後拍過唔少廣告同電影。


栗戰書係中國大陸嘅政治人兼中國共產黨員，河北石家莊平山縣人。做過共青團河北省委書記、中共西安市委書記、西安市人大常委會主任、西安市委書記、黑龍江省委副書記、副省長、省長、貴州省委書記、中共十八屆中央委員、中央政治局委員、中央書記處書記、中共中央辦公廳主任、中直機關工委書記、中央保密委員會主任、國安委辦公室主任。


星式英語句子入面夾雜咗好多星加坡當地語言詞彙，例如福建話、馬來語、廣東話、華語等。星式英語嘅文法就係以中文文法直接套用英語單字而形成嘅，係一種星加坡獨特嘅方言混合語，接近馬式英文。其中最明顯嘅特點就係系詞經常被忽略。


感謝美國保護香港大遊行係2019年12月1號一次反逃犯條例修訂集會同遊行，先喺中環遮打花園搞集會，之後由遮打花園出發遊行經過美國駐港澳總領事館後返起點解散。呢次示威主要目的係感謝美國國會通過加埋美國總統當勞侵簽署《香港人權與民主法案》嚟保護香港。


城市電訊，係香港一間電訊公司，喺1992年由王維基同張子建創辦，初頭經營長途電話服務，1999年開香港寬頻搞寬頻上網服務。隨住2009年城市電訊有意申請免費電視牌，喺2012年4月賣走所有電訊業務，同年12月改名做香港電視網絡，正式轉型做電視節目製作公司。


「士師」係以色列歷史上嘅民族英雄。士師記記述以色列人入迦南之後到建立王國一段紛亂事期嘅歷史。呢啲歷史以十二個民族英雄嘅功績做中心，佢哋多數係軍事領袖，唔係司法人物。其中比較出名嘅係參孫，佢嘅故事記載喺第13至16章。


香港人係包含咗好多唔同種族嘅人。由於大部分擁有香港籍嘅人都係祖籍廣東地區，所以主要都係漢族人。但係由於歷史嘅影響，有少部分嘅香港人係屬於其他嘅種族，包括英治時期嘅英國人嘅後代，或者係英治期間由大英帝國其他殖民地移民嘅人，例如南亞裔人。


呢個節目概念同無綫電視喺2000年代製作嘅兩輯同名節目《美女廚房》幾似，不過呢套節目並唔似得之前噉買咗日本朝日電視台個版權，所以節目嘅英文名改咗個新名，節目形式亦同之前有啲唔同，台前幕後都係全新嘅班底，不過有啲人都會照樣叫佢做「美女廚房第三輯」，亦有啲人將2000年代嘅版本統稱做第一輯，呢個版本就叫「美女廚房第二輯」。


保普選反暴力大聯盟，前名保普選反佔中大聯盟，係香港一個聯合組織，嚮2014年成立，支持香港政府主導嘅香港政治制度改革，又叫做支持香港政治進行普選。呢個聯盟組織反對香港激進泛民主派主張嘅佔領中環運動。佔領中環運動落幕後，聯盟改咗名，繼續反對激進泛民嘅暴力。


馬來王豬籠草係豬籠草科豬籠草屬嘅常綠藤本植物，婆羅洲馬來西亞沙巴坦布幼崑山附近獨有。馬來王豬籠草有巨大嘅豬籠而聞名，個豬籠可以高達卌一厘米，消化液可達兩公升半，豬籠草之中至大。葉片同籠蔓嘅盾形銜接方式，係佢特徵。


籠蔓唔係由葉尖伸出，而係從離葉尖二到五厘米處嘅葉片下表面伸出。呢個特徵係得少數豬籠草有。馬來王豬籠草只係生喺長期濕潤嘅地區。分佈範圍係海拔千五米到二千六百五十米，可視爲高山植物。佢分佈好少，「世界自然保護聯盟」評估為瀕危物種，列入《瀕危野生動植物種國際貿易公約》。


由於馬來王豬籠草巨大嘅尺寸、唔同尋常嘅形態特徵同埋引人注目嘅顏色，佢自發現以來就係廣受歡迎嘅食蟲植物。不過就算佢喺食蟲植物愛好者之間幾受歡迎，佢喺食蟲植物領域以外，依然係一個鮮為人知嘅物種。由於馬來王豬籠草嘅種植條件苛刻，所以馬來王豬籠草並唔適合作為室內植物。


標本－婆羅洲、北部海岸、基納巴盧山，海拔5000英尺。該物種係迄今為止發現嘅最引人注目嘅植物之一，能與阿諾爾特大花草並駕齊驅。因此在其原生地嘅植物學家中，他們以我朋友布魯克王侯嘅頭銜命名它……我只有兩份葉片和捕蟲籠嘅標本，其都很相似，但一個為另一個嘅2倍大。


花序唔成比例，雄性總狀花序長30英寸，其中20英寸含花朵。花序上部及花朵披被著銹色嘅短柔毛。花梗細長，單一或二裂。果序總狀，粗壯。花梗長1.5英寸，常二裂。果莢長四分之三英寸，寬三分之一英寸，膨脹，披被著密集嘅銹色絨毛。


毫無疑問，馬來王豬籠草係馬來西亞，特別係其原生地沙巴較為著名嘅植物。該物種經常被用於促進沙巴，特別係基納巴盧山國家公園嘅旅遊業。其常出現於當地嘅明信片上。馬來王豬籠草亦已作為封面出現於好多豬籠草屬著作上，包括於亞庇出版嘅《基納巴盧山嘅豬籠草》同《婆羅洲嘅豬籠草屬植物》。


葉基為圓形，葉柄處突然收縮。 葉柄呈槽狀，具翼，可長達15厘米，厚達1厘米，基部擴張，包住莖部周長嘅四分之三。 中脈兩側各有3至4條縱脈，極少數可達5條，其發自中脈基部，於葉片外二分之一平行延伸。 羽狀脈斜發至葉緣，喺葉片嘅外部呈唔規則嘅網狀。


所有豬籠草嘅捕蟲籠都有幾個共同嘅特點，捕蟲籠由籠身同防止雨水進入嘅籠蓋組成。籠口處硬化嘅環狀組織稱為唇。 馬來王豬籠草與其它豬籠草物種一樣亦具有兩種唔同形態嘅捕蟲籠。下位籠嘅腹面具一對流蘇狀嘅籠翼，據推測其為咗方便地面嘅昆蟲爬到籠口處。


馬來王豬籠草嘅下位籠呈甕形至短橢圓球形，高20至41厘米，寬11至20厘米 。外表面通常呈紅色至紫色，內表面呈灰綠色至紫色。腹面具一對籠翼，靠近籠口處較發達，更寬且翼須更多，籠口附近其寬6至25毫米，翼須可長達7毫米，間距2至4毫米。


馬來王豬籠草嘅下位籠可能係豬籠草屬中體積最大嘅，可與之相提並論嘅只有美林豬籠草 ，寶特瓶豬籠草同巨型萊佛士豬籠草}。其下位籠位於地面，往往依靠於周圍支持物直立。外表面通常呈紅色至紫色，內表面呈灰綠色至紫色。


馬來王豬籠草嘅籠蓋係豬籠草屬中最大嘅。其呈卵形至長圓形，末端為圓形，基部為心形，長15至25厘米，寬11至20厘米。中線處具一根明顯嘅籠蓋骨，高5至10毫米，寬3至8毫米。無附屬物。籠蓋下表面覆蓋著好多凸起嘅蜜腺，籠蓋骨處嘅蜜腺大，其餘嘅蜜腺較小。


雄性花序嘅總花梗長20至40厘米，基部直徑約為10毫米，頂部約為7毫米，圓柱形，黃綠色至橙色。 花序軸長30至80厘米，錐形，漸尖。基部嘅花梗長20至25毫米，具2朵花，頂部嘅花梗逐漸縮短，帶一朵花，所有嘅花梗都無苞片。


馬來王豬籠草幼年植株嘅所有部分都覆蓋著白色或棕色嘅長毛，成年植株幾乎無毛。發育中嘅莖散佈棕色長毛，成熟後無毛。發育中嘅捕蟲籠密布棕色長毛，成熟後毛被稀疏或無毛。發育中嘅花序密布棕色長毛，成熟後其基部花梗嘅毛被稀疏，頂部係花梗、花被及雌蕊具密集毛被。


馬來王豬籠草已同山地樹鼩進化出咗一種互利共生關係。籠蓋下表面散發出糖蜜嘅味道會引誘山地樹鼩前嚟。因山地樹鼩以排糞嘅方式標記地盤，而從籠蓋到籠口另一端嘅距離恰好等於山地樹鼩嘅身長，令到樹鼩喺取食糖蜜時排出嘅排泄物恰好可以落入捕蟲籠中。


即馬來王豬籠草用蜜液換取山地樹鼩嘅糞便，以從其中獲取所需嘅絕大部分氮素。  勞氏豬籠草、大葉豬籠草及馬來王豬籠草捕蟲籠嘅籠蓋下表面反射嘅光線為山地樹鼩最敏感嘅藍綠波段。 喺呢三個物種中，馬來王豬籠草為最為符合嘅綠波段。


雖然豬籠草係以捕獲同消化動物而聞名，但喺其捕蟲籠中仲生存著大量嘅其它生物。其包括烏蠅、孑孓、蜘蛛、蟎蟲、螞蟻甚至一種特別嘅蟹類，馬嚟吸血鬼蟹 。捕蟲籠中最常見且明顯嘅係蚊子幼蟲，喺其發育過程中以其它動物嘅幼蟲為食。


皇室分支內嘅大部分物種，植株巨大，葉片具柄，具紅棕色粗毛，總狀花序及漏斗形上位籠。其內所有物種籠蓋末端嘅下表面具特徵性嘅附屬物。除勞氏豬籠草外，皇室分支內嘅物種都具有平展或擴展嘅唇。皇室分支內大部分物種為婆羅洲嘅特有種。


2002年，植物生化素篩查同色譜法被用於研究存在於產於沙巴同沙撈越嘅自然雜交種及其假定親本中嘅酚類化合物同無色花青苷。該研究基於九份乾燥嘅葉片標本。其包含8個色譜分析項，分別為酚酸、黃酮醇、黃酮類、無色花青苷、未知類黃酮1同未知類黃酮3。


馬來王豬籠草似乎專門生長於蛇紋石土壤中，其含有高濃度嘅鎳、鉻，對於多數植物係有毒嘅。 馬來王豬籠草能生長於該生態位意味住其面啱嘅生長空間及養分嘅競爭較小。 此外，亦已知阿里豬籠草同長毛豬籠草嘅根系能耐受重金屬含量較高嘅蛇紋石基質。


馬來王豬籠草通常生長於開闊嘅山坡或平坦嘅山脊頂部，特別係有地下水滲出，土壤鬆散且長期潮濕嘅地區。雖然該地區降雨量極高，但餘下嘅水分仍會迅速嘅排走，土壤唔會澇水。馬來王豬籠草長出現於林下嘅草叢中，特別係莎草科植物中。


因該海地地區嘅環境條件極端，常遭受到強風、大雨及烈日嘅考驗，植被都非常矮小且生長緩慢。山地森林上部相對開闊嘅植被區與低海拔地區相比存在較大嘅溫度同濕度變化。其變化幅度主要決定於雲層覆蓋嘅程度。喺少雲嘅睇情況下，溫度將驟升，濕度驟降，光照水平極高。


馬來王豬籠草已被列入《世界自然保護聯盟瀕危物种红色名錄》中，保護狀況為瀕危。 1997年其被列入《野生動植物保護條例》第二部附表一。 1981年其被列入《瀕危野生動植物種國際貿易公約》附表一，並規定禁止野生植株嘅國際貿易。


雖然馬來王豬籠草分佈局限，且經常被描述為高危嘅物種，但其喺原生地並唔少見，大部分種群位於基納巴盧山國家公園中限制遊客前往嘅偏遠地區。此外，馬來王豬籠草葉形獨特，即使將其捕蟲籠去除海關仍能辨認，所以非常難將其非法帶出馬來西亞境內。


組織培養技術嘅出現，使其大量繁殖得以實現，價格亦不斷下降。組織培養係使用外植體進行細胞培養得到完整植株嘅技術。該技術喺非常大程度上使對於野生植株嘅需求下降，亦使植物採集者去往沙巴盜採野生植株無利可圖。


喺基納巴盧山國家公園嘅“山地花園”中有大量生長良好嘅豬籠草，其中包括咗馬來王豬籠草與窄葉豬籠草嘅自然雜交種。該自然雜交種嘅葉片類似窄葉豬籠草，而籠蓋同籠翼與馬來王豬籠草一致。其唇受窄葉豬籠草影響較大，但喺籠蓋嘅邊緣又存在長毛，呈現其父母本嘅中間型。


基納巴盧山豬籠草與馬來王豬籠草之間嘅區別喺於，其存在突出嘅唇肋及細長嘅唇齒。唇邊緣擴展，籠蓋為圓形或腎形，幾乎水平。一般情況下，其捕蟲籠大於長毛豬籠草。籠蔓與葉片嘅銜接處距離葉尖1至2厘米，該特徵繼承於馬來王豬籠草。


馬來王豬籠草為高山植物或亞高山植物，其生長於海拔1500米至2650米處。因此，其環境日間溫暖，溫度為25至30℃，夜間涼爽，溫度為10至15℃。 但要注意嘅係，喺合理範圍內對馬來王豬籠草最重要嘅並唔係溫度本身，而係溫差。


此外，馬來王豬籠草與其它豬籠草一樣，需要一個高濕嘅環境。最佳相對濕度通經常被認為應喺75%以上，夜間可達90%。 但馬來王豬籠草唔能耐受濕度嘅劇烈波動，尤其係喺其幼年時期，相對濕度唔能低於50%。使用超聲波加濕器可以非常容易嘅控制空氣濕度。


喺其原生地，馬來王豬籠草生長於開闊地區，其直接暴露於陽光下。因此人工種植亦需要高強度嘅光照。為咗滿足植株嘅光照需求，好多種植者都使用500至1000瓦嘅鹵素燈提供光照，光源距離植株應為1至2米，得到咗非常好嘅效果。


純長纖維泥炭蘚係栽培馬來王豬籠草嘅優良盆栽基質。但由泥炭、珍珠岩、蛭石、砂、火山岩、浮石、蕨類植物纖維、樹皮及園藝木炭組成嘅基質亦可以得到同樣好嘅效果。盆栽基質應排水良好，唔能壓實。根部附近嘅泥炭蘚有利於保持水分。


新竹市政府係中華民國新竹市最高層級嘅地方行政機關，喺中華民國政府架構中為市自治嘅行政機關，同時負責執行中央機關委辦事項，新竹市嘅自治監督機關為行政院各部會。新竹市政府設有15個內部單位、6個所屬一級機關、3個區公所、15個所屬二級機關、14所各級學校、1所幼兒園。


翠林邨係香港將軍澳翠林西北嘅公屋，係香港房屋委員會底下嘅屋邨。嚮1988年落成，係繼寶林邨之後嘅第二條公共屋邨，亦係將軍澳區內唯一一個唔係喺填海區起嘅公屋。之後嚮2005年8月喺租者置其屋計劃最後一期將邨內部份單位賣畀租戶，成立咗業主立案法團管理屋邨事務。


嚮1985年，將軍澳發展第一期嘅填海區工程完成。1988年將軍澳第一個公共屋邨寶林邨正式起好，之後喺山上嘅翠林邨都起好埋。因為寶林邨有沉降問題，所以部份居民被安排搬去山上嘅翠林邨，因此呢條邨慢慢有生氣。


城際鐵路即係多個城市之間嘅軌道交通，亦係一種提供城市市中心同郊區之間往來通勤嘅鐵路運輸服務。作為通勤鐵路用嗰時，顧名思義，主要服務需要每日通勤嘅學生同埋上班族。喺全球大部分嘅城市群，每日都有大量乘客搭區域鐵路返工放工同返學放學。


區域鐵路嘅列車多數都會設法增加載客量，但因為行走距離有時會比地下鐵路等長，所以一般都唔會令乘客感覺太過擠迫。大部份嘅區域鐵路列車都唔會有餐車等屬於長途車嘅裝備。區域鐵路一般嘅行走距離為15至180公里，運行速度由每小時55至175公里唔等。


喺某啲城市，區域鐵路同一般城市軌道交通系統之間嘅分別變得模糊。區域鐵路列車到咗市中心會喺高架或地下嘅路軌上行駛，到咗市郊路段就去返地面。例子有西班牙馬德里嘅Cercanías，法國巴黎嘅RER，澳洲悉尼及墨爾本嘅近郊鐵路。


香港嘅港鐵東鐵綫提供嘅服務班次同密度接近一般城市軌道交通系統，而車輛亦以站立為主，但佢仍然同城際鐵路共用一條路軌。日本東京嘅JR山手線列車就運行於環狀嘅獨立路軌，營運路線站距同列車班距同樣接近城市軌道交通系統，並且具有同其它長途鐵路線相互接駁嘅功能。


對於通勤動車組嘅定義，唔同地區都有唔同定義。例如喺英國，即使唔係用橫向座椅嘅列車，亦可被睇成通勤動車組。不過如以日本嘅標準來睇，大部分西方國家嘅「通勤動車組」只可以被睇成近郊型列車。但以日本標準來睇，香港東鐵綫列車可以被睇成「近通混雜」型，有時亦可以睇成係近郊或通勤型。


周夢蝶1952年開始寫詩，退伍後加入「藍星詩社」做過書店店員。從軍中寫詩到武昌街明星咖啡屋騎樓廊柱下，擺設書攤20年，專賣詩集同文哲圖書，並出版生平第一本詩集《孤獨國》。1962年開始禮佛習禪，終日默坐繁華街頭，成為臺北市幾具代表性嘅藝文「風景」，文壇「傳奇」。


呢個站係分開咗南北兩個站廳，而且兩個站廳嘅免費區係冇連埋一齊嘅。各地面站廳有售票機同客服中心，收費區入面有好多部專用𨋢、扶手電梯同樓梯往返月台嗰邊。由於站廳同地底嘅緩衝平台之間嘅位有限，所以唔理佢喺收費區定免費區入面都冇商舖響度。


2007年7月，車站正式動工。原先計劃揀喺先烈中路81號大院75號樓南邊，但由於75號樓啲居民聯名上書抗議反對喺大院附近起車站，加上間大樓係1980年代設計嘅住宅樓，從而被逼停工而重新揀咗原位東北邊200m嘅位動工。


馬來西亞國家石油公司簡稱馬石油或者國油，喺1974年8月17號成立，係馬來西亞一間國有石油同天然氣公司。作為政府嘅全資控股公司，國油公司掌握咗全國所有石油同天然氣資源，負責開發同使用呢啲資源增值嘅責任。


邵家臻係香港社會工作者。佢細個喺石蔭邨長大，依家做緊香港浸會大學社會工作系講師、青年研究實踐中心副主任，亦有響香港青年協會度做。佢自從1990年代大學畢業後就已經響社工界做嘢，初頭係外展社工，負責輔導邊青。


蒲崗村道體育館，香港室內體育館之一，喺黃大仙蒲崗村道一百二十號，另一邊為鳳禮道，英文叫Po Kong Village Road Sports Centre。行政上歸黃大仙區。設施有籃球場、排球場、羽毛球場、壁球場、乒乓球檯、活動室、健身室、兒童遊戲室。


周潔儀響1990年開始響無綫電視新聞及資訊部度做，係而家其中一位經驗較豐富嘅記者。佢曾經做翡翠台《六點半新聞報道》主播，之後曾經響2001年到2002年做明珠台《七點半新聞報道》主播。2004年起退居幕後，做翡翠台新聞報道編輯工作，之後升埋做無綫新聞總編輯。


七二一遊行，又叫民陣第六次反逃犯條例修訂遊行，係民間人權陣線响2019年7月21號搞嘅第六次反對逃犯條例修訂草案公眾遊行，由銅鑼灣維多利亞公園行去灣仔盧押道。呢次遊行主辦單位宣稱有43萬人參加，警方就話高峰期有13.


歡聚時代係中國一間專門負責整語音傾偈嘅軟件嘅公司，喺中國內地都比較出名下。佢既係全球第一間有好多通訊業務嘅營運商，又係中國內地最大嘅互聯網語言平台供應商，甚至係全球最大嘅團隊語音提供商。呢間嘢喺2005年4月11號成立，總部喺廣東省廣州市天河區黃埔大道中嘅羊城創意產業園3區08棟，而家喺珠海、北京同上海都有分公司。


據1988年澳葡政府同新福利簽訂批給合同中，呢條線由西灣半邊橙來回青洲，去程經過下環、新馬路、水坑尾、亞豐素街、俾利喇街、拱形馬路至青洲總站，回程經過提督馬路、高士德、三盞燈、水坑尾、新馬路、下環至半邊橙。


瑙魯既係世界最細嘅島國，又係人口超少嘅國家，加上成個國家都係四面環海望唔到邊。旅遊方面，即使係行路都可以玩晒成個瑙魯，加上成個島都係鳥屎形成嘅磷酸鹽地搞到當地居民頂唔順，所以好少見到有境外旅客出入境。


雖然喺2021年12月14號喺瑙魯附近證實出現過輪渡感染武漢肺炎案例，但輪渡冇打算入瑙魯而冇計數。嗰時因海空道路都封鎖嗮，所以從2020年1月24號開始一直以嚟，瑙魯兩年幾未出過任何武漢肺炎感染個案。


2022年4月2號，瑙魯確診咗第一單且一次過出現兩單感染武漢肺炎個案，患者出自喺2022年3月27號入境澳洲昆士蘭州布里斯班隔離，3月31號搭從布里斯班直達瑙魯嘅航班後入境瑙魯，入境前核酸結果測試過3次都係陰性，直到第4次檢測先至證實感染武漢肺炎。


2022年6月21號，瑙魯當地出現第一次大型爆發感染武漢肺炎個案。當日出現單天確診372單嘅恐怖記錄。據了解，之所以爆發咁多人感染武漢肺炎，可能係因境外輸入嘅無症狀感染人士去到洗車舖開工時，造成大量人傳播感染有關。


除此之外，共和主義亦可以解為一種對政治嘅非意識形態嘅科學性研究。根據由美國國父之一 John Adams 所寫嘅 《A Defense of the Constitutions of Government of the United States of America》，“政治嘅科學就是社會快樂嘅科學”，而當呢個科學放喺一個理性創立嘅政府上面，得出嘅結果就會係共和主義。


係中國廣東省廣州市嘅一間有購物、休閒同教育喺埋一齊嘅大型IT商城，喺2000年初起，2000年12月10號開業，位置喺天河區天河路502號。呢間嘢嘅銷售渠道去到成個珠三角，成為華南地區出嗮名嘅數碼零售企業。


政治部係香港舊時一個情報機關，響1934年成立，架構上隸屬皇家香港警務處刑事部，但實際上係直接由英國軍情五處第二處指揮，政治部負責反間諜同埋收集情報等多頁特殊任務。隨住香港主權移交在即，政治部響1995年解散。


中國共產黨第九次全國代表大會於1969年4月1號至24號喺北京召開。出席代表1512人，代表當時全國2200萬黨員。由於當時各地黨組織處於癱瘓狀態，無法正常進行代表嘅選舉，多數代表由革命委員會同各造反組織嘅頭頭協商決定或上級指定，以致很多品質惡劣嘅幫派骨幹、打砸搶分子，林彪、江青一伙嘅爪牙，成為咗九大代表。


中國共產黨第九屆中央委員會第二次全體會議於1970年8月23日至9月6日喺江西廬山舉行，毛澤東主持咗會議。林彪一班人喺會上通過稱讚毛澤東為「天才」嘅辦法，借以吹捧林彪，鼓吹要設國家主席，想以此達到佢奪權嘅目的。


但喺穆罕默德死咗之後，由於佢並無指定承繼人，亦無講要點樣推舉領袖，結果社會上唔同嘅政治勢力都想爭做亞頭，另外唔同嘅穆斯林社團對教義理解同信仰實踐上嘅分歧，於是喺之後嘅發展入面，唔同嘅公社一直分裂出唔同嘅教派、教團出嚟。


遜尼派，全名係「遜奈和大眾派」，意思係「遵守遜奈嘅人」，佢哋又叫自己做正統派，伊斯蘭教徒最多嘅一派。佢哋以《古蘭經》作為佈道、立法同行教嘅根據，喺9世紀制定咗一套四大學科，即係聖訓學、經注學、教法學同教義學四個學科系統出嚟。


什葉派，意思係「追隨者」，最初係阿里追隨者所組成嘅一個叫阿里黨人嘅政治組織，後來演變成一個宗教派系，亦即係「什葉派」。呢一派強調《古蘭經》並唔係一般人可以理解，只有神智超群嘅伊瑪目先睇得明，佢哋有自己一套四大聖訓集。


裁德派係喺8世紀第三伊瑪目侯賽因個孫裁德.本.亞里嘅擁護者組成，佢哋反對指定伊瑪目世襲，容許有幾個伊瑪目同時存在，而每個伊瑪目都可以有自己嘅領土同獨立嘅主權。佢哋又反對神秘主義，禁止蘇菲派，而家呢派主要喺也門地區盛行


蘇菲派或者叫蘇菲主義，係伊斯蘭一個神秘主義派系，大約7世紀末產生出嚟。呢派思想受新柏拉圖主義、諾斯替主義、印度瑜伽派加埋好多外來思想影響而演變出嚟。佢哋通過冥想、靜思去達到人主合一境界。後來又有人話人主合一係無可能，最多只可以做到最接近真主嘅穆罕默德境界，於是喺18世紀又分咗「新蘇菲派」出嚟


極端派其實並唔係一個教派，只係伊斯蘭教自己對於一啲極端信仰作風行為嘅統稱，最初係指將亞拉當做人，或者比喻做人，又或者認為亞拉會以肉身形式出現等等，喺伊瑪目問題上亦有分歧。到咗9世紀初，一啲伊斯瑪儀派成日以暴力或者暗殺手段去對一啲小派，亦畀人叫做極端派，


，簡稱廣州花城頻道，又叫花城政務頻道，係廣州電視台屬下停播咗嘅免費頻道，2016年11月28號開播，2017年8月7號停播。期間曾經以除咗重播嘅《新聞日日睇》同《最街拍檔》兩檔節目係粵語之外，其他節目都係普通話嘅語言形式做廣播。


其它時段嘅節目多數以翻炒嘅政府行動、民生論壇同紀錄片為主，但一日最長嘅節目都唔超過1個鐘。喺收台之前嘅一個鐘內會出現首播嘅《花城面對面》同埋《看在花城》呢兩個自製節目。喺信號變成電子大圓畫面之前會播一次廣州地區嘅宣傳動畫短片同埋廣州國際媒體港嘅外景，最後彈出台徽ID同埋呼號就當日節目播嗮。


公園喺1996年11月由黃村當地農民自己出錢起，1997年10月起好重試業，同年11月正式開業。開業期間10幾年嚟，佢同深圳嘅世界之窗、廣州嘅世界大觀一齊咁把炮。後嚟因為經營問題，令大多數場館設施缺少維護而逐漸衰落。


2015年聖誕節期間，國規委挂出航天奇觀會用嚟做傳媒用地同文化創意主題公園，以為航天奇觀會重新開返，但實際上，廣東廣播電視台喺2016年1月25號嘅拍賣會以16.75億人民幣嘅成交價買咗嚿地返嚟，將來會打造成影城。


聯合颱風警報中心係美國海軍同美國空軍聯合喺夏威夷珍珠港設立嘅中心，負責幫太平洋、印度洋同其他海域嘅熱帶氣旋發出警報。JTWC支援美國國防部嘅所有分支，同埋其他美國政府機構。呢個中心製作數據嘅主要用途喺為咗保障軍用船艦同埋飛機嘅安全，而且會傳送去同世界各國一齊運作嘅軍方基地。


聯合颱風警報中心全年持續監察、分析同埋預測熱帶氣旋嘅行程、發展同埋動向，呢間中心嘅責任範圍覆蓋全球九成熱帶氣旋嘅活動範圍。聯合颱風警報中心幫熱帶氣旋發警報，但呢個中心採用美國官方以一分鐘時間測持續風速嘅標準，而唔係世界氣象組織建議嘅十分鐘。


呢套劇係由中國大陸財團投資6000萬人民幣製作，當中九成演員都係嚟自香港，由陳小春、陳國坤、李璨琛、王合喜、彭敬慈同陳嘉桓領銜主演，並由喺電影《三五成群》飾演過「廿八座大王」嘅宋本中執導。套劇由2017年9月22號起，以每日一集嘅形式喺Youtube同優酷發佈。


諸葛緒係曹魏嘅雍州刺史，佢喺魏滅蜀之戰嗰時帶三萬士兵到陰平橋頭攔截蜀將姜維，目的係令姜維救唔到陽安關。姜維聽講諸葛緒已經喺陰平橋屯駐，於是往北方行軍，扮成要偷襲雍州嘅樣。諸葛緒知道之後將軍隊後撤三十里，姜維行咗冇耐之後見到諸葛緒被自己呃咗，於是即刻掉頭返陰平橋。


諸葛緒知道後亦都即刻追返轉頭，但係冇追到姜維。鍾會做低陽安關之後帶兵南下，喺陰平嘅鄧艾本嚟想揾諸葛緒一齊行陰平小路，但喺諸葛緒認為呢個唔係司馬昭嘅命令，於是拒絕咗鄧艾嘅邀請，並且帶兵到白水同鍾會集合。


1920年代中，英國開始出現採用降低咗車陣嘅車型。有別於直身車陣、同貨車共用嘅舊設計，兩條車軸之間嘅大陣整得低咗，令車廂地台可以整低啲。利蘭獅子型底盤採用咗呢種底盤設計，司機位擺喺引擎右邊。汽油引擎係四汽缸設計，波箱係滑動嚙合式。


喺獅子型LSC1推出嗰時，利蘭亦推出設計同獅子型相近，但軸距長過獅子型LSC1、載客量亦高啲嘅Leopard。型號初時訂為LSG，最後被訂為PLSC2。Leopard淨係出咗兩架，喺1926年帶住利蘭車身賣咗去利物浦。


1929年，利蘭修改咗獅子型嘅設計，成為新嘅LT系列。佢採用咗同利蘭Tiger相近嘅設計佈局，包括引擎波箱改成互相緊貼，傳動軸同埋尾軸嘅尾牙都安排喺底盤嘅偏左位置等等。最初生產嘅版本代號係LT1，1930年改良成LT2，到1931年再改良成LT3，雖然三者軸距唔同，但車身全長都係27呎半。


1933年，利蘭獅子型LT5A推出，佢嘅引擎室同埋散熱水箱設計唔同咗，下層車廂空間亦因而增加。佢亦可以選配柴油引擎，傳統波箱以外亦可以揀「扭力轉換器」，裝咗「扭力轉換器」嘅LT5A，車型代號係LT5Ac。


1935年，獅子型嘅煞車系統再經過改良，軸距17呎7吋，成為LT7/LT7c。到1937年再喺全長維持27呎半之下，將軸距稍為加長到17呎8吋半，成為LT8。1938年，利蘭再次生產引擎室有預留空間改配六汽缸引擎嘅獅子型，即係LT9/LT9c，同LT8型同時發售。


方舜文係香港貿易發展局嘅總裁，專責推廣對外貿易。佢出任呢個職位之前，曾經係香港貿易發展局副總裁、香港政府旅遊事務專員、運輸局副局長。中間佢响美國做咗四年半駐華盛頓經貿處處長同埋總經貿專員。算係有豐富嘅外貿同埋推廣外貿經驗。


《十月初五的月光》，海外用名《澳門街》，係無綫電視製作嘅時裝愛情電視劇，徐遇安監製。故事講澳門十月初五日街兩代親情同愛情故事。由張智霖、薛家燕、佘詩曼、馬浚偉、唐文龍、汪琳、鄧浩光、姚樂怡、郭鋒、顏國樑主演。


青怡大廈由兩座樓高三十四層嘅塔樓組成，合共提供七百七十個經濟房屋單位，包括一房一廳單位一百二十個，兩房一廳單位有五百二十四個，三房一廳單位有一百二十六個。其中，有六百五十個單位畀萬九公屋隊伍合資格家團預配，其餘一百二十個單位作為多戶型經濟房屋申請，畀合資格家團選購。


2016年7月18號，房屋局分批安排青怡大廈經濟房屋嘅預約買受人搞上樓手續，包括畀層樓嘅錢、攞鎖匙、搞管理合同同畀相關費用等。為咗方便住戶查詢同知道入住要注意嘅事項，房屋局已經將相關資訊上載到房屋局網頁。


2017年8月16號，房屋局加緊跟進經濟房屋家團嘅做契工作，爭取今年為具備做契條件嘅「萬九輪候家團」進行資格審查同發出許可書。局方已經提前發函通知六百三十四個青怡大廈預約買受人提交做契用到嘅文件，跟進審查工作。


隨著物業登記局完成青怡大廈分層所有權設定嘅確定性登錄，房屋局向青怡大廈經濟房屋首批二百個合資格家團簽發買賣公證書嘅許可書，正按次序委託私人公證員跟進做契工作，同時加緊審查其餘個案嘅做契資格。「萬九輪候家團」入面已經簽咗預約買賣合同嘅有六千九百八十二個家團，截至16號，房屋局已經發函通知六千九百四十二個預約買受人提交做契用到文件，至今已經向五千七百四十二個永寧廣場大廈、湖畔大廈、安順大廈、居雅大廈、業興大廈、青葱大廈同青怡大廈嘅家團發出許可書，其中，已經委託私人公證員嘅簽契數量有五千三百五十六個，有四千四百二十四個家團已經完成簽契，正係到排緊簽契嘅家團有六百八十六個。


2016年11月16號朝早洗水池，二十樓多個住戶單位出現水浸。經過了解發現響騎樓嘅大廈公共渠口嘅出水口不停有水湧出，水位高過門框。管理公司就話洗水池期間懷疑因為水量過大，積水從騎樓去水口湧翻入屋，部分業主屋企入面家私、電器全部浸濕，損失慘重。


中央軍事委員會聯合參謀部，簡稱中央軍委聯合參謀部，係中央軍委轄下嘅第一級別部門，前身係中國人民解放軍總參謀部同埋中國工農紅軍總參謀部，響2015年先至由總參改為中央軍委聯合參謀部，專門負責指揮打扙。總部響北京市。


小谷圍，古稱小箍圍，喺廣東番禺，家時屬廣州市番禺區新造鎮，原有北亭、南亭、南步、練溪、詩家山、鷺村、貝崗、穗石、郭塱、赤磡、大塱、大湴、新坑夾埋十三鄉。2000年代，政府要起廣州大學城，就滅咗九條村，上訪戶畀政府拉嗮去坐花廳。


同樣喺2010年，艾歷臣第一次被選入丹麥足球代表隊，到而家已經為國家隊上陣超過100場。喺2021年6月12號2020年歐洲國家盃丹麥對芬蘭嘅第一場分組賽，艾歷臣踢到第43分鐘突然瞓低咗，被送去當地醫院，比賽需要暫停。


大同老餅家，香港餅家之一，賣唐餅為主，亦有做麫飽，英文Tai Tung Bakery。餅家一九四三年開業，今下總舖開喺元朗阜財街，元朗市內至老嘅餅家。謝睦堯創辦。當時造餅師傅眼見大眾生活艱難，期望「人人有飯開、有餅食」，決定以「世界大同」為名，開間餅家。


呢間公園成日俾人讚話係「廣州嘅綠心」，入面嘅869公頃區域嘅核心區係廣東海珠國家濕地公園嘅試點建設範圍，佢將會成為全中華大城市入面，最大最靚嘅城央國家濕地公園。呢間公園喺2012年10月1號正式開畀出面嘅遊客入去玩。


濕地廣場有8800㎡大，佢有成個廣州市冚唪唥嘅同類牌坊入面，最高嘅濕地牌坊響度嘅同時，重有嶺南園林風格嘅綠影長廊、鑊耳式建築風格嘅客服中心等建築整成嘅通透式廣場。嗰度有雕花飛簷同埋飛閣流丹嘅綠影長廊、同好高嘅鑊耳山墻、好古老嘅趟櫳門、比較靚嘅滿洲窗夾埋一齊搞出咗比較靚嘅嶺南建築特色。


濕地牌坊係廣州市冚唪唥嘅同類牌坊入面，最高嘅濕地牌坊。有28.3m闊，23.8m高。而建築方面係用咗石雕同埋比較精細嘅木料斗拱、灰色塑料裝飾嘅屋脊同埋兩邊有嶺南特色嘅魚形鴟嘴嘅建築，搞成一個幾有傳統特色嘅四柱三間廡式三樓嘅結構牌坊，而牌坊嗰度重有梅蘭竹菊嘅圖案同埋「雙龍戲珠」、「漁樵耕讀」、「三陽啟泰」、「碩果纍纍」同「嶺南佳果」嘅石雕，唔單止體驗咗嶺南建築嘅精細同得意嘅嘢，甚至重show咗海珠濕地嘅農耕文化歷史同嶺南佳果嘅主產地特色。


海珠濕地入面嘅綠心湖算係間公園嘅其中一個最大特色，佢有6000㎡咁大，而且佢啲湖水同河涌啲水有連埋一齊，靠自然潮汐嚟補水，而水質方面清到可以見底，而且重冇乜浪噉。喺湖嘅中心重種咗成年都開花嘅美人蕉同再力花、同埋有淨化水質嘅卅幾樖水生植物。


中華基督教會銘賢書院係香港一間英文中學，由中華基督教會創辦，響石硤尾偉智街1號，中文校訓係「學以明道，榮神益人」，英文校訓係「Learn to perceive the Word of God，Glorify Him and do good to others」。


2015年上任嘅陳綺雯校長，對銘賢書院進行大改革，例如加強閱讀、強制補課、延長上課時數等，引起唔少學生同埋校友、以至部分老師嘅不滿。響2016年6月，銘賢書院有學生同校友開個Group叫「抗議銘賢暴政關注組」，並且發起簽名聯署行動，要求校方展開對話，引起社會廣泛嘅關注。


基於聲調輪廓嘅諗頭，聲調語言仲有得細分做非平調同純平調兩大類。廣東話就有唔平嘅聲調，廣東話第二調－好似係 si2呢吓音噉－會涉及音高喺一隻字嘅途中慢慢上升。如果話一隻聲調語言係純平調嘅，即係話隻語言嘅唔同聲調冚唪唥都係大致平嘅，唔同聲調嘅唯一分別係在於音高唔同，純平調嘅聲調語言喺非洲頗為常見。


2009年4月26號，交通事務局進行第二階段巴士線調整，2號短線改做2A，重改埋頭尾總站，由「東方明珠總站」來回「亞馬喇前地總站」。2號短線，原來由順景廣場總站來回南灣/羅保博士街，路程同2號一樣相同，只係唔經新馬路、媽閣廟。


2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費、學生寒暑假期間取消優惠、老人同殘疾人士卡朝早同晏晝繁忙時間取消優惠嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線受澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價，同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。


呢條線都可以話黑沙環一帶冇噉多客嘅巴士線，雖然係輔助2號，但係班次非常疏，而且對手班次都比呢條線要密，加埋12號比2A重更快同方便乘客，另外2A亦冇獨市路段，令搭客非常少，新福利時期重派出三菱Rosa嚟慳錢，平時大部份班次都係吉車遊街收場。


2005年，喺香港，滙豐銀行大減分行同埋傳統櫃位服務，但老人家唔識用提款卡，只可以去僅餘嘅分行用長時間輪候提款，引起社會人士批評有心趕走貧窮存戶，冇顧及社會責任。區議員話有唔少申領綜援嘅老人家，已轉用其他銀行。


2008年，香港九龍觀塘分發生劫案冇耐，滙豐又聲稱唔見咗一個數碼錄音裝置，入面有2.5萬個職員同客戶之間嘅電話對話，銀行公關員辯護「要特殊硬件至播得到，因而導致不法活動嘅機會甚微」並表示已經報告金管局及私隱專員公署，案件最終拉唔到疑犯，錄音器都揾唔返。


2015年4月20號，滙豐香港網站嘅「滙豐青年企業家獎」中間一條超連結被發現直接連去一個簡體字色情網站，滙豐大概喺香港時間當晚7點20分刪走有關內容。事件唔單止令銀行尷尬，亦令人質疑佢內部監管不力。夜晚9點半，滙控發聲明，表示已將一個通去第三方網站嘅連結刪除，強調同該網站冇任何關聯，指事件對公眾構成不便，滙豐謹此致歉。


保安專家認為，黑客入侵更改超連結嘅可能性唔大，因近年香港嘅銀行網絡保安程度極高，自2010年起已經冇黑客能夠直接攻入銀行系統，加上黑客行為以盜取利益為主，專門攻入網站並竄改網站內容嘅行為已大為減少。但估計事件同內部監控出現問題有關，有銀行資訊科技部員工估計負責更新網頁嘅員工可能同時瀏覽色情網頁，最終剪貼網址時出錯所致。


2004年，九一一事件調查組喺美國出報告，沙特阿拉伯嘅拉吉哈銀行同恐怖組織有來往而且高層都係阿爾蓋達組織嘅早期捐款人，直接可以認定為恐怖分子，但滙豐集團明知都重長期同佢往來成為金錢通道，報告出現後迫於壓力，滙豐總公司宣布終止往來，但噉做遭到中東分公司反對，一份內部郵件顯示結果係該分支得以「自行決定」係唔係繼續同拉吉哈銀行開展業務。


墨西哥金融部門調查發現，國內七成以上黑錢由滙豐銀行洗白，例如墨西哥中部普埃布拉州一間滙豐嘅外滙交易窗口商，兩年間交易額由1800萬美元大增至2007年3月嘅1.13億美元，惟當地貧困人口居多，呢啲異常交易滙豐交唔出解釋，好難再辯護滙豐唔知墨西哥分行業務中大量金流係由黑幫同毒品創造。


2012年，美國參議院嘅常設調查委員會發布一份340頁報告，指控滙豐向恐怖分子、毒販同埋洗黑錢者打開金融體系大門，報告認定美國嘅金融監管當局冇認真監督滙豐銀行嘅作業，令毒販、恐怖分子同埋流氓國家通過佢進行嘅洗黑錢金額達到數以十億計美元。


滙豐職員出席聽證會，並作出道歉，承諾會加強反洗錢措施。顯示滙豐銀行洗錢同逃稅業務遍及全球，參議員利文形容，滙豐內部「每一個角落都遭到污染」。報告發布後，滙豐時任總裁歐志華隨即喺同日發表聲明表示滙豐「承認過去嘅錯誤，並將深切道歉」。


2005年到2007年期間，由歐美60個國家權威媒體嘅記者反腐揭貪組成嘅國際調查記者聯盟再次向全世界爆料，喺瑞士嘅滙豐銀行喺超過10萬個銀行開戶營運資料，涉及款項多達1200億美元，其中包含各種國際罪犯、商人同政客以及名人，以及英國、俄羅斯、印度及多個非洲國家嘅現任同埋前政客，甚至有沙特、巴林、約旦及摩洛哥皇室，以及澳洲億萬富翁等。


2017年1月，綠色和平組織揭發滙豐銀行為印尼嘅泥炭地森林開展項目嘅最大公司之一提供資金，間接導致印尼嘅森林砍伐同埋相關後果。滙豐喺過去幾年為咗巨額商業利益而參與破壞環境嘅惡意行為。儘管滙豐銀行已發表聲明否認贊助呢啲破壞環境嘅行為，綠色和平透過佢研究收集嘅資料顯示滙豐同客戶之間所建立嘅相關聯繫。


2020年6月6號，《蘋果日報》記者喺黑色暴雨後到觀塘開源道分行拍攝水浸嚴重嘅情況期間，4名掛住滙豐銀行職員證嘅職員包圍記者並阻擋鏡頭拍攝，話分行內部情況唔可以拍攝。之後再有一名負責抽走滙豐銀行積水嘅外判工人一邊吸煙，一邊用粗口指罵記者出示記者證，更強行搶走同拍打記者手上嘅攝錄機，話「你影咩相？


」。記者話喺公眾地方拍攝，唔係分行範圍，同時感到受威嚇，因而報警處理。警員到場後，分行女經理同外判工人至肯道歉同埋交還攝錄機。滙豐發言人就事件感到抱歉，表示員工同外判商喺工作期間必須秉持專業操守，會全面調查並採取適當行動。


2019年香港逃犯條例爭議期間，滙豐喺12月19號取消用嚟支援示威被捕人士嘅「星火同盟抗爭支援」銀行戶口，以及一啲其它協助抗爭活動嘅大型眾籌基金銀行戶口。「星火同盟」資金來自市民捐款，並用於支援示威被捕人士嘅訴訟費用，香港警察以涉嫌洗黑錢為由，凍結「星火同盟」7000萬港元資金。


早喺2019年11月19號，滙豐銀行曾阻止「星火同盟」進行眾籌作支援示威者之用，終止「星火同盟」眾籌戶口。香港大專學界國際事務代表團發言人張崑陽披露，美國國會考慮以《國際緊急經濟權力法》制裁滙豐。一啲反修例示威者因不滿滙豐取消星火同盟抗爭支援嘅銀行戶口而破壞滙豐銀行同埋子公司恆生銀行。


有市民質疑滙豐任意凍結星火同盟，有串謀香港警察及協助政府進行政治打壓之嫌。喺12月20號「中環和你Lunch」行動期間，市民抗議警方以涉嫌洗黑錢罪名拘捕「星火同盟」部分成員以及凍結「星火」資金。2019年12月24號至25號警民衝突中，佢喺旺角嘅九龍總行遭到破壞，玻璃門被打碎，示威者入內縱火，櫃員機被破壞同埋噴黑油。


2020年1月1號元旦遊行，個別分行及自動櫃員機受到破壞，而示威者行經中環滙豐總行大廈時用紅色油漆噴上「染紅」兩個字，而獅子銅像雙眼被噴紅同埋貼上黃符，寫有五大訴求內容。到傍晚更被人淋潑易燃液體並一度起火，由消防人員救熄。


2020年5月28號，中國人大通過就《港區國安法》立法，並發動輿論攻勢要滙豐表態支持，包括由前特首梁振英喺社交平台發文斥責滙豐未就《港區國安法》表態，呼籲商界人士取消滙豐帳戶，中共喉舌《人民日報》喺6月1號通過微信轉載《北京日報》以《坑客戶，滙豐終將失去所有客戶》為題嘅文章，力數滙豐近年嘅爭議事件，批評滙豐係「牆頭草」同埋「雙面人」，斥責滙豐對國安法裝扮聾扮啞。


滙豐亞太區行政總裁王冬勝於是喺6月4號前往「撐國安立法」街站簽名表態支持《港區國安法》，但作為滙豐主要股東之一嘅英傑華集團表示，中國當局仍未公開《港區國安法》嘅條文及細則，而滙豐喺無法了解國安法嘅詳細內容同埋點樣運作就表態支持定先，對此感到不安。


滙豐表態支持《港區國安法》被英國官員及美國政界批評作為英國銀行，但就同英國政府反對立法嘅立場背道而馳，並且違反銀行嘅政治中立政策。美國參議院議員里克·斯科特批評滙豐選擇利潤而唔係人權。英國外交事務委員會主席湯馬斯·圖根達特話想知道點解滙豐選擇支持專制國家對自由嘅壓制同埋破壞法治。


美國國務卿蓬佩奧喺6月9號表示，王冬勝展現「忠誠」嘅行為，唔會為滙豐喺北京換來多少尊重，北京只會繼續將滙豐當作壓迫英國嘅政治籌碼。英國外相藍韜文喺6月16號話「唔會為銀行家利益而犠牲香港人」，佢喺7月2號再點名批評滙豐銀行為私利犧牲香港人嘅人權。


2020年8月26號，美國國務卿蓬佩奧喺Twitter發文，指滙控保留喺《特別指定國民和被封鎖人員》名單下受制裁人士嘅賬戶，並關閉追求自由人士嘅個人賬戶，例如壹傳媒高層使用信用卡。同時批評副主席兼行政總裁王冬勝到街站簽名支持訂立《港區國安法》。


2019年7月，華為事件發酵，英國《金融時報》披露滙豐銀行為逃避洗錢處罰，同意喺案件中配合美國司法部嘅调查，外洩華為往來資料。任正非專訪時親口話「Skycom公司同伊朗貿易過程中滙豐銀行全部知情亦從未表示疑慮有乜嘢困難，好樂意地擔任資金渠道，運作幾年後佢哋邀請孟晚舟去咖啡室，飲咖啡時，佢講咗幾張PPT，呢個PPT冇乜誤導性。


2020年7月24號，中國官方嘅《人民日報》及中共喉舌媒體譴責滙豐為逃避美國嘅洗黑錢指控，而設局陷害、拼湊材料、捏造罪證，誣衊華為副董事長兼首席財務官孟晚舟，中國官媒喺文中指責滙豐喺孟晚舟事件中扮演極唔光彩嘅角色。


羅力威同監製伍仲衡商議過之後，突破一直以嚟唱情歌為主嘅形象。決定從回憶同情懷入手，最終專輯選以童真、成長經歷做主題，唱出正面嘅人生觀。因為要唱好這類歌曲，首要係要放低哀傷感極重嘅聲線，否則就唔能夠帶出愉快嘅感覺 。


馬利蘭大學係美國馬利蘭省1856年創立嘅一間公立大學。學校喺華盛頓特區東北邊嘅公園市，首府環綫之內。學校嘅吉祥物係金剛背泥龜，名Testudo，喺學校嘅McKeldin圖書館前邊擺咗佢嘅雕像。學生有考試前去探下Testudo嘅傳統，以求好運。


香港警方喺2019年用咗1,659萬港紙買咗三架水炮車，喺反逃犯條例修訂運動嘅八二五荃葵青遊行頭一次出動，而喺一個禮拜後嘅人大八三一五周年示威，頭一次安排水炮車射藍色催淚水。同年10月20號廢除惡法獨立調查重組警隊大遊行，水炮車將藍色催淚水射向九龍清真寺出面而引起爭議，第二日行政長官林鄭月娥同警務處處長盧偉聰去清真寺親自道歉。


《Gotta Go!》係香港女子組合COLLAR嘅第三首單曲，由C.Y. Kong作曲，Oscar填詞，喺2022年4月29號推出，亦做咗寶礦力水特香港區廣告嘅主題曲。首歌嘅旋律被指責涉嫌抄襲日本組合YOASOBI嘅歌《向夜晚奔去》而引起爭議，但作曲嘅C.


一係有一係冇定律係神經科學上嘅一條定律。呢條定律講嘅係，如果有一粒神經細胞要產生動作電位，佢就一定要完成嗮成個動作電位，唔會話中途停咗得半個，又或者一個得一半大細嘅動作電位－動作電位呢家嘢一係有一係冇，冇話得半個。


基隆港係臺灣北部基隆市一個海港，臺灣四座國際商港之一，亦係北臺灣首要嘅海運樞紐，營運機構係臺灣港務公司基隆港務分公司。整個港區被基隆市中心環繞，運輸方面以貨櫃為主、散貨為輔，並有幾條國內外客輪航線停靠。


中國作家協會，簡稱中國作協，係一個由中國作家組成嘅人民組織，由中國共產黨領導，係正部級單位，受中央機關參照公務員法管理。中國作協係中國文學藝術界聯合會嘅團體會員之一。儘管同時中國作協同中國文聯都受中央機關參照公務員法管理，但中國作協唔計入文聯團體會員總數，行政級別上同中國文聯係平級。


其實呢個站最先喺1997年嘅《廣州市城市快速軌道交通線網規劃研究》講嘅方案A入面嘅4號綫嘅車站，就喺而家呢度。但係喺2003年嘅規劃方案入面話，嗰時4號綫就改成而家嘅8號綫車站。之後就變成8號綫西延段嘅車站，就加入咗舊二號綫一分為二嘅工程入面。


隨住無耐，呢個站考慮因為支持舊荔灣中部冇地鐵同解決同德圍一帶出行成日華山一條路嘅情況，而確定成爲8號綫北延段一部份，最後重定名做華林寺站。不過英文站名用嘅係廣州地鐵自行翻譯嘅Hualinsi Buddhist Temple。


東山係廣州一個地方，因位處廣州舊城外東邊而且地貌以丘陵為主而得名。「東山」二字最早俾當地一間寺廟永泰禪寺使用。而今所講嘅東山主要包括龜崗、東湖同新河浦一帶，附近有東山湖公園、東山百貨大樓、東山巴士總站、東山電車總站同東山口地鐵站。


上校博弈係博弈論上嘅一種兩人常和博弈。想像有兩位上校分別指揮各自嘅部隊，想喺一場戰鬥當中打低對方，佢可以將手上嘅有限資源分配落去若干個戰場嗰度，攞每一個戰場嚟睇，分派多啲資源去嗰度嘅嗰一方就會贏到嗰個戰場，而最後嘅報償等同贏到嘅戰場嘅數量。


254年，司馬師廢咗23歲嘅皇帝曹芳，準備立曹操嘅仔，彭城王曹據做皇帝。郭太后表示曹據係佢嘅亞叔，如果由曹據繼位，就會免除佢嘅太后之位，因此司馬昭搵咗曹丕嘅孫仔，高貴鄉公曹髦做皇帝，作為佢無仔嘅亞伯曹叡嘅後嗣。


司馬昭嘅細佬，屯騎校尉司馬伷係東門遇到曹髦，但係佢嘅手下被曹髦喝退。賈充係南闕遇到曹髦，太子舍人成濟係賈充嘅指示下用劍將曹髦殺害。之後，司馬昭假借郭太后嘅名義下韶，以民禮將曹髦落葬，喺司馬孚呢啲重臣嘅請求下，以王禮將曹髦葬喺洛陽西北三十里嘅瀍澗之濱。


第一代係大約二十世紀二、三十年代出世嗰班人，呢個時代社會由於唔係好富裕，好多人靠打拚而成功，由於經歷過第二次世界大戰嘅戰亂時期，所以佢哋以節儉為信念，即使係戰後生活狀況改善咗，佢哋依然都好慳，同埋會為唔穩定嘅未來做準備。


第二代係喺戰後嬰兒潮出世嗰班人，呢一代因為受過教育，佢哋用知識喺社會上爭取到地位。但係由於佢哋呢代嘅競爭好激烈，所以贏咗嗰批就相信只要佢哋努力，凡事都能成功，相信適者生存呢句話，而輸咗嗰批就會覺得只要佢哋再努力，依然可以成功。


StreetDeck係一款完整嘅巴士產品，底盤係Wright自己生產，有別於上一代嘅Gemini 2採用由VDL出嘅DB300底盤模組。佢用平治OM934歐盟六型引擎，打直擺喺引擎室偏左位置，同Gemini 2嘅橫置引擎設計唔同。


車身方面，StreetDeck樣辦車係用過往Gemini 2系列比較渾圓嘅車身設計。喺2014年嘅Euro Bus Expo，Wright展出咗一架用方角形車身設計嘅StreetDeck，呢個亦成為量產型StreetDeck嘅一個標準。


2021年6月，Wright推出以電池驅動嘅StreetDeck Electroliner，同時StreetDeck FCEV改叫StreetDeck Hydroliner，而柴油版就叫StreetDeck Ultroliner。


2018年初，有一架髹咗九龍巴士車隊色彩嘅StreetDeck巴士運到香港，架車有冷氣機，同埋改用容量同馬力大啲嘅平治OM936引擎。過咗年幾之後，架車喺2019年9月12號攞牌，但只係行咗一個月，隨後喺2020年2月運走咗。


早喺1952年，印度政府就提出要節制生育。1976年，印度前總理甘地夫人採取過強硬措施推行節育，接近400萬人喺1個月內被強制節育，引起廣大民眾強烈不滿，導致佢喺之後一年嘅大選道落敗。其後上台執政嘅印度人民黨隨即拋棄甘地夫人嘅強制節育計劃，改為推行自願節育。


由於個個政治家都怕犯眾憎，所以喺之後咁多次大選道，冇人夠膽再提出強制節育嘅口號。2000年2月，印度政府推出多項措施鼓勵節育，包括獨生子女在職人員家庭喺住房上有優待，做絕育多嘅村可優先獲得食水、灌溉資源同更多福利保障，獎錢畀「晚」生「稀」生嘅婦女，同埋送單車畀絕育國民同幫佢哋辦槍牌等等優惠。


但係爾啲措施效果並唔理想。一個原因係印度幾乎人人信教，而每個教派都想有多啲人來保證自己嘅地位。另外一方面，同中國嘅情況相似，印度重男輕女。只有男仔可以喺父母過身之後喺宗教儀式道送佢哋入天堂，另外結婚嗰時女家要畀男家一大筆彩禮。


佛山一環高速公路，簡稱係佛山一環，係圍住廣東佛山嘅禪城西邊、南海嘅中間同順德嘅北邊嚟行嘅高速公路，喺2003年6月18號開始喐手起，一直到2006年11月18號先至起好嗮而通車，實施免費通行長達近十年有突。


佛山一環設立初，係喺南海、順德、三水同高明撤銷市建制改做區建制下，為咗搞好五地嘅經濟互動，商貿往來而投資起嘅，當初因政府承諾一環落成後將免費通行，所以佛山啲民眾就持支持態度，啲民眾仲以低價將農田、廠房等轉畀政府起一環。


跳飛機喺1950年代至1980年代嘅香港相當流行，當時香港幾乎所有兒童遊樂場同小學操場都會有跳飛機嘅位。就算空地一塊，只要有一支粉筆或樹枝，細路響地上畫「跳飛機」嘅九個格，然後一齊玩。隨著香港經濟發展同娛樂方式嘅改變，跳飛機呢個遊戲經已息微喇。


經歷咗1988年嘅低潮時期後，張學友開始專注香港嘅音樂市場，暫時放棄咗台灣嘅國語唱片市場。1989年9月陳慧嫻喺紅館舉行6場《幾時再見演唱會》後，巨星張國榮都宣布喺呢年告別樂壇，同期譚詠麟都喺《彩色／濃情／再續浪漫演唱會》創出38場嘅總場數紀錄，樂壇局面開始改寫。


由於較早前《給我親愛的》獲得好理想嘅銷量，寶麗金趁勢推出同樣被認做經典嘅粵語唱片《衹願一生愛一人》，呢張唱片入面都包含幾首華人流行音樂入面嘅經典曲目，包括由張學友嘅好友台灣音樂人庾澄慶譜曲嘅《衹願一生愛一人》，節奏鮮明嘅《花花公子》，感人至深嘅《忘情冷雨夜》，表達愛意嘅《夕陽醉了》等。


美國國際集團係一間美國跨國保險同金融服務集團，總部嚮紐約市美國國際大廈。歐洲大陸總部嚮巴黎 La Défense、而亞洲總部嚮香港中環。根據2008年度《福布斯》雜誌全球2000大跨國企業名單，AIG 係第18大。


1989年王菲參加「亞太金箏流行曲創作大賽」，以一首《仍是舊句子》攞咗銅獎。後來演唱才華被發掘，加入新藝寶唱片公司。為咗符合嗰陣香港嘅氛圍，王菲改咗個藝名「王靖雯」並喺1989年推出自己喺港式包裝下嘅首張大碟《王靖雯》。


由美國返到香港，佢將英文名「Shirley Wong」改為「Faye Wong」，中文藝名冇變重係王靖雯。1992年，推出咗第四張專輯《Coming Home》，以一首翻唱日本歌后中島美雪嘅《容易受傷的女人》紅遍全港，迅速奠定咗佢喺樂壇嘅地位，呢隻曲亦成為佢嘅經典代表作之一。


嗰時王靖雯嘅音樂仍然係以港式商業流行樂為主，但佢喺R&B同埋靈魂樂唱法上嘅技巧日漸成熟。英文嘅《Kisses in the Wind》亦係佢本人一直好鍾意嘅歌曲。大碟中仍然依循嗰時香港樂壇嘅翻唱習慣，改編咗幾首東洋西洋嘅歌曲。


1993年，佢出咗《執迷不悔》嘅粵語專輯。《執迷不悔》係佢自己作詞，分為粵語同埋國語兩個版本，亦係佢嘅經典歌曲。自此之後好多歌迷認為呢四個字就係佢個性嘅真實寫照，並且喺佢大部分嘅演唱會上，佢都以呢首歌作結。


呢一年，佢又推出粵語專輯《十萬個為什麼》。碟中佢喺詞曲上開始體現出更多佢本人對生活嘅態度，並且逐漸參與專輯嘅製作過程。《流非飛》呢首歌，由旋律同埋歌詞都可以睇出佢希望擺脫束縛嘅心態。佢翻唱咗美國鋼琴另類女歌手多莉·艾莫絲嘅《Silent All These Years》，翻唱版名為《冷戰》。


1994年，佢重用緊王靖雯嘅藝名開始喺台灣拓展國語市場，唱片有《迷》同埋《天空》。《迷》嘅音樂依然係傳統嘅抒情風格，主打歌《我願意》有管弦樂同埋弦樂兩個版本，唱到街知巷聞，十年來一直係好多佢嘅歌迷心中最經典嘅歌曲，重俾齊秦等華語樂壇歌手翻唱咗。


由於初次進入國語市場，喺呢兩張專輯，佢嘅曲風並冇展現出另類嘅一面，《只願為你守著約》等都係情歌類歌風。大碟收錄咗原本喺香港發行嘅《執迷不悔》同埋《冷戰》兩首國語歌，亦包括咗香港電影《天龍八部》嘅主題曲《只有我自己》。


《天空》嘅音質明亮，係佢最為柔同埋抒情嘅一張專輯，亦係好多佢嘅老歌迷最鍾意嘅大碟。兩隻碟都係由音樂人楊明煌監製，但係佢過咗冇幾耐就因為車禍過咗身。好多人相信如果佢冇過身嘅話，王菲嘅發展道路同而家會好唔同。


成張專輯嘅風格統一，《天空》係佢又一首經典歌曲。同樣受到佢歌迷推崇嘅曲重有情歌風嘅《棋子》。清唱開頭嘅《矜持》同埋拖音吟唱嘅《天使》亦係佢嘅抒情類歌曲嘅代表作。佢同竇唯合作嘅《誓言》亦有再次收錄喺呢張碟度。


王菲喺1994年底喺香港紅磡體育館第一次召開大型演唱會，一連18場，打破咗新人演唱會場數最多嘅記錄同埋換衫最少嘅記錄。奇特嘅服裝造型同埋慵懶嘅肢體動作將佢同其他香港歌手分別開來。呢次演唱會，加上1994年內推出嘅四張國語粵語新專輯，再加上參與拍攝王家衛嘅知名電影《重慶森林》，令佢穩陣咁佔據華語樂壇天后嘅地位。


《曖昧》係翻唱台灣女音樂人黃鶯鶯嘅《情雪》，亦係呢隻碟裏面知名度最高嘅獲獎歌曲。王菲嘅另類風格，已經從《討好自己》中嘅逃避態度轉化為頹廢兼詭異，滲透住好濃嘅異域風情。音樂錄影帶中，佢喺凌亂嘅房裏面無所事事、鏡頭唔停搖擺晃動，呈現出無助、壓抑同埋躁悶嘅心態。


1996年，推出嘅國語專輯《浮躁》將佢嘅另類音樂推上頂峰。王菲本人最鍾意《浮躁》呢張專輯，不過銷量並唔好，但佢係王菲喺音樂藝術上探索最成功、風格最為統一嘅專輯。佢呢次選擇咗同北京音樂人同埋孿生卡度越洋合作，後者喺1994年被王菲翻唱後雙方喺音樂上亦開始咗交往。


孿生卡度喺自己嘅大碟曾經同王菲合唱過《Serpent Skirt》一曲，呢次亦特登為佢譜寫咗兩首歌曲「掃興」同埋「分裂」。其餘8首全部係王菲自己譜曲，林夕負責咗大半歌詞。呢張專輯有幾個特點，一係冇一首抒情商業化嘅歌曲，二係佢喺好幾首歌中鬼食泥咁哼唱，自創咗一種人哋聽唔明嘅語言，三係有三首幾乎係純音樂。


大碟嘅整體氛圍一如題目所述，喺秋高氣爽嘅天空下依然不禁浮躁、無常、迷惘。大碟嘅形式偏離咗華語樂壇嘅傳統，結果銷量好唔滿意。歌迷意見亦不一，但一啲死硬歌迷非常推崇呢張專輯。後來，可能係為咗商業市場，佢再冇出過類似嘅專輯。


王菲喺1996年喺新藝寶公司錄製咗10首粵語歌曲，因為有咗、結婚導致唔能夠進行唱片宣傳，而且合同亦到咗期。所以，呢張粵語專輯本來已經預定推出，但就俾新藝寶從1997年以後打散喺兩張EP同埋兩張精選中，用來對抗王菲喺新公司百代嘅新專輯。


《自便》中有三首新粵語歌，以及三首舊歌嘅舞曲混音版。《守時》雖然放喺咗EP中推出，但就同《約定》一樣係王菲好經典嘅粵語抒情歌。《守護天使》係香港Beyond樂隊嘅黃家強負責作曲同埋編曲。「自便」非常另類。


1995年，鄧麗君去世，王菲中學開始就鍾意唱佢啲歌，因此喺同年推出咗一張非常古典嘅翻唱專輯《菲靡靡之音》。專輯嘅名字諷刺咗中國大陸一啲人原來將鄧麗君嘅歌抨擊為靡靡之音嘅做法。十三隻曲都係鄧麗君廣為人知嘅歌曲，王菲用自己嘅風格重新去演繹。


1997年，王菲生咗竇靖童之後，同百代唱片簽約，簽約費係6000萬港幣出55首歌。佢嘅要求係唔錄製粵語專輯，不過喺後4張百代大碟中亦演唱咗幾首粵語歌守住香港市場。喺百代嘅首張唱片係《王菲》，由於上年嘅國語唱片《浮躁》非常另類，十足商業化嘅新專輯讓樂評人大跌眼鏡。


大碟整體風格慵懶放鬆，呈現出一種順其自然無所謂嘅態度。王菲嘅聲線剔除咗大部分花樣修飾同埋拖音技巧，大多曲目中都彷佛係喺唔經意吟唱。林夕依然負責大部分歌詞，張亞東負責王菲嘅音樂製作，呢張專輯佢負責錄製三首歌，有《你快樂》、《悶》同埋《懷念》。


《你快樂》嘅MV中，佢化妝成非常濃重嘅黑色熊貓眼，但《悶》嘅MV中佢採用咗蝴蝶髮飾，顯得復古一啲。由於嗰時正逢亞洲金融危機，亦因為冇收錄粵語歌，所以唱片喺香港銷量不如人意。但喺台灣賣出咗好成績，台灣銷量賣出50萬以上。


新藝寶97年推出嘅精選集《菲賣品》收錄咗王菲原來嘅經典國語粵語歌曲，銷量甚至超過咗佢喺百代嘅新專輯。因為，新藝寶擁有王菲原來一切歌曲嘅版權，所以此後每年都要喺佢推出新專輯時相應出版名目繁多嘅精選，呢種做法受到歌迷嘅廣泛譴責。


1998年春季，中國大陸嘅中央電視台春節聯歡晚會上，王菲同好友那英獻曲《相約1998》，隻曲立即紅遍大陸地區。秋天，佢推出咗一張暢銷全華人地區嘅國語專輯《唱遊》。整體風格比上一張《王菲》大氣活潑很多，要體現出一種邊唱邊遊、無拘無束嘅心態。


《半途而廢》、《飛》、《醒不來》同埋《你》都係民謠類嘅作品。情歌《紅豆》廣為傳唱，一直到而家都係卡拉OK中點歌率非常高嘅歌曲。《色誡》係比較特殊嘅一首歌，王菲喺厚重配樂嘅襯托下運用咗大量顫音等技巧。《唱遊》係華語流行樂壇第一張用HDCD技術錄製嘅唱片，封面同MV中嘅化妝造型引發咗娛樂界一陣陣模仿之風，喺唱片內頁中佢重以罕見嘅活潑可愛一面示人。


同年聖誕期間，佢喺香港紅磡體育館再次連開《唱遊大世界》演唱會17場。呢次係佢同竇唯最後一次喺演唱會上嘅合作。由年底開始到1999年初，佢喺廣州、北京、上海、深圳等地巡回演唱，亦係佢第一次喺內地開演唱會。


1999年離婚後，佢推出咗新專輯《只愛陌生人》。好多樂評人認為，呢張唱片嘅音樂整體風格比《唱遊》要相對保守一啲，新意相對較少。不過開篇嘅《開到荼蘼》係王菲嘅突破之一，歌中佢首次運用破音技巧，經過電腦處理嘅聲音同埋搖滾式配樂配合，加埋林夕嘅歌詞，體現出一種恐懼愛情嘅絕望心態。


《當時的月亮》、《蝴蝶》係抒情類嘅歌，唔過並冇上兩張專輯嘅《紅豆》同埋《人間》流行。《嗶一聲之後》亦係張亞東嘅作品，呈現出迷離虛幻嘅氣氛。王菲較早時自己譜寫咗一曲電子樂風格嘅《精彩》作為百事可樂嘅廣告歌，亦收錄喺唱片中。


同年，佢為日本遊戲《最終幻想VIII》演唱主題曲《Eyes on Me》，打入咗日本單曲銷量排行榜十大，亦通過遊戲令西方人逐漸接觸到咗佢嘅歌聲。隨住喺日本嘅人氣漸旺，同年佢又喺日本開咗兩場演唱會，成為第一位喺東京武道館獻唱嘅華人歌手。


2001年上半年，王菲去日本為富士電視台拍攝日劇《ウソコイ》並演唱主題曲《Separate Ways》。套劇收視平平，但並冇影響王菲喺日本嘅人氣，佢嘅單曲《Separate Ways》照打入日本Oricon單曲銷量周榜TOP 20。


同年，佢推出喺百代最後一張嘅中文唱片《王菲》，喺百代嘅頭尾兩張專輯名都為《王菲》。銷售開出紅盤，喺日本嘅最高成績係Oricon專輯銷量日榜第14位。佢喺10月同埋11月喺大阪同東京武道館又召開咗全面體演唱會。


呢張唱片喺詞曲人員上做咗較大調整，而且王菲第一次對爵士樂同埋圓舞曲進行咗嘗試，演唱咗台灣音樂人伍佰創作嘅《單行道》，《打錯了》就係新加坡女音樂人蔡健雅創作嘅歌曲。除咗11首國語歌外，重有五首粵語歌，其中包括嗰陣嘅男友謝霆鋒所作嘅《迷魂記》。


2001年11月王菲參與錄製咗一張佛經專輯《Loving Kindness & Wisdom》，係佢嘅藏傳佛教師父喇嘛梭巴仁波切，為建造全世界最大嘅彌勒佛造像所作嘅慈善籌款計劃。兩張喋，第一張係喇嘛梭巴仁波切嘅經文誦讀，第二張係喇嘛梭巴仁波切嘅經文誦讀同王菲嘅背景伴唱，附加一首王菲自己演唱嘅《彌勒佛咒》。


年尾王菲同梁朝偉、趙薇、張震主演電影《天下無雙》。王菲更憑套戲榮獲第9屆香港電影評論學會最佳女演員獎及第22屆香港電影金像獎提名最佳女主角。此外，王菲亦為《天下無雙》錄制電影原聲帶，並將黃梅調注入流行曲。


王菲嘅私生活係傳媒焦點。佢嗰陣喺香港已經係天后級嘅人物，但1996年有身紀之後，就放棄咗香港嘅生活，喺6月返北京嫁咗畀出名搖滾樂手竇唯。佢喺某日朝早唔知醒衣衫不整倒夜香嘅相畀香港媒體影低，轟動整個樂壇。


竇唯喺王菲嘅音樂事業上的確起到至關重要嘅作用，王菲嘅另類道路喺佢同北京音樂圈嘅頻繁接觸。兩個人好耐之前就開始合作，比如早期嘅《執迷不悔》同埋《誓言》。有咗竇唯嘅協助，王菲喺音樂中大膽加入咗各種形式嘅元素，喺編曲同埋歌詞方面都產生咗驚艷嘅效果。


佢哋生咗一個女竇靖童，意思係竇唯同王靖雯個女，喺1997年1月3號出世。後來竇靖童喺1999年嘅《只愛陌生人》中獻聲一句「Come on, baby」。兩人喺1999年離婚，又一次轟動華人娛樂界，竇靖童撫養權歸於王菲。


因為最開始香港傳媒影到竇唯同情人高原喺一齊，並且竇唯當場對記者表明高原係佢嘅「愛人」，所以嗰陣華人媒體同娛樂界眾口一詞指責竇唯婚外情，但事後千夫所指嘅竇唯宣稱全都係一場陰謀，而王菲由始至終冇對此發表過意見。


李亞鵬係中國大陸演員，真正為觀眾熟知嘅係佢接連出演嘅金庸名著《笑傲江湖》同《射雕英雄傳》。兩人嘅戀情喺2004年靜靜開始，到咗2005年春就傳出要結婚嘅消息。王菲對自己嘅私事一如既往沉默，李亞鵬亦唔多透露。


由於好多觀眾對兩部金庸電視劇篡改原著情節等問題極之不滿，結果對李亞鵬亦唔畀面咁批評。喺中國大陸嘅網絡上，李亞鵬喺個人行為上並冇負面新聞，但佢嘅名聲喺網民心目中一直都係負面嘅。所以兩人走埋一齊嘅消息又一次震動娛樂界。


王菲嘅性格出晒名獨斷獨行，喺重視人際關係嘅華人娛樂界非常罕見。喺名聲顯赫嘅華人藝人之中，只有王菲等極少數人敢唔配合傳媒嘅要求，有時甚至出言頂撞，並且對私人生活堅守沉默是金嘅原則，因此佢經常俾好多傳媒抨擊「玩大牌」。


自細喺北京成長，王菲辦事做人嘅方式同香港商業化嘅娛樂圈格格不入。喺冇宣傳活動時，佢一般會返北京避開港台傳媒。而且除非係重大嘅娛樂界活動，否則佢一般唔會參與。雖然曝光率好高，但佢喺鈎心鬥角嘅娛樂圈始終冇捲入各種糾紛。


華人傳媒普遍認為採訪王菲係一件非常困難嘅事，因為佢好少主動開口，而且回答通常好簡練，經常令採訪者或者節目主持人面臨冷場嘅危險。而王菲自己就認為，佢嘅性格好直，成日諗到乜就講乜，顧唔到人哋嘅諗法，所以都係少講為妙。


」娛樂媒體廣泛認為係王菲對李宗盛嘅反擊。歌迷就對佢呢席話大表讚賞，認為噉至係王菲。亦有一部份人覺得佢目中無人，反而成為對金曲獎評委嘅肯定。另外，王菲喺後台嘅少言寡語亦曾經受到嗰時誤解咗佢個性嘅台灣主持人批評。


喺演唱會上更能睇出王菲唔鍾意講嘢嘅性格。其他所有華人歌手，或努力帶動現場氣氛，或時而對歌迷表達問候，同聽眾相互交流。而王菲除咗開場結束嘅問候之外，基本冇言語，成為佢演唱會嘅一個特色。呢種做法受到好多人抨擊，不過佢大多數歌迷將呢種性格睇成係王菲嘅優點。


自從同竇唯結婚開始，王菲嘅私生活喺媒體上嘅曝光率一直居高不下。但佢永遠都係一副「撲克臉」，絕對唔向傳媒透露關於自己生活嘅任何信息。無論係離婚、鋒菲戀、鵬菲戀定係再婚，都冇可能由佢口中得到第一手消息。佢呢種堅守個人生活唔受侵犯嘅做法受到娛樂圈同埋歌迷嘅讚揚。


2012年，王菲同陳奕迅出席內地春晚活動獻唱《因為愛情》，王菲唱高音部分時，被指走音兼把聲震晒，唱得極為辛苦吃力，有網民慨嘆王菲唱功大倒退，有網民揶揄當晚表現係「車禍現場」。管支留匕翠车庫易早十邊第翠掉刀香


佢音樂嘅藝術性同埋歌藝並唔一定係華語樂壇中最出色嘅，無數嘅華文電視、廣播、平面媒體同埋網絡論壇嘅文章仍然將佢崇拜至近乎女神嘅地位，絕大多數時候一旦提到佢就會加上「天后」兩個字。每次佢一出大碟，大陸、港澳台、新加坡、馬來西亞等地嘅電台電視台齊齊出動，歌迷嘅期待程度同埋傳媒聚焦係其他華人女歌手無法相比嘅，因此佢被視為大中華地區嘅「樂壇天后」。


王菲自香港、台灣紅起，到後來大陸娛樂界對佢亦一樣癡迷，馮小剛嘅《大腕》、張藝謀嘅《英雄》、中國中央電視台版嘅兩部金庸武俠電視劇都明確邀請佢演唱主題曲。2005年春佢宣佈暫時退出歌壇嘅消息傳開，大陸傳媒都開始用專欄來撰寫對佢同埋佢音樂嘅分析同埋評價，重在生嘅藝人暫別得到咁嘅重視亦係第一次。


電影方面，佢因為《重慶森林》一片喺1996年做咗瑞典斯德哥爾摩電影節影后。後來又憑《天下無雙》攞咗「第九屆香港評論學會大獎」最佳女演員獎。有人指王菲唔識得演戲，佢喺戲裏面嘅表現都係本色演出嚟啫。王菲本人亦唔承認自己嘅演技出眾。


馬昆斯1993年2月17號響西班牙加泰隆尼亞出世，老豆自細就栽培佢做一位賽車手。2008年第一次上場比賽，2010年攞到125c.c.級別世界冠軍，兩年後攞到Moto2級別世界冠軍，2013年升格做MotoGP選手，並且以新人嘅姿態攞到摩托車界最高榮耀ーMotoGP世界冠軍，成為GP史上最後生嘅世界冠軍，亦係第三位攞到呢個銜頭嘅西班牙人。


響2014年開始佢即刻十個站連勝，響第15站茂木賽道入面獲得第二名仲提前鎖定MotoGP世界冠軍。跟住佢響2015年至2019年都衛冕世界冠軍，直至2020年響第一站右臂受傷被迫退出，直至2021年先復出，錯過咗當年所有嘅比賽。


馬昆斯成日畀人認為係MotoGP最偉大嘅賽車手之一，響鄉下塞爾韋拉仲畀人起花名「el tro de Cervera」，同米高·海爾伍德、菲爾·瑞德、華倫天奴·羅斯成為摩托車賽車界最受矚目嘅新人之一。由於佢非常誇張嘅過彎技術，所以佢都出過唔少意外，就好似2022年響印尼站熱身嗰陣炒車，結果隻眼一度睇到重影。


冬季戰爭，譒自芬蘭文，蘇俄侵畧中立國芬蘭嘅戰爭，為第二次世界大戰，外在嘅前哨戰，維時三個月多啲嘅冬季，一九三九年十一月侵略，到一九四〇年簽和約止。按蘇俄則稱為蘇芬戰爭，按美國稱為俄芬戰爭或芬俄戰爭。芬蘭頂住侵畧，蘇俄紅軍人數同武器大大優勢之下，反而死傷損失遠多於芬蘭，然而芬蘭小國為弱，毫無他國緩手，簽定和約時失去一成一國土，丟失內海同軍港等。


2009年8月，習明澤入咗浙江大學外國語學院同聲翻譯專業。曾經有媒體根據「網上傳言」報道，習明澤喺2010年5月去咗美國哈佛大學讀本科，而且哈佛大學有一個名叫David嘅老師透露，有中國派去嘅保鏢24小時保護習明澤，美國聯邦調查局亦加派人手暗中保護。


由2012年開始，STPM以學期制嘅考試制度嚟取代嗰時嘅期末考制度。馬來西亞考試委員會相信呢項措施將會吸引更加多本地學生報考STPM。另外，劍橋大學考試委員會亦會繼續同由2012年開始喺側近監督喺新制度入面嘅STPM考試。


喺新制度入面，考生可以選考最多5個科目，包括普通試卷科。雖然普通試卷唔係必考科，但係大部分考生會選擇報考呢個科目以符合本地國立大學嘅入學需求。另外，校本評估制度亦會被納入STPM其中一項評分標準。根據馬來西亞考試局嘅資料，SBA會佔據各科總分嘅20%至40%，視乎唔同科目而定。


考生所考獲嘅成績將會列印喺成績單同正式嘅文憑上。所有嘅等級同積分亦會按照嗰屆考生嘅整體表現進行調整。成績平均績點公式計算方法係以等級最高嘅4個科目嚟計算，而平均績點亦會被四捨五入至小數點後二位。舉個例子，若果一個考生報考5個科目，其中4個科目全部攞A，而另外一科考獲F，咁佢嘅CGPA依然會係4.


終南山，簡稱南山，又叫太一山、地肺山、中南山、周南山、「仙都」、「洞天之冠」同埋「天下第一福地」，係秦嶺山脈嘅一段，西邊係武功，東邊到藍田縣，山峰重疊，自然幽美。終南山嘅主峰嚮周至縣，海拔最高2,604米。


PlayerUnknown's Battlegrounds，簡稱PUBG，騰訊遊戲版叫絕地求生，花名食雞，係一隻喺2017年由南韓推出嘅多人網上射擊遊戲。每局遊戲會安排玩家喺荒島度，需要互相追殺，死淨就係贏家。


2015年亞洲興起直播熱潮，Lydia喺直播平台「17」擁有超過500萬Fans讚好，總讚好超過3.8億，app內排名更喺全球排頭5名，人氣急升。特長游水、浮潛、空手道、溜冰、瑜伽、唱歌、彈琴、單板同雙板滑雪


1995年6月28號，廣州市人民政府為咗解決嗰時廣州市民坐車難同埋市區人口密度越嚟越多嘅問題，從香港嗰邊引咗呢間巴士公司入嚟。初期巴士都圍繞空調巴為主，但隨後無耐，部分巴士變成熱狗巴重一直繼續營運。後因喺廣州地區營運得比較好，令政府主管部門同社會各界都讚而攞咗好多次獎。


2007年，廣州政府話要解決公交企業嘅惡性競爭同巴士公司數量越嚟越多嘅問題而開始整合巴士資源，結果呢間巴士公司喺2009~2010年同三汽巴士、白馬合併成而家嘅第三巴士公司。而汽車換成第三巴士裝飾係從2007年11月13號開始刮起浪潮。


保守自由主義係自由主義嘅其中一個變體，結合古典自由主義價值、政策同保守主義立場，或者更簡單咁講，保守自由主義代表自由主義裏面嘅右派。保守自由主義嘅政黨喺道德、社會呢啲議題上面採取相對傳統嘅立場，呢啲政黨普遍都支持經濟自由主義，亦都會定義佢哋自身係法治政黨。


莊·繆亞係蘇格蘭出世嘅美國作家、博物學家，係美國早期環保運動領袖。佢有好多信、文章、書係寫佢嘅自然探險，特別係其中尼華打山嘅部分廣為流傳。佢發起環保運動，喺佢努力之下，諸如優勝美地谷、美洲杉國家公園呢啲自然保護區都陸續成立。


佢後生時喺黃石度受嗰啲湖光山色感動，喺佢嘅下半世，就致力保護美國西部嘅森林。佢向美國國會提出設立國家公園法，呢部法律後來喺1890年通過，隨即優勝美地、美洲杉設立國家公園。佢嘅作品、思想好大程度上影響咗現代環保運動，譽爲「國家公園之父」。


1998/99球季，索薩喺對諾定咸森林大勝8比1一場，後備上陣短短十二分鐘內入咗四球。佢喺歐洲聯賽冠軍盃決賽補時階段射入致勝一球，令曼聯反勝拜仁慕尼黑2比1，戲劇性完成三冠王霸業。跟住兩季，蘇斯克查分別射入14球。


2006年3月，索薩同曼聯簽訂一份兩年新合約到2008年，球會重會畀佢執教嘅機會。8月23號，喺對查爾頓嘅英超賽事後備上陣，射入三年來首個正式比賽入波。佢復出之後入波威力仍然強勁，佢5次正選、6次後備上陣中入到6球，除咗成為當時曼聯首席射手外，佢亦係嗰季聯賽當時入波率最高的嘅球員。


馮志堅係香港政治人物，香港協進聯盟成員，金銀業貿易場永遠名譽會長，上海黃金交易所國際顧問同馮志堅顧問有限公司董事。1995年至1997年做港事顧問，1998年至2000年做香港立法會金融服務界功能界別議員。


1965年8月9號星加坡獨立，12月22號成立共和國，不過佢重係用馬來亞元。法定滙率係 8.5142 馬元兌 1 英鎊，3.06122 馬元兌 1 美元。 1967年6月12號，原本嘅聯合「貨幣基金委員會」停發馬幣，星加坡政府就自己發行星加坡元嚟代替，星加坡元同馬來亞元等值。


同一年嘅11月18號，英鎊貶值，19號星加坡宣布新元嘅含金量唔變。1971年12月18號美元貶值之後，新元含金量重係唔變。1972年6月23號，英鎊浮動之後，星加坡元唔再孖住英鎊，改同美元掛鉤。1973年6月20日，星加坡實施浮動嘅實際匯率制。


2007年六月二十七號，星加坡同汶萊一齊慶祝通貨交替協定簽定四十週年，而呢項協議就係喺1967年6月12號簽署嘅。因為咁樣星加坡同汶萊共同發行面額廿蚊嘅塑膠紀念鈔。相關嘅資料可以睇吓星加坡金融管理局嘅有關文獻，兩國政府各自發行樣式明顯唔同嘅紀念鈔，但係都係以黃色做主要色澤，同樣係咁大嘅塑膠銀紙。


除咗背脊個圖像幾乎一樣之外，佢嘅正面就有好大差異，汶萊方面用爪夷文寫佢嘅國家名號，而星加坡就係用拉丁字母拼寫佢本身嘅國號。星加坡版本似家下喺星加坡流通版「畫像版」，反而汶萊版本嘅紀念鈔就比較似佢哋2004年版嘅50蚊紙同埋100蚊紙。


呢啲鈔票都係限量版本，佢發行都係由兩邊各自檔案，並且一齊楔合版本嘅號碼，並互相對應印咗有「40th Anniversary Currency Interchangeability Agreement」嘅文字。


另外，星加坡版本嘅鈔票上重印有兩國國號等等嘅紀念文字。呢啲鈔券剩係出咗一萬二千張，其中有一萬張係由星加坡金融管理局發行，另外嗰兩千張就由汶萊貨幣與金融局發行。上面嘅流通版本自2007年七月十六號起發行。


穆迪公司係美國三大信用評級公司之一，創辦人係約翰·穆迪，佢喺1909年第一個對鐵路債券進行信用評級。1913年，穆迪開始對公用事業同工業債券進行信用評級。而家，穆迪喺全世界有800名分析專家，1700幾名助理分析員，喺17個國設有辦事處，股票喺紐約證券交易所上市交易。


2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費、學生寒暑假期間取消優惠、老人同殘疾人士卡朝早同晏晝繁忙時間取消優惠嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線同澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價，同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。


霍哥，係澳門男模特兒，以前係澳門藝人組合微辣嘅成員。佢喺旅遊學院修讀酒店管理，畢業後做過兩年幾酒店管家工作，但佢始終覺得自己鍾意拍片，所以就辭工加入咗微辣。佢相當高大，身高有190厘米，所以拍過唔少健身短片。


男性聯帶或者男性連帶係韓國一個人權運動團體，係自由主義同男性主義嘅公民運動團體，由2006年11月26號創立嘅反Feminism男性解放連帶同2007年1月4號創立嘅女性部廢止運動本部合併組成，2008年1月26號之創設。


《把關者們》，係香港電視廣播有限公司拍攝製作嘅時裝紀律部隊電視劇，由袁偉豪、黃智雯、陳家樂同王敏奕領銜主演，並由劉佩玥、馬貫東、陳自瑤、羅天宇、丁子朗、劉穎鏇同孔德賢聯合演出，編審梁敏華同阮美鳳，監製關樹明。


《把關者們》係繼《緝私群英》、《雷霆第一關》之後，無綫電視歷嚟第三套以香港海關為題材嘅劇集，以海關唔同部門嘅工作做骨幹，亦會講述海關人員喺香港海關學院嘅受訓過程。呢套劇嘅拍攝過程得到香港海關全力協助，團隊可以喺香港海關學院同口岸等唔對外開放嘅禁區入面拍攝，令觀眾真實了解佢哋嘅工作範疇同職能。


呢個係一個講述香港海關嘅故事，透過版權及商標調查科高級監督海鋒、貿易管制處總貿易管制主任關佩欣、海關毒品調查課監督溫芷祺，三人帶領一眾海關菁英同年青新晉，包括有見習督察陳家興，由雞蛋管到原子彈、由奶粉管到白粉，海陸空全天候，展示出智慧海關嘅新面貌。


《名媛望族》係無綫電視民初電視劇，由劉松仁、楊怡、陳玉蓮、馬國明、吳卓羲、江美儀、王浩信、韓馬利及朱晨麗主演，全劇40集，監製係莊偉建。本劇係無綫電視45周年台慶劇，2012年10月22號至12月14號喺翡翠台首播。


巴塞爾城市州係瑞士一行政州域，喺瑞士西北部，1501年加入瑞士聯邦，全州面積37平方公里，由巴塞爾、Riehen鎮同埋和Bettingen鎮組成，全州人口18萬幾，係瑞士面積最細，同埋人口密度最高嘅州。


庖丁解牛係《莊子》嘅一篇寓言故事，出自《養生主》。由於戰國時期戰爭冇停過，喺呢個年代莊子主張「保身」、「避禍」等。呢篇文借庖丁解牛嘅故事講出順應自然嘅養生之道同人生哲學。「庖」文言文意思係廚師，庖丁即係一個個名叫做「丁」嘅廚師。


莊子生活喺戰國中期，當時係非常激烈嘅社會轉型時期，中國社會經歷咗一次「高岸為谷，深谷為陵」嘅滄桑鉅變，社會動亂，百姓生活極之困苦，喺身處亂世當中嘅人對人生、前途充滿迷茫。莊子針對人喺殘酷現實唔能夠任人嘅本性無拘無束噉生活、面臨無情摧殘難以盡享天年嘅現實，被迫隨時隨地心驚驚噉要搵地方匿，又要識得隨機應變，以免受到傷害，想喺複雜嘅鬥爭嘅骨節縫中尋找一個空隙，將佢作為保全生命嘅安樂窩，以便喺呢個亂世之中游刃有餘噉生存落去。


我嘅一生有盡頭，而知識係無窮無盡。以有限嘅生命嚟追求無限嘅學問，只會令人疲乏傷神。既然係噉，重喺度不停追求知識，只會更加危險！做善事只係為咗名譽，做惡事嘅人都會遭到刑罰，順其自然嘅道作為做事嘅準則，可以保護身體，可以保存天性，可以養心，可以盡享天年。


庖丁為文惠君劏牛，佢用手捉住，膊頭挨住，用腳踩住，用膝頭頂住牛身，用刀切割牛身嘅時候，發出皮肉分離嘅聲音，呢啲聲響都合乎音樂節拍，佢嘅動作符合《桑林》舞曲嘅節奏，落刀時所發出嘅聲音都配合《經首》樂章嘅節奏。


雖然係噉，我每次落刀到筋肉聚結嘅部位，見到難以處理嘅地方嘅時候，亦會小心翼翼，目光集中，行動放緩，微微落刀，牛已經劏好，牛身好似泥土噉攤開喺地度。然後我拎住把刀企起身，觀察四面環境，為劏牛而感到心滿意足，最後抹好把刀放入刀套度。


生活亦一樣，如果能夠了透、領悟咗生活嘅道理，能夠摸準其中嘅規律，就能夠好似同庖丁一樣，做到目中有牛又無牛，就能夠化繁爲簡，真正獲得輕鬆。做事應該處處小心，亦要保持住一種謹慎小心嘅態度，收斂鋒芒，並且喺識得利用規律嘅同時，更要去反覆實踐，好似庖丁「所解數千牛矣」一樣，不停噉重複，最終會領悟出事物嘅真理所在。


李湛即位後，繼承咗老豆唐穆宗奢侈荒淫嘅本性。沉迷擊鞠，鍾意喺半夜喺宮中捉狐狸，史稱「視朝月不再三，大臣罕得進見」。宦官王守澄把持朝政，勾結權臣李逢吉，排斥異己，敗壞綱紀。結果搞到官府工匠搞暴動，攻入宮廷。


鄧爾邦係而家香港平等機會委員會主席，2005年上任。之前，鄧爾邦做過證券及期貨事務監察委員會律師、個人資料私隱專員。2009年4月，審計報告評價鄧爾邦，佢開公數消費唔合理，又唔使審批。香港傳媒頭條話鄧爾邦係大花筒、做嘢隻手遮天。


沐恩中學係喺香港新界大埔大元邨一間中學，1983年由南亞路德會創立。校名中「沐恩」係指「沐浴喺主嘅恩典中」，而英文校名嘅「Immanuel」係聖經入面嘅先知以賽亞同埋聖徒馬太等對耶穌基督嘅花名，「Lutheran」就係路德教會嘅英文名嘞。


初代當主晃親王原本叫清保，係邦家親王庶長仔。晃親王一早響1824年就出家，改叫濟範入道親王。響1864年，德川慶喜應承會將所有權力交畀孝明天皇，孝明天皇好開心，於是佢下令晃親王返翻嚟做皇室成員，獲賜宮號「山階宮」。


由於嗰時晃親王冇仔女，所以就過繼咗最細嘅細佬定麿王做自己契仔。響1873年，晃親王獨仔菊麿王出世，但係因為已經有契仔定麿王，所以菊麿王就被老豆過繼咗畀梨本宮守脩親王。1885年，定麿王改為認小松宮彰仁親王做契爺，搞到山階宮一下子冇咗繼承人，所以獨仔菊麿王返咗嚟山階宮。


1908年，菊麿王過身，當主一位由武彥王接任，而武彥王響1922年娶咗賀陽宮邦憲王細女佐紀子女王做老婆。但係響1923年發生關東大地震，當時大緊肚嘅佐紀子女王因為走唔切而畀嘢壓死，搞到武彥王精神有問題，嚴重到唔夠擔再娶老婆。


《律政新人王II》係香港電視廣播有限公司時裝劇集，係《律政新人王》續集，由陳鍵鋒、馬國明、官恩娜、李詩韻、陳國邦、李子雄、陳秀珠、朱慧敏主演，監製關永忠。呢套劇喺2007年12月24號首播，一共20集。


」於是鍾離牧收拾好準備返山陰縣，縣長親自阻止佢，放咗嗰個人出監，嗰個人知醜，親自同老婆一齊將攞到嘅六十斛米還返畀鍾離牧，不過鍾離牧閂門唔受，於是佢將啲米放喺路邊，無人夠膽攞走啲米。就噉樣鍾離牧出咗名。


永安六年，魏國兼併蜀漢，而武陵嘅五谿同蜀漢接界。五谿當地係夷人領地，朝廷驚佢哋會因此而叛亂，於是派鍾離牧做平魏將軍、武陵太守，去武陵管治當地。魏國派郭純試住做武陵太守，將涪陵人搬入遷陵，屯駐喺赤沙，引誘五谿夷人造反。


成個活動由正月十二開始直落8日。據話1841年三元里鄉民抗英勝利後，三元里鄉為感謝各鄉支援，正月十八嘅慶典變得更為隆重。呢日係各鄉互拜，下晝喺鄉度嘅祠堂度醒獅采青，環村巡遊等，跟著仲會喺祠堂內外大擺筵席招呼各鄉鄉民。


西村喺清朝道光年間就開始有張王爺誕活動，後由於村嘅張王爺廟喺文革期間畀清拆，活動中斷。到2000年後，西村村民恢復活動，由村嘅張王爺誕慶典活動籌備小組組織慶典活動，主場變咗去西村首約嘅老人之家，張王爺神像就喺入邊供奉。


西場村有廣州中心市區唯一剩低嘅關帝廟，村慶定喺農曆五月十三關帝誕。呢日十八鄉包括澳口、增步、南岸等兄弟村嘅獅隊就會挑著大旗、敲鑼打鼓前往西場村恭賀，而西場村醒獅隊亦村口喺度相迎，村內擺過百圍酒席宴請鄉友弟。


喺2009年舉行嘅第45屆眾議院總選舉入面，執政已經有54年嘅自由民主黨慘敗而冇咗一直以嚟執政嘅政權，而民主黨就攞到超過300個議席，同國民新黨、加埋社會民主黨組成聯合政府。大多數嘅日本國民對民主黨執政充滿期待。


但係好快民主黨面對普天間基地等問題就一直拖住又或話呢啲問題係解決唔到，加上經濟一直無起色，而日圓不停升值令到出口有阻力，同時民主黨內部黨員貪污嘅醜聞等等，令到內閣支持率插水，首相一職就因為民望低而換人，但換咗幾任首相都係解決唔到民意低嘅問題。


菅直人喺9月2號帶領內閣總辭，而接手嘅野田佳彥雖然話要全黨上下團結起嚟，但佢始終都係向國會話要計劃增加消費税，最終激嬲咗同黨小澤一郎同埋佢嘅派系全面反對，喺2012年7月退黨後自己成立國民生活第一嘅政黨，對民主黨政權做成極大打擊。


民主黨徹底大敗，比例區總得票排第三，輸俾自民黨不突止，重輸埋俾日本維新會。議席數目重只係同維新會差唔多。前首相菅直人喺地方選區都輸咗，要靠比例區名單「復活」當選。文部科學大臣田中真紀子連老豆田中角榮經營咗幾十年嘅選區都輸埋。


江譽鏐，又名江譽球、黃標，字絳霞，號小蘭齋主，別號南海江楓，藝名南海十三郎，人稱十三哥、江十三，喺廣州出世，祖籍廣東南海縣張槎下塱村，係二十世紀著名嘅粵劇編劇。代表作有《心聲淚影》、《女兒香》、《燕歸人未歸》等。


鈮嘅同位素有58個，只係得93Nb係穩定，其餘嘅都係唔穩定。唔穩定嘅同位素之中，半衰期最長嘅係92Nb，半衰期係3.47×107年，其次係94Nb，有2.03×104年，其餘嘅半衰期都喺1000年以下。


佢讀過學習院高等科，後嚟畢業於京都帝國大學法科大學政治學科。1917年老豆病死，作為大仔嘅木戶幸一繼承家督，成為侯爵，出任貴族院議員。1927年，以近衛文麿帶頭嘅人唔滿意研究會，於是另外成立火曜會，其中就有木戶幸一。


畢業之後，佢響農商務省做官僚，出任過水產局事務官、工務局工務課長、同會計課長、産業合理局部長。後嚟農商務省分拆成農林省同商工省，木戶揀左過檔到商工省。佢響商工省都做左好耐，做過臨時産業合理局第一部長兼第二部長。


響同月17號嘅重臣會議上，林銑十郎要求畀稔彥王做首相，之後若槻禮次郎認為東條太好戰、畀外國人印象好差，反對由軍人出任。呢幾個提議一一畀木戶否決。最後，佢以「不入虎穴，焉得虎子」做理由，提名強硬嘅東條英機為下任首相。


響審判上，木戶身為天皇嘅親信，為咗證明同天皇無關，佢承認自己嘅罪行，仲交上自己份日記做證明。佢表示「唔隱瞞，唔驚」，話自己有份處理終戰工作，幫天皇頒佈終戰詔書，佢係反戰、唔應該要拉佢。但法官Arthur Comyns Carr並唔接納佢嘅「無罪論」，認為如果天皇真係反戰，咁木戶身為左右手嘅當然係跟老細做嘢、一齊反戰。


麻笏圍原本四面起咗圍牆環繞，四角都起咗更樓，但部分圍牆同四個更樓後來拆咗。原本叫「鬱蔥圍」嘅麻笏圍喺圍門上面紅粉石門額刻住「鬱蔥」二個字，意思係春蔥生長茂盛嘅地方，兩邊嘅對聯係「前環鳳水　後擁龍山」。


渣甸坊係香港銅鑼灣一條月灣形嘅馬路，由渣甸街近軒尼詩道去到渣甸街近邊寧頓街。街名係嚟自英商怡和洋行。話係馬路，但係小販林立，所以有一大段路都唔可以行車。渣甸坊途經銅鑼灣港鐵站F1出口、京華中心，轉入小販段，尾段係街市菜檔同燈籠洲街市。


高洋阿媽佗緊高洋嗰時，晚晚都會有光射入佢間房。高洋細個嗰陣好樣衰，但係好叻，所以佢老豆高歡好睇重佢。響天平二年，高洋做咗散騎常侍、驃騎大將軍、儀同三司、左光祿大夫同太原郡開國公。之後響武定元年，高洋撈多個侍中嚟做。


響550年，高洋逼元善見禪位畀佢，高洋終於正式登上皇帝寶座。高洋廢止東魏，建立新國家北齊取而代之，嗰陣時佢得二十五歲。高洋一開始勵精圖治，出兵攻擊柔然、契丹，重贏埋。但係喺高洋在位後期，高洋蛻變做一個懶散嘅昏君，佢唔單止有酗酒嘅陋習、荒淫無度，重響鄴連續起三棟豪華皇宮，民不聊生。


周偉傑、李卓豪兩個都係孤兒，有一日佢兩個因為偷嘢，偉傑被人捉咗，但係卓豪就走甩，二人於是失去聯絡。偉傑被探長林昌收養，同佢個女秀芳青梅竹馬，而卓豪就做入黑社會。好多年後，卓豪遇返偉傑，兩個仍然係老死，偉傑多次勸卓豪改邪歸正。


冇幾耐，因為黑白兩道鬥爭，卓豪養父金經理暗中殺死林昌，偉傑決定加入警隊鏟除罪犯，偉傑、卓豪、秀芳三個失聯。三年後，偉傑做咗警長，卓豪亦都坐上第二把交椅，兩個又再見面。卓豪知道胡老大要殺偉傑，趕去救偉傑點知中伏受傷，自此卓豪決定洗心革面，重新做人。


TransBus Enviro 200係一款由英國TransBus International出嘅一款低地台中型巴士，喺2003年嘅Coach & Bus 2003車展亮相，原本打算取代丹尼士飛鏢SLF。


管理英國倫敦交通嘅Transport for London曾經打算接收幾架Enviro 200H，批車原定喺2004年出。不過TransBus喺2004年3月31號連同佢嘅大股東Mayflower Corporation一齊被接管，其後TransBus俾人收購並改名為亞歷山大丹尼士之後又要做重組，結果批車冇晒下文。


Transport for London喺2005年改訂另一款混能中型巴士Wright Electrocity。其後，亞歷山大丹尼士再向市場推廣Enviro 200，並且送咗一架樣辦車去倫敦畀幾間巴士公司試，但最終一張訂單都履行唔到。


亞歷山大丹尼士最終放棄咗Enviro 200設計，並改為研發Enviro 200 Dart。五架樣辦車亦先後被賣出，而兩架混能車最終都改成柴油車。英國嘅Southdown PSV公司接收過兩架Enviro 200倉貨，佢哋其後俾服務英格蘭東部嘅Far East Travel買咗，兩架車喺2007年出。


玉置成實，喺日本和歌山縣和歌山市出世，日本流行音樂女歌手。係日本新力音樂及娛樂有限公司嘅藝人。作為比較後生嘅日本女歌手，佢嘅歌唱事業到目前為止都同卡通片機動戰士GUNDAM SEED 系列結下不解之緣，亦因而為呢系列而俾人所認識。


自從1978年10月31號中山高速公路開通之後，交通變得好方便，而且近距離接鄰桃園區同桃園國際機場，過去嘅30年裡發展得好快。喺2014年改制成縣轄市之前，佢係全國人口最多嘅鄉，而家大概有16.7萬人咁多。


野外絕種係一種保護現狀，當某個物種或者佢嘅亞種，只係剩返啲喺畀人養緊嘅環境、或者係喺佢本身生活緊嘅地方已經冇嗮呢啲物種嗰陣，就會畀人分類到呢個保護現狀。依家野外絕咗種嘅動物有麋鹿、夏威夷烏鴉、巴巴里獅等等。


林宣妤係馬來西亞藝人，馬來西亞霹靂州出世，食物及營養學系學生。因參選Astro國際華裔小姐2016備受關注，於Astro國際華裔小姐競選2016奪得冠軍、最上鏡小姐、全民女神三大獎項，並將代表馬來西亞吉隆坡參加2017國際中華小姐競選。


喺香港選舉史上，試過有多次出現非傳統親中陣營出現多過一個候選人嘅情況，令本來比較有機會贏嘅非建制派候選人勝算減少，甚至最終落選。有部分觀點認為，呢啲情況嘅出現，背後可能係有中共當局或者中聯辦策劃，其中部分手段包括派出假獨立候選人。


喺呢次選舉，當時以黃毓民為首嘅人民力量發起針對民主黨同民協嘅「票債票償」行動，由於佢哋除咗針對民主黨同民協候選人之外，就連部分公民黨同社民連嘅候選人都俾佢哋針對，所以有部份觀點，背後係中共當局策劃，目的就係令泛民主派落選。


《細路開電視》係香港奇妙電視製作嘅細路節目，由2019年5月13號到2022年12月31號每日下晝喺HOY TV首播。呢個節目係根據免費電視牌照規定每日半個鐘嘅自製細路節目，去到2023年1月1號由另一節目《放學先好玩》取代。


喺2021年3月，多個國際時裝品牌因為新疆種族滅絕問題，宣佈唔再用新疆出產嘅棉花，引起國際社會一啲風波。包括高松傑同黃煒龍在內嘅一啲激進親中共派人士就曾經狙擊其中一個停用新疆棉嘅品牌H&M，話H&M係美國嘅走狗，又曾經同民建聯立法會議員陳恒鑌發起聯署。


喺2020年6月，高松傑曾經連同林宇星、石房有激進親中共派人士，去英國駐港領事館抗議，又撕毀BNO護照以示支持國安法。但係就有記者發現，高松傑同林宇星撕毀嘅護照，其中一角已剪去，有網民質疑有人表面愛國但就為BNO續期，又唔願撕毀新護照。


JPEX係一間曾經喺澳洲註冊嘅加密貨幣交易所公司，主要喺香港經營業務，2022年頭開始高調宣傳，用高息吸客，到2023年9月畀香港證監會點名話好有可疑後，客戶未能提款，公司亦撤銷咗澳洲嘅註冊，警方展開行動拘捕多人指佢哋涉嫌詐騙。


JPEX開業時曾自稱「日本加密貨幣交易所」同「Japan Exchange」，但被揭發不但未喺日本有加密資產交易嘅許可證，甚至唔係日本註冊公司，所以之後佢冇再用相關字眼，2023年6月開始改稱「綠石數字資產平台」。


JPEX曾經被指冒認同JPX Exchange Group有關，同埋聲稱計劃同Visa合作推出扣帳卡「JPEXCard」，先後被日本交易所集團批評同埋Visa澄清唔係合作夥伴。另外，由於佢哋曾經贊助無綫電視嘅節目，又搵咗立場親中嘅藝人張智霖賣廣告，所以被部分黃色經濟圈嘅支持者視為藍店。


2023年9月，證監會發表警告聲明，指出JPEX冇獲證監會發牌，亦冇向證監會申領喺香港經營虛擬資產交易平台嘅牌照，而佢推廣手法存在好多可疑嘅地方。同月，警方拉咗網紅林作、陳怡、朱家輝、藝人黃浩邦等人，佢哋涉嫌攞JPEX呃錢。


廣州地鐵係中國廣東省廣州市嘅地下鐵系統，由廣州地鐵集團有限公司嚟營運，佢係中國內地繼北京、天津同上海之後嘅第四個地鐵系統。到2013年為止，一共丼咗19.9億蚊入地鐵工程度。佢重係全球最繁忙嘅地鐵系統。


胡佛喺大蕭條嘅時候做總統，當時美國經濟好差，所以佢變得好唔受歡迎，喺1932年總統選舉輸咗俾民主黨嘅富蘭克林·羅斯福，佢做完總統退休嘅時間有三十一年，係退休時間最長嘅總統其中之一。歷史學家多數認為胡佛輸咗連任嘅主要係因為佢未能抑制經濟下滑同當時美國人反對佢嘅禁酒法。


胡佛嘅其他缺點仲包括唔夠吸引對選民嘅魅力，同埋佢同其他政治家合作得唔好等。所以就算胡佛嘅名譽喺哈里·杜魯門同德懷特·艾森豪威爾時代嘅表現有所恢復，但係喺現今嘅美國總統歷史排名入面，胡佛嘅排位通常都好低。


南灣湖工程費用是澳門最大的發展工程，由中國澳門地區、葡國及中國內地資金組成的財團南灣發展有限公司，耗資達110億葡幣，在澳門南灣發展一個劃時代的工程項目名為「南灣湖」。整項工程分三期進行，完成後將提供豪華酒店、辦公大樓及住宅樓宇等大型建築設施，並附設地下停車場。


1991年，澳門總督文禮治透過第69/91/M號訓令，核准《南灣海灣重整計劃之細則章程》，訓令嘅法律地位就類似而家嘅行政法規，就等同呢區嘅法定城市規劃。「玫瑰園計劃」涉及面積去到一百七十五公頃，其中八十公頃係兩個人工湖，其餘土地都用來做商住混合樓、停車場、旅遊同文化休憩設施。


1991年，澳門旅遊娛樂有限公司總經理何鴻燊牽頭，同中資、葡資合組「南灣發展有限公司」攞到呢個大型基建合同，總投資一百三十億葡幣左右。填海工程搞掂之後，政府擁有百分之十五嘅地，當局又應承以四十三億批出一百二十六公頃土地。


1992年7月，澳葡政府最終響動工禮前兩日刊登《澳門政府公報》，試圖先斬後奏，搞到中方好嬲導致「南灣批地風波」出嚟。事後中方發表強硬聲明，話澳葡政府響土地小組達成協議之前作出批地承諾，唔符合《中葡聯合聲明》嘅規定，所以中方唔會承認。


1990年代，工程完成之後，政府將填海所得土地部份批租畀南灣發展有限公司，政府保有其中九幅。1999年12月20號主權移交之前，政府將D1批畀澳娛起旅遊塔，將C13起新嘅立法會大樓、C14用來起終審法院同中級法院大樓。


於2000年9月6日，透過刊登《澳門政府公報》第36期的第68/2000號至第71/2000號運輸工務司司長批示，確定南灣發展股份有限公司於1993年8月31日提交的申請，將B區的B/b、B/f、B/g及B/l地段的租賃權利轉移。


然而，於上指批示刊登不久後，基於賭權開放，政府希望將B區讓給獲批賭牌的博彩公司，經多次協商後，於2002年11月29日，承批人最後將上指B區的B/b、B/f、B/g及B/l全部地段放棄，惟有關批示僅於2004年4月14日刊登於《澳門政府公報》第15期。


由立法會至西湖灣一帶，據當時資料顯示，為著能夠將已完成的區域加快發展、使土地利用後能被使用及轉為確定批給，並配合當時的融資市場，南灣發展股份有限公司於1994年10月12日向澳門政府提出申請，將C區獲批給的地段，分別轉讓給不同的公司。


2010年7月份，政府曾舉辦“南灣C、D區作概念性規劃徵集活動”，並收集了19份概念設計方案。於2011年， 時任工務局城市規劃廳廳長劉榕更指出，'預計今年內可公佈新方案'，然而，政府從未將最終規劃方案公佈，使承批人無法利用土地。


主要是擴闊南灣大馬路及用作湖濱休憩空間，分為A、B兩部分，共27,878平方米，用作建設大道及大型停車場服務。該區填海及土地利用已完成，並並透過第37/2002號運輸工務司司長批示，納入澳門特別行政區私產。


南十字座係家下八十八西洋星座之一。佢響天球南部，佔天球面積68平方度。地球北半球來講，南十字座係春天嘅星座，即係春夜會見到。肉眼可以睇到嘅星，約莫30粒到。有一到四等星9粒，即係有1等星1粒、2等星2粒、3等星1粒、4等星5粒。


呢個站嘅原址唔喺環市西近人民北路口，而喺大沙頭嗰邊，喺1911年起好。期間一直係九廣鐵路中華民國段嘅終點站，民國36年演變成九廣同粵漢鐵路旅客列車嘅終點站重改名做廣州東站搞拉客生意。期間喺黃沙搞咗廣州南站負責貨運同列車嘅編組。


中華人民共和國成立之後，原先喺中華民國段嘅九廣鐵路改名做廣深鐵路，廣州東站亦改名做廣州站。隨住廣州南站到石圍塘火車站搞咗鐵路輪渡之後同粵漢、九廣連埋一齊。後嚟為咗方便旅客跳過廣州北再直接去廣州西站，而喺流花橋範圍起咗條聯絡綫，重喺聯絡綫嘅終點位整咗間線路所出嚟。


1957年，由於湖北嘅武漢長江大橋起好咗，將粵漢鐵路同京漢鐵路連埋一齊而將路線合併成京廣鐵路。加上西南大橋亦順利開通而將廣三、京廣同廣深三條鐵路連埋一齊。由於嗰時其它鐵路站凈拉貨唔拉客，所以喺大沙頭嘅廣州站亦成為客流最火爆嘅車站，出入站幾乎打嗮蛇餅。


但1962年受到國民經濟調整同閂咗、轉移咗部分企業，令鐵路嘅客運量出現勁跌。1960年代中葉，由於喺大沙頭嘅廣州站受到站場太細，加上太少存車綫、冇等車室嘅關係，令鐵路部門決定喺舊時嘅流花橋線路所整大個規模兼改名做流花橋站重開始辦搭客業務。


本嚟流花橋線路所重有機會繼續整大規模，但由於嗰時上級減少出錢規模，加上受到文革破四舊浪潮影響，令車站工程一度陷入財困而冇繼續起，直到1972年先至重新恢復返工期。後嚟火車站喺1974年4月10號正式起好，重喺兩日後投入營運。


車站起好之後，由於附近多咗友誼劇院、東方賓館、中國大酒店、交易會流花展館呢啲建築形成一景，攞埋1985年嘅羊城八景稱呼。1979年恢復返廣九直通車之後，站房東邊亦做咗出入境大廳用途直到1996年搬到廣州東站為止。


1981年加開咗第四月台。1990年代初期因廣東嘅高速經濟發展，令好多人猛咁到廣東謀生而成為民工聚集地。喺每年農曆除夕出現大量民工搭火車返屋企嘅情況。期間令車站同滘口、天河兩間汽車客運站一樣，出現治安混亂嘅情況。


米基爾·安祖·拿度·荷馬，係西班牙一足球員，有「巴塞羅拿魔獸」之稱，可以踢中堅或者防守中場，係西班牙足球代表隊主力之一，出席過1994年FIFA世界盃、1996年歐洲國家盃、1998年FIFA世界盃同埋2002年FIFA世界盃等等。


據話喺大清康熙年間，有個喺福建嚟嘅潘氏嚟咗寶華坊住，附近冇幾遠有條十五甫。1931年，廣州市政府拆咗十五甫同寶華坊起咗條馬路。文化大革命受破四舊浪潮影響而改名嗌「荔灣南路」，直到1982年10月30號改返之前嗌嘅寶華路。


麥德羅12歲開始學功夫，1978年中學畢業後投考第二期邵氏動作演員訓練班，同年10月參加由無綫電視舉辦嘅《全港公開熱潮舞蹈創作比賽》攞冠軍而成名，有「香港舞王」之稱，後簽約邵氏兄弟為旗下基本合約演員，並代表香港到英國倫敦參加12月舉行嘅「1978世界熱潮舞蹈大賽」，結果名列第四。


公民推薦係一個喺香港民主發展過程入面被倡議，關於香港特首選舉提名機制嘅概念，最早由親中派學者香港大學法律學院教授陳弘毅提出。概念實際上點樣落實，唔同人士嘅建議都有一啲分別，但一般被視為係當時民主派主張公民提名制度，同親中派主張提名委員會作為唯一擁有提名權利機構之間嘅一個折衷方案，希望中共能夠接受。


雖然兩邊陣營有啲人願意考慮折衷方案，令香港喺民主進程上有所進展，但隨著北京未諮詢過香港人就單方面宣佈831決定，要求要有過半提名委員會成員提名先可以成為候選人，呢個概念亦少咗好多人講，去到2014年8月31號，雨傘運動亦宣告爆發。


上虞位於錢塘江南岸，總面積1362平方公里，錢塘江岸線16公里。上虞區現轄7個街道，10個鄉鎮，3個鄉。全區279個行政村，84個城鎮社區居委會。2022年全區總戶數26.66萬戶，戶籍人口71.42萬人。


呢度原先係廣州四大百貨之一嘅美華百貨公司，1948年由美國華僑朱英南等50幾人集資興辦，名「美華」係寓意店容同商品美觀華貴，仲有美洲華僑心向祖國嘅兩層意思。開辦初期專售入口貨，係由美國購入一大批最新商品仲有計算機、自動唱機。


到咗文化大革命陣，美華百貨俾改名東方紅百貨商店，到1970年俾遷去東山同署前百貨商店合咗做東山百貨，到1973年先至分返啲資源返永漢路址，改搞市針織百貨展銷商店。到1985年恢復咗美華嘅原名，喺1987年歸咗俾西湖商業公司。


黃帝祠嘅前身係「軒轅祖祠」，喺1925年起，曾經係新界北區粉嶺各姓鄉民祭祀同議事嘅公祠，亦係新農學校。呢間祠係由新界龍躍頭鄧氏族人夾錢喺2000年拆咗重起，喺2001年中奠基，2005年中起好，並改名做「黃帝祠」，係華南第一間具規模嘅軒轅黃帝紀念建築物。


黃帝祠佔地一萬平方呎，樓高七層。祠裏面神像莊嚴，栩栩如生，承傳統宗教文化，集儒、釋、道三教為一體，有供奉黃帝嘅「軒轅殿」、炎帝嘅「神農殿」、孔子嘅「大成殿」，重有供奉佛教嘅「三寶佛」、「四大菩薩」同道教嘅「三清殿」、「三師殿」。


初時係美國圖書館要同中文書目録輸入電腦，之但係當時美國並無咁嘅標準，所以美國有關組織就向當時中國求助。其實當時國內都一樣無咁嘅系統，亦美國亦有人提議用日本系統，但係日本字為本實在好難接受。所以1980年行政院文化建設委員會就成立國字小組，專門搞呢件事，當時編碼已經考慮埋中文正體字，異體字同埋大陸簡化字，兼埋收入日文字、韓文字。


最後寫成中文資訊交換碼，分幾部交畀美國。而美國亦定做國家標準，ANSI/NISO Z39.64，而美國國會圖書館因為見佢可以編晒東亞典藉，就叫佢做East Asia Coded Character ，即東亞已編碼文字。


212B2116到212F7816係類似中文字，總共331字，包埋部首214字。21302116到21633016係常用國字標準字體表裏面4808隻字。21642116到26254316係其他中文字37615隻字。


中華印務總局，香港印局之一，已執笠。由黃勝同王韜主理。印務之設，所費不菲，由香港賢達參股，並為值理。局初址不明，後尾搬去荷李活道廿九號。局創於同治十二年正月，時一八七三年。主要要務有三，印唐番書籍，出版循環日報 ，以及印告白。


間局成立，或同王韜寫本普法戰記有關。辛未年六月，即一八七一年，王韜寫咗普法戰記上半。本書大受好評，有唔少抄本，香港馮明珊、 陳桂士中意依本書，有意為佢刊印。故此籌資開印局。同英華書院執咗印刷業務，亦係契機。


英華書院一八五七年結束教育業務，然印刷業務仍在。一八七一年，同治十年，英華書院印刷都停辦。書院開自倫敦傳導會傳教士馬禮遜，興辦教育兼為傳教。為傳教方便，鑄有套唐字鉛字粒同印刷機等。書院後尾一度興辦月報遐邇貫珍，王韜亦曾見識。


而黃勝亦有為孖喇西報做事，並且主理其附刊中外新報，一八五三年監督英華印刷業務，亦做香港華字日報主筆，故此同印刷有好深淵源。英華書院印刷業務停辦之際，黃勝、王韜二人，合共出資一萬圓墨西哥鷹洋，購入設備。


掛綠喺南宋時期嘅12世紀之前已經有人種，明代末年到清代初年開始多人種，但係喺中共統治期間嘅大躍進入面，大多數原生掛綠已經被毀，淨返一樖母樹喺增城掛綠廣場，樹齡超過四百年，高5米幾，而家嘅掛綠樹種多數出自佢度，喺增城幾個鄉種。


周佩婷係前香港無綫電視部頭合約女藝員，主要做無綫娛樂新聞台主播。佢亦有份做節目主持，包括翡翠台節目《Ben Sir學堂》同J2台節目《3日2夜》，當中《3日2夜》入面佢著住比堅尼游水衫展示身材，所以畀觀眾留意。


周佩婷2011年喺華英中學讀完中六之後去咗美國加州 De Anza College 讀書。讀華英中學嗰陣係校內排球隊成員。2014年喺 De Anza College 畢業就入咗聖地牙哥加州大學傳理系，去到2016年畢業。


彭明敏，台灣政治人物，喺大甲出世，係一位國際法嘅權威，係國立台灣大學退休教授，亦都係台灣獨立運動最具代表性嘅領袖之一。佢喺法國巴黎大學攞咗博士學位。曾經擔任過台大政治系嘅最年輕主任，同埋中華民國駐聯合國代表團嘅顧問。


林書豪，美國加州托倫斯出世，前美國職業籃球球員，場上主要擔任控球後衛，亦兼任得分後衛。佢係臺灣移民第二代，係NBA史上少數嘅美籍亞裔球員，亦係第一個美籍華裔球員。哈佛大學畢業，係第二個入NBA嘅哈佛大學畢業生。


林書豪一開始加入NBA唔多順利，響NBA嘅甄選會得唔到任何球隊為佢簽約，之後雖然同金州勇士簽約，但只有零星落場比賽機會，三次被下放至發展聯盟。俾勇士放棄之後，短暫被火箭簽下又放棄後，最終去咗紐約人。喺紐約人初期都未有上場機會，直到2012年2月，林書豪上場後，協助紐約人7連勝，引起全世界注意，此後成為正選球員，呢個現象俾傳媒稱為「林瘋」。


林書豪父母都係來自臺灣，阿爸係彰化人，阿媽係台北人。兩人後來移民美國，有美國同中華民國雙重國籍。根據1994年經美國國會通過、克林頓總統簽署嘅美國國會法案103－415號，林書豪父母本美國護照，都由美國國務卿簽發載明出生地為「TAIWAN」。


阿爸林繼明，係屋企第二仔，取得國立臺灣大學機械工程系學士學位後，1977年考到教育部公費留學，喺維珍尼亞州歐道明大學識到老婆吳信信，兩人一齊喺印第安納州普渡大學攻讀博士學位。林繼明主修電腦工程，畢業後喺美國工作，加入美國國籍，成為美國公民，係一名半導體工程師。


第38屆香港電影金像獎由談善言、游學修、王敏奕、蔡瀚億、袁澧林、林耀聲、岑珈其、杜小喬、朱鑑然、陳欣妍、黃定謙、余香凝、蘇麗珊、謝高晉、梁雍婷、黃溢濠、麥芷誼、凌文龍、顧定軒、陳漢娜、郭奕芯、盧鎮業、鄧月平、李任燊、湯加文、吳肇軒、陳健朗、李靖筠、劉頌鵬、廖子妤、胡子彤同埋陳嘉桓呢啲後生仔女做主持，2019年4月14號喺香港文化中心大劇院度舉行。


第6屆香港立法會區議會功能界別選舉響2016年9月4號舉行，呢場選舉係第6屆香港立法會選舉所組成嘅其中一場區議會功能界別選舉，而區議會功能界別係由全港單一選區合共超過三百萬名選民選出，所以認受性比較大，亦畀人叫做超級區議會選舉。


9月3號，原本仍對超區選戰抱有希望嘅新民主同盟關永業，經過一晚諗過之後，響黨友陪同下宣布決定，為咗大局著想，暫停拉票工作。中大政治及行政系副教授馬嶽認為，目前形勢對泛民有利。響上屆立法會選舉，泛民三張名單合共攞到差唔多八十萬票，比民建聯同工聯會嘅三張名單多咗八萬票。


自動步槍，指自動上彈、連續開槍、具備全自動射擊能力嘅單兵步槍，通常利用推進彈頭嘅部分氣體或者後座力，一氣呵成恁退殼、上彈同再次開槍。即係話，祇要揸槍嘅人扳著扳機唔放，而支槍又唔羈彈嘅話，支槍就會一直開槍開到無晒彈為止。


穿櫃桶底係一種犯罪行為，同財務欺詐、做假帳、挪用公款罪一齊出現。以前掌櫃收銀之後都係放入櫃桶，收工後再由鋪頭交返畀老闆同埋入銀號，同時表列現金日記賬供審計。櫃桶穿底現金就失蹤，關出納同虧空事，係誠信有問題。


因為劇集中出現以性行為換取保單嘅劇情，所以引起咗保險從業員嘅不滿，認為劇集侮蔑保險業。2005年12月21號，香港人壽保險從業員協會同香港立法會代表保險界嘅功能組別議員陳智思到影視及娛樂事務處投訴劇集。


故事開始時沈思晨喺Selina嘅律師行做新人，但因一次失誤導致失去律師資格。Selina只好介紹她轉行到Charles嘅公司萬豪保險MIG做保險從業員。Season喺跟從Queenie後明白到好多時為得到保單要使出唔同小手段，但佢唔願意做而備受壓力。


後來更同MIG嘅大老闆程萬豪個仔程樂天相戀，從而知道程萬豪正係自己嘅生父，逼於無奈下Season同樂天分手。及後Season同Johnny因一夜情成孕小產更令二人關係變淡，於是Johnny搭上咗程萬豪個女程樂兒。


Johnny為娶樂兒要賺三百萬而簽非法內地保單，樂天得悉後俾Johnny殺害。於是Johnny娶得樂兒地位得以提升，利用職位上得到嘅資料陷害Queenie令佢入獄。與此同時，Season亦搭上Charles，直接間接令佢同Selina分手。


無幾耐程萬豪亦得知樂天嘅死原來同Johnny有關，想殺Johnny之際Johnny出手將佢同文雪凝殺死。萬豪雖然未死亦因中風而郁唔到。Lucy喺知道事情始末後亦俾Johnny殺咗。Johnny拍檔成輝發現有唔妥，想幫Season但又唔想出賣Johnny，最後Queenie逃獄將Johnny搞到全身不遂。


早喺1877年，喺貝爾取得電話專利後一年，香港就引入咗電話。1882年，Oriental Telephone and Electric Company成立，提供公共電話服務，後來這公司改名做China and Japan Telephone and Electric Company。


在1925年，香港電話公司收購咗China and Japan Telephone and Electric Company，政府俾咗本地電話網絡五十年嘅專營權佢，有關專營權受二次大戰日軍入侵嘅影響，一度中斷，喺戰後恢復。


2006年，電訊盈科藉收購SUNDAY嚟經營第三代流動通訊業務時，亦以香港電話有限公司名義，租用SUNDAY網絡，以PCCW Mobile嚟經營第三代流動通訊網絡。而喺2007年，電訊盈科更以香港電話有限公司名義獲得香港CDMA2000牌照。


903獨立調查委員會係香港商業電台叱咤903嘅節目，連埋廣告每集係六十分鐘。響2019年9月7號至2020年1月25號星期六下晝四點至五點播放，2020年2月1號至5月30號星期六夜晚十點至十一點播放。


青關會係2012年7月13號香港註冊並正式成立親共組織，登記地址為粉嶺安樂村燕京啤酒大廈一樓。協會聲稱宗旨為「以青年為本，關心、關愛青年嘅成長，為青年提供專業而又多元嘅服務同活動，提升青年嘅社會責任，抵制不良侵襲，參與社會事務，關注青年權益，培養青年人才，促進香港繁榮安定」。


協會實際係積極介入反法輪功運動而著稱，《美國之音》稱香港青年關愛協會為一「反法輪功組織」，成員宣稱為義工但拒絕受訪。追查迫害法輪功國際組織認為香港青年關愛協會幕後操控者係中共當局610辦公室同佢個中國反邪教協會，該會同香港特首梁振英關係密切。


2013年9月，《大紀元時報》指，青關會遷離原來燕京啤酒大樓，新址位於同區樂鳴街六號，為協會主席洪偉成所持有糧油公司所在。2013年12月，香港蘋果日報報導指出，由燕京啤酒幹部主導青關會，由於前中央政治局常委周永康被捕，間接使得青關會失去經濟支持，恐於2014年1月解散。


2014年七一大遊行前夕，路透社發表〈香港的靈魂爭奪戰〉特別報導，指出香港主權移交後，法輪功學員原來有權街頭自由抗議共產黨當局迫害，但近一年多就成日遭到香港青年關愛協會鬧場、打人，這類親北京團體係共產黨當局加強箝制香港這自由城市一環，只要發生反政府對議活動，就會出現親北京當局運動人士。


路透社報導指出，這類親北京團體係共產黨當局加強箝制香港言論自由一環，只要發生反政府抗議活動，就會出現五毛。香港同北京可靠消息人士指，同中共政權有關人士，組織，都係香港無名小人同無咩政治地位，扮演網絡紅人，影響力已滲透香港大街小巷、公司企業、媒體、宗教教堂同香港政府機關。


香港熱血時報引述追查迫害法輪功國際組織報告指出，該協會係中共「邪教協會」網絡系統最新成員、下屬於610辦公室，幕後指揮係周永康為首機構中共政法委。該報導質疑香港警察偏袒該協會，且其成員穿制服、配有大量橫額，係一系統性有控制而暴力組織，背後勢力係發動鎮壓法輪功江派，該協會係中共逐漸窄化香港言論自由一步，手法上好以「社運手法對抗社運，製造虛假二元對立」。


追查迫害法輪功國際組織報告指出，香港青年關愛協會由中共中央防范和处理邪教问题领导小组办公室，同中國反邪教協會幕後操控。內容引指2004年至2011年間發表多篇調查報告對中國反邪教協會組織結構、運作方式、同埋迫害法輪功系列活動等作出分析。


有關團體「關愛協會」同「反邪教協會」被指係用民間組織身份出現中共官方機構，以作為打壓法輪功同其他信仰團體成員工具，由中共中央政治局常委周永康為首的中共中央政法委員會所領導，在各省、市、自治區等設有各級協會，是一個由上而下，覆蓋全中國的網絡系統。


在香港註冊的香港青年關愛協會則為該系統最新成員，該組織官方網頁下端註明的「版權擁有者」為「guanai.org」，涉以香港機構形式在港行使中共610特務組織的打壓工作，目的在將中國內地舉辦的各類指控法輪功的橫幅、展板帶到香港毒害民眾，將中國共產黨迫害法輪功的慣用伎倆移植到香港，是為對香港的民主自由的侵犯。


香港青年關愛協會因為積極介入反法輪功嘅運動而出名。香港青年關愛協會以「邪教」、「滾出香港」等等嘅橫額。青關會副會長林國安響接受訪問嗰陣話法輪功嘅活動成日滋擾市民，荼毒青少年思想，所以佢決定號召義工，參與反宣傳行動。


2013年6月初，香港市民去旺角悼念六四民運人士李旺陽。一名53歲陳姓市民，突遭四名大漢圍毆傷人，頭破血流倒地。其中一名被告關子昂事後遭逮捕，係青關會主席、燕京啤酒總經理洪偉成個雇員。另三疑兇仍在逃。


2016年1月17號，香港青年關愛協會疑尖沙嘴龍堡國際賓館男廁放置炸彈並引起公眾恐慌，其後警方到場發現假炸彈。警方並無捉拿同帶走放置炸彈兇徒，只確認可疑物品無爆炸力，案件列作炸彈恐嚇之後，並未按照法輪功要求解封現場，供法輪功繼續集會。


早喺2004年，「夢工場」無敵貓劍俠出現喺《史力加 2》入面仲一炮而紅，其後再參演多兩套史力加作品仲搶嗮鋒頭，最終坐正孭飛《無敵貓劍俠》大電影，廣受歡迎，兩大系列全球累積票房高達35億美金，揭開荷里活動畫史上最輝煌一頁。


樂信臺屋苑，起咗3幢，第1同埋第3幢有29層高，每幢174伙住宅，一層6伙單位，每個約900平方呎。而第2座有34層高，一層4伙，共136伙住宅，每個約1200平方呎。全屋苑總共有484個住宅單位，而家由發展商長江集團間子公司港基物業管理管。


軍師統帥，或者叫統帥、總司令等，係指揮一國軍隊負責人，權有幾大就不一而論，唔同地方，唔同國，唔同時間都唔同。有啲地方，統帥係由一國元首擔任，可能係象徵性質，呢種統帥唔一定係軍人，響唔少文人政府所見，象徵人民統軍。


沈詩鈞係香港最細個嘅大學生，響2007年入香港浸會大學數學系，計劃響5年之內攞學士同碩士學位 。由於佢響九歲就入到大學，因此有「神童」嘅稱號 。2017年，佢以18歲之齡，喺美國著名大學、加州大學洛杉機分校數學系擔任客席助理教授，任期三年。


而佢阿哥沈怡謀14 歲已經入讀牛津大學。沈怡謀小學響番禺會所華仁小學畢業，中學升讀香港華仁書院，成績一般，全級考六十幾名，完成中一後轉去英基學校 Island School，而中一之前冇跳級 。雖然佢英國高考攞全A，但係好多外國大學批評英國高考「派A」。


根據《明報》攞到嘅收視報告，《就是青春》頭四集嘅電視直播收視分別係0.7點、0.6點、0.5點、0.3點，即係第四集得返約莫2萬個觀眾。播完第5集之後，第6集並未有安排喺下一個禮拜六播，畀人質疑係咪已經腰斬咗，之後電視台解釋話係調整播映時段，之後由11月28號開始繼續播返。


楊焉，原名楊麗華，用過藝名楊梓瑤，係前香港藝人，少女模特兒出身，因為出道時讀緊香港浸會大學國際學院副學士，所以有外號「浸大咪神」。2008年佢參加香港動漫節《Bandai Girl》選舉大賽攞冠軍，之後亮相無綫電視《美女廚房 》，打後拍過幾套電影。


洛杉磯快艇係一支以美國加利福尼亞州洛杉磯為基地嘅NBA球隊，隸屬NBA西岸太平洋賽區。佢喺1970年喺水牛城以Buffalo Braves呢個名成立，1978年搬去聖地牙哥並改叫聖地牙哥快艇，1984年再搬去洛杉磯並改成而家個名。


鍾偉明11歲輟學，後加入山月影業公司做場記。本來佢一心學做導演，不過響1947年，佢都響香港電台演出首個廣播劇，叫《復活的玫瑰》。1952年，佢又加入麗的呼聲，擔任節目編導，除咗拍電影，亦業餘做廣播劇。


由於鍾偉明播音工作大增，難以兼顧，佢最終揀咗播音，做全職播音人。除咗播音之外，鍾偉明亦參與科幻、戲劇形式嘅小說、倫理、偵探、國術小說等廣播劇劇種。佢演過嘅廣播劇，好似《韋倫探案》、《洪熙官》等，都好深入民心，鍾偉明因而被冠「播音皇帝」美譽。


鍾偉明響2009年11月27號上晝，喺港鐵太子站突然暈低，畀人送去廣華醫院急救，同一日上晝11點36分證實死亡，享年78歲。當時香港電台形容佢係「港台之寶」、「香港之寶」。鍾偉明死前仍然響香港電台第五台，主持《松柏之聲》、《戲曲天地》同埋《香江暖流》等長者節目，同埋清晨5點到6點半《清晨爽利》。


將軍澳循道衞理小學座落於香港將軍澳65區唐俊街15號，係香港循道衞理聯合教會喺2004年創辦嘅一間政府資助小學，學校教學樓高四層，係全香港第二間四合院校園。至2008年12月，有四十幾個先生同七百幾個學生。


嗰時重向成個廣東省嘅紳士、外國駐廣州官商、地方當局、同埋英國領事館發咗好多本文書嚟話畀啲人知英國佬係點嚟搞搞震嘅，甚至抗議當局點解唔理民眾嘅感受嚟夾硬俾啲英國佬搞搞震，希望成個廣東省嘅紳民都可以出手嚟保護自己嘅家園，甚至重嗌咗廣州北邊嘅東平同昇平兩社嘅學派嚟撐佢。


喺1987年5月15號，海珠區人民政府就喺而家洲頭咀嗰度起咗嚿抗英紀念雕塑出嚟。到咗2002年嗰時由於政府話要整闊將成條濱江路兼延長到而家嘅廣州大道嗰頭嘅關係先至將嚿紀念碑拆咗，但係到咗2007年5月15號，廣州市人民政府喺反租地抗英鬥爭160週年嗰日為咗弘揚愛國主義精神嘅關係，先至決定喺洲頭咀附近重新起返嚿紀念碑出嚟。


南京總統府係1948年5月到1949年4月中華民國總統府辦公嘅地方，喺南京長江路292號。嗰度喺中華民國立國前，做過大明漢王府、大清兩江總督署同太平天國天王府。民國立國後，1912年係中華民國臨時大總統府，1927年到1937年同埋1946年到1948年間就做國民政府辦公嘅地方。


古琉球國嘅地理位置喺台灣同埋九州之間，主要係琉球群島一帶，首都首里。佢曾經同中國嘅明、清兩朝朝貢。喺薩摩藩入侵呢個國家之後，佢亦都同日本嘅薩摩藩同江户幕府朝貢。古琉球國曾經受到諸島外部勢力嘅好多次入侵，特別係1609年薩摩藩入侵之後，薩摩藩就控制同干涉琉球國嘅內政。


1871年日本喺全國實施廢藩置縣，琉球國俾人當做令制國，被編入鹿兒島縣。1872年琉球國俾人改做琉球藩。1879年3月11號嘅第二次琉球處分，琉球藩俾人廢除，編入鹿兒島縣，同年日本又設沖繩縣。自此，日本同琉球合併，琉球從此被分為沖繩縣同鹿兒島縣。


包皮係響陰莖前端包著、保護龜頭嘅一塊皮。包皮內側皮脂腺嘅分泌物含有溶菌成分，能夠抵擋有害細菌，亦都有保護龜頭嘅功能，不過會變成叫做㞗屎嘅包皮垢，要定時清走，但如果洗得密得滯，都可能會感染外來細菌，導致發炎。


如果男人嘅包皮過長，扯旗嗰陣包皮褪唔到落去，條㞗就叫包莖，會影響性交表現。有啲男人因為包莖又或者係清潔同宗教原因，就要割包皮，即係做包皮環切術或者包皮背切術。但另一方面，古希臘覺得男人冇包皮包住龜頭好核突，甚至要用條繩勒住冠狀溝，防止包皮向後褪。


「路障」係喺隊入面揀一位嚟搞掂個任務，要兩位先睇過任務係做乜，同埋其他喺度比賽緊嘅隊員表現，先至決定邊位嚟參加呢個任務。而呢啲任務係冇得換人，必須要指定嗰位隊員要搞掂咗任務先至有下一線索。有時呢個任務好了掕，甚至出現揀咗其中一個任務之後，下一個路障任務就冇得揀同一個隊員。


快進方式係畀一個隊嚟跳過嗮成個賽段入面凈低嘅任務，而直接到終點嘅任務。有時一個賽段凈係出一次，有時係同路障或分岔路、路線提醒一齊出現，由選手去揀搞掂邊個任務，但佢有使用限制，因為呢個任務凈係限最先搞掂呢個任務嘅隊攞到，如估喺快進方式入面肥佬咗嘅隊就必須返轉頭去搞掂第啲任務，而且每個隊凈係限用1次。


凍結權係邊位最先到呢個位嘅隊嚟話事，強制後面嗰一隊嚟接受罰一個漏斗漏嗮嘅時間。到咗凍結權嘅隊喺攞下一個線索之前，話係咪用凍結權，如估用佢嘅話，就必須喺凍結權嘅牌度黐住自己嘅相同埋要求凍結嘅隊嗰張相。如估俾人凍結咗嗰度嚟咗呢度，必須要調轉個漏斗，等啲沙漏嗮先至可以繼續比賽。


U吞嘅效果係將先到咗嘅隊，強制嗌後面嘅隊搞另一分岔路任務嘅嘢，佢一般出現喺分岔路之後。到咗U吞嘅隊喺攞下一個線索之前，同凍結權一樣，話係咪用U吞。如估用佢嘅話，就必須喺U吞嘅牌度黐住你嗌要返轉頭做另一個分岔路任務嘅隊嗰張相。


一齊做係要求指定嘅隊揀同另一隊嚟搞掂比賽嘅嘢。喺解散標記未出之前，一齊做嗰兩隊必須要兩個一齊合作嚟搞掂任務。如估有個隊到咗一齊做嘅牌之後，但係其他隊未到嘅話，就必須要等佢哋至少一個隊嚟咗先至得。如估有好多個隊喺塊牌度嘅話，你哋可以隨便揀邊個做拍檔都得。


呢個節目嘅成個賽事入面，分開咗好多個賽段，而且啲隊要按跟住嘅提示去搵到嘅線索，搞掂指定任務，跟住去到終點嘅地毯度，等主持人話畀你知係排第幾。不過大多數都係淘汰賽段，啫係話邊個隊包尾到嘅，即刻淘汰。而一小部分嘅非淘汰賽段，邊隊包尾到嘅，雖然話下一賽段重可以繼續，但係有一定嘅懲罰。


無休止符賽段係參賽隊去到終點之前，個隊凈係攞到「去終點」嘅提示。如估個隊到咗終點嘅話，佢哋會即時俾主持話繼續比賽，冇得停。不過賽段包尾到嗰隊方面，雖然主持人話佢係最後一位，但唔會即刻淘汰佢哋，而係到咗下一賽段搞掂咗之後，先至知邊隊係正式出局。


終極爭霸賽段一般出現喺倒數第二同埋最後一個賽段入面，佢係通過前面嘅競爭一直到倒數第三或倒數第二賽段得返最後3個隊為止，正式入終極爭霸賽段。不過呢個賽段嘅難度好高，一般都係先去比較難到嘅目的地做啲任務，跟住就嗌隊員去返拍攝起源國入面嘅某個城市終點。


直通車呢張卡係用嚟跳過喺賽段入面嘅是但邊個任務都得。而呢啲任務就包括咗路障、分岔路、路線信息任務或緩衝脊、對抗任務都得，甚至俾人U吞咗都有效。喺開始任務之前或做緊任務嗰陣用都得，但係呢張卡凈係可以用一次。


呢張卡一般係獎畀第一個賽段最先去到終點嗰隊。有啲情況重出現過2張直通車都有，不過其中一張留畀自己，另一張喺規定賽段入面畀第個隊。因為同一隊喺成季嘅The Amazing Race入面係唔可以連續用兩張。


崖广障礙係起跑線任務入面，邊隊包尾到終點而接受嘅懲罰，而其他隊就唔使做。喺搞掂咗一項任務之後，接受咗懲罰嗰對就會有份唔同嘅線索，話佢哋去指定地區搞次牙煙障礙嘅挑戰。而呢個任務凈係限一個隊員嚟搞掂。另外，有時重會出個自動U吞嘅嘢。


呢種制度最先喺1950年代中嘅大學函授教育同夜大教育、及獨立嘅函授學院、廣播電視大學等機構出嚟。除咗函授系列同夜大係由學校單獨招生之外，其他嘅業餘高校都係實行單獨或聯合招生制度，而廣播電視大學畀咗屬下嘅省、市搞。


威爾斯佐治王子，全名佐治亞歷山大路易，係威爾斯親王威廉同王妃嘉芙蓮嘅仔，2013年7月22號下晝4點24分喺倫敦聖瑪麗醫院出世，重8磅6安士。佢係女王伊利沙伯二世嘅第一個曾孫，又係英國嘅第二順位繼承人。


喺1930年代初期，當法西斯主義同納粹主義興起嘅時候，唔少人都因爲一次大戰嘅經歷而唔希望重蹈覆轍，所以比較偏向支持反戰主義。仲有，有啲人覺得梵爾賽條約對德國太嚴格而同情佢哋，亦有其他相信法西斯主義可以幫助反共產主義。


到1938年，英國已經出現強烈反對綏靖嘅聲音，包括左右兩黨嘅唔少成員同埋唔少民眾。但係上層階級、英國皇室、同主流媒體等等，就仍然堅決支持用綏靖手法嚟維持和平。當時嘅英國首相 Neville Chamberlain 喺簽咗慕尼黑協定之後，宣佈成功維持咗“我哋時代嘅和平”。


廢除惡法獨立調查重組警隊大遊行，係2019年10月20號香港一次反逃犯條例修訂嘅公眾遊行，本嚟係民陣主辦，但警方發咗「反對通知書」，民陣宣佈放棄主辦，跟住民主派前立法會議員何秀蘭、何俊仁、梁國雄同民陣副召集人陳皓桓宣佈以個人名義接辦，由尖沙嘴梳士巴利花園行到西九龍站，亦有部份人繼續行到旺角同深水埗。


透視投影運用咗消失點同地平線嘅概念，將 3D 物體畫做 2D 圖像嗰陣，會想像啲物體「射」啲直線去消失點嗰度，而且畫嗰時會專登將想像中離鏡頭遠嘅物體畫得短啲細啲，從而將啲物體畫到令睇嘅人產生「幅 2D 圖像係表示緊一笪 3D 空間」噉嘅感覺。


齋靠日常觀察已經可知，人有能力將一幅 2D 嘅圖像睇做一笪 3D 空間。例如有個正常健康嘅大人望住幅相，佢會有能力正確講出「相入面咁多件物件，當中鏡頭近物件 A 多過近物件 B」噉嘅資訊－原則上，好似相噉嘅 2D 圖像理應係冇咩「呢一忽離睇嗰個人對眼近啲」噉嘅，但望住幅相嘅人嘅視覺系統將幅 2D 圖像睇做一笪 3D 空間，做到對圖像入面嘅物件「離鏡頭幾遠」作出判斷。


正正就係所謂嘅消失點。消失點好影響到睇嘢嗰個人點樣判斷幅圖入面嘅 3D 空間，而事實係啲人將透視圖分類嗰時，就係用「消失點有幾多粒」嚟分嘅，而且唔同消失點數量做到嘅效果都唔同。整圖像嘅人可以靠「睇嘢嘅人企邊度」嚟決定要揀邊種透視方法。


啲人實際整圖嗰陣，通常會由畫緊嘅物件射啲直線落消失點度，而如果件物件唔係好似建築物噉四四方方嘅，畫畫人可以喺件物件周圍畫個方柱形嘅框包住件物件，再由個框度射啲直線去消失點度。好似係下面幅圖噉，幅圖畫緊嘅係一列拱，


黃大仙本來係金龜托世，千幾年前因為唔忍心凡人受苦，就自作主張擅自下凡拯救，因此俾王母娘娘貶入凡間。黃大仙投胎到一家農戶，個名叫做黃初平，係幫劉家管羊嘅，佢同赤松觀大師圓寂之後，初平決定獨自雲遊四海以救苦難，同蘭訣別之後就以大仙身份到處贈醫施藥，聲名遠播。


由於呢個站附近有好多商業大廈同住宅樓、及廣州電腦城喺度，所以有好多居民同上班一族、遊客成日嚟呢度坐地鐵。另外，佢嘅D3出入口個商場同體育西路站、體育中心南站兩站互通。及A出入口離石牌橋站D出入口凈得380m到。


體育中心站嘅收費區喺站廳嘅西邊，而東邊係人行通道，而車站嘅商舖方面，都喺嗮車站嘅南北兩邊嘅免費區入面，而自助服務喺嗮車站嘅南邊。而收費區有好多部扶手電梯同樓梯往返月台都得。而專用𨋢喺車站嘅南邊免費區域入面，乘客如估有需要嘅話，可以向車站嘅工作人員查咗車飛之後嚟協助用。


另外，喺2017年11月14號開始實行嚴格安檢制度之後，除咗往返B同C出入口及D1、D2、D3同A出入口之間毋須接受安檢之外，其他出入口之間當成過街通道往返嘅話，都要接受人過安全門、物過X光機、液體過檢測儀嘅制度。


喺1987年，嗰時嘅廣州市人民政府準備引入德國資本嚟起地鐵而出現嘅四個方案入面，其中方案1就講咗家陣1號綫嘅樣。嗰時天河路口整咗個「體育中心站」，喺天河北路口整咗個「天河北路站」。後嚟喺徵求咗市民意見之後就搞咗「十字線網」規劃。


2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費、學生寒暑假期間取消優惠、老人同殘疾人士卡朝早同晏晝繁忙時間取消優惠嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線受澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價，同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。


富商李劍華剩落大筆遺產，家族啲人都各懷鬼胎。戴律師根據遺囑，按照血統親疏將遺產交俾劍華嘅親人，點知啲遺產繼承人相繼被殺，而何德明個女何若蘭成為兇手嘅下一個目標，佢新識嘅朋友程子森去救佢，最後揭發事情嘅真相。


據講，圖章源自中國「三代」嘅製陶或者源自商殷墟甲骨文嘅契書同青銅鑄造嘅銘文，到而家仲未有定論。根據歷史記載同埋考古遺物，圖章喺春秋戰國時期已經較爲普遍使用嘞。後嚟，圖章傳到去東亞其他地區，例如日本、朝鮮、越南等地，成爲呢啲地區傳統文化嘅一部份。


大部份圖章上面都刻咗文字，當中以漢字爲主，大部份採用篆書，有啲甚至用金文、甲骨文。現代嘅圖章都有用隸書、楷書嚟刻嘅。日本有一啲刻咗假名嘅圖章，韓國亦都有一啲刻咗諺文嘅。仲有一啲非文字嘅圖章，刻嘅係圖案。


現時，東亞地區仍然好多人用名印簽署，而且具備法律效力。因此用嚟做簽署嘅圖章必須妥善保管，避免畀人盜用。目前臺灣、韓國、朝鮮等地嘅最常見嘅名印刻有簽署者姓名，中國大陸則喺中華人民共和國成立後因將其視爲「傳統嘅舊時代產物」而廢除個人圖章。


喺日本同埋韓國，用作簽署用嘅圖章需要登記方有法律效力，日本同韓國各地有專門嘅政府機構負責登記圖章。日本會爲已經登記嘅圖章發出「印鑑登錄證明書」，已經登記嘅圖章叫做「實印」，未登記嘅稱爲「認印」。韓國爲已登記圖章發出嘅文件就叫「印鑑證明書」，已經登記嘅圖章會叫「印鑑」或者「實印」，至於「圖章」通常都淨係指未登記嗰啲。


》係香港而家唯一冚唪唥由觀眾投選嘅電視界頒獎典禮，由資深電視評論家方以文喺2016年創辦，全程公開由香港市民喺網上提名同投票，參選對象包括咗香港各個免費電視平台。但係由於無綫電視喺香港電視界佔主導地位，2017年第2屆所有獎全部都由無綫電視攞晒，而2018年第3屆亦只得一個獎唔係由無綫電視攞。


頭四屆嘅賽制係先喺「方以文 睇電視喇喂」嘅Facebook專頁提名，每個獎項攞到最多讚好嘅五個項目做正式候選項目，再喺Facebook專頁投票選出攞到最多支持嘅一個。2020年度第5屆改變咗賽制，喺Facebook專頁收集到嘅所有合資格提名都會自動做正式候選項目，投票就改喺Google Form進行，照舊係每個獎項只能投一票，所以每個獎項由舊時嘅五揀一變成呢屆最多九十九揀一。


裴徽做官到冀州刺史，封得爵位蘭陵武公。佢有好高嘅才能，識睇嘢，尤其善於研究玄學，講得出箇中玄妙，同魏晉時代嘅玄學家、士人交往密切。傅嘏喺年少時就識得佢，後來荀粲同傅嘏傾玄學，由於傅嘏擅長於名理之學，而荀粲推崇玄遠之理，所以雖然佢哋都係探討玄學嘅學問，但講嘢時一急講唔多清，就會有誤會拗撬。


裴徽係河東裴氏一大分支西眷裴嘅始祖，因爲佢嘅子孫多數入仕西涼，所以稱爲西眷裴。喺日後西眷裴又分化出三個大分支，即係洗馬裴、南來吳裴、中眷裴，同西眷裴、東眷裴並列爲河東裴氏五大房支，所以實質上裴徽係五大房支中四支房支嘅始祖。


評論普遍都認為做緊總統嘅埃莫馬利·拉赫蒙冇對手可以打低佢，拉赫蒙會輕鬆贏出。而反對黨伊斯蘭復興黨同社智民主黨就推薦奧伊尼霍爾·博博納扎羅娃參選，但係攞唔夠選民嘅簽民而冇法提名。伊斯蘭復興黨同社會民主黨都呼籲選民抵制呢次選舉。


呢次總統選舉成功提名有六個。候選人要攞到二十一萬個選民簽名先可以成功提名。塔吉克最大嘅反對黨伊斯蘭復興黨就同另一個反對黨社會民主黨組成「支持改革」競選聯盟，推薦奧伊尼霍爾·博博納扎羅娃參選，但係只攞到二十萬零二千個簽名，唔夠法定嘅二十一萬個，焗住冇得參選。


分析認為，埃莫馬利·拉赫蒙執政期間不停咁推動改革，國內生產總值一直保持七個百分比嘅增長，國民生活水平提高，拉赫蒙嘅五個對手聲望都唔夠佢勁，拉赫蒙肯定會贏出呢場選舉。埃莫馬利·拉赫蒙喺1992年11月19號贏出塔吉克最高蘇維埃主席，1994年11月6號經過全國選舉贏出做咗塔吉克第一任總統，1999年11月6號第一次冧莊，2006年11月6號第二次冧莊。


按照2003年塔吉克公投選舉通過嘅憲法修正案，塔吉克總統每次任期係七年，只可以冧一次莊。呢次公投令到拉赫蒙喺1999年選舉贏出之後再攞到兩次選舉冧莊嘅機會。拉赫蒙承諾，如果冧莊，會喺下個任期入面將塔吉克貧困率降低到20%，國民實際收入提高到原嚟嘅四倍。


三個讀書成績都唔好嘅小學生劉國彬、洪文福、Terry喺被編入EM3呢種「後段班」之後，小小嘅心靈先至逐漸感受到殘酷嘅現實社會對小學生亦冇優待。老師睇唔起佢哋、俾其他同學嘅輕視同埋父母嘅期望都令到佢哋非常苦悶，三個人喺一齊之後成為咗最好嘅朋友。


國彬嘅媽媽畀佢好大壓力，因為劉媽媽深受到自己冇文憑喺工作唔能夠有晉升機會，唔希望個仔第時都好似佢噉，因此對國彬進行嚴厲嘅管教，國彬好有畫畫天份，但係國彬媽媽一啲都唔重視。文福嘅媽媽因為老公坐監，一個人努力支撐家庭而冇時間去管教佢，採取嘅係放任自流嘅態度。


但係好勝嘅文福俾喺就讀EM1嘅表哥刺激之後激起自尊心，發誓一定要證明自己嘅能力。Terry喺有錢人家度出世，做事冇主見，所有嘢都聽晒阿媽話，過嘅生活亦係一團糟。佢哋嘅父母亦有一堆事情，國彬嘅爸爸喺廣告公司一直得唔到認同，因為老闆同客戶都相信外聘人才，唔信本土人。


Terry嘅爸爸因為競爭對手嘅緊逼而生意日漸下滑，搵到廣告公司嘅創意亦冇乜效用。新嚟嘅女老師並唔歧視EM3嘅同學，鼓勵佢哋要努力，發揮特長。喺老師嘅鼓勵之下，三個學生都有唔同嘅進步。但係國彬嘅成績依然並冇太大嘅起色，喺電視睇到有細路因為成績唔好而自殺嘅消息，因而自己都有自殺嘅念頭。


後嚟因為警察攔阻先至救返一命，父母亦覺得搞成噉都好無奈。Terry俾佢爸爸以前嘅員工綁架，文福為咗救佢亦俾歹徒一齊綁走。逃脫嘅國彬倚靠自己嘅畫畫專長將犯人嘅樣貌逼真畫咗出嚟，對於營救佢哋起到關鍵作用，Terry同文福最後成功逃走出嚟。


國彬嘅媽媽由於患病需要換骨髓，喺老師嘅號之召下，所有同學同家屬都一齊驗血希望搵到合適嘅骨髓。最終Terry嘅骨髓符合要求，但係佢嘅父母反對，但喺佢嘅堅持之下終於做咗骨髓移植手術。國彬嘅爸爸為咗答謝佢哋，專登為Terry爸爸生產嘅肉乾做咗全新創意嘅凘告，亦令到佢哋嘅生意渡過難關。


奧賽博物館係法國一間國立博物館，喺巴黎市中心嘅塞納河左岸，同杜樂麗花園隔河相對，面積有57,400平方米咁大，主要收藏由1848到1914年嘅法國藝術品。奧賽博物館本身就係一件藝術作品，佢係為咗1900年嘅世界博覽會而起嘅火車站，直到1977年先至決定改為博物館，再喺1978年定為歷史遺迹，而博物館係喺1986年開館。


1984奧運結束咗之後第二年，加列特又去到埃及嘅拉美西斯博覽會介紹咗佢研發啲安保裝置先至得到推廣。隨後喺印第安納州印第安納波利斯舉辦嘅1987年泛美運動會期間，加列特同佢啲安保人員一齊亦介紹咗同安檢門、金屬探測儀有關啲使用方法。


感動中國年度人物評選係中央廣播電視總台新聞中心推出，以中國人物為主題嘅評選活動，以「感動公眾，感動中國」為口號，每年評選一次，每次一般有10名個人同一個群體當選。呢個活動被中國媒體稱為「當代中國人的精神史詩」。


車站開通初期並唔係對外開放，到1971年1月15號先至改為對外開放，但嗰時要有介紹信先至有得入站坐車，制度直到1972年先至取消。期間一直既係1號綫嘅車站，又係1號綫嘅東邊總站。1987年12月28號因1號綫一分為二，路線所屬車站亦拆解兼摱到2號綫入面，但嗰時重係做緊總站份直到1987年12月28號因路線重組而取消咗總站資格。


1984年獲西安交通大學學士學位。1986年同1989年分別獲英國帝國理工學院碩士同博士學位。1989－1997年喺英國雷丁大學做工，喺計算機科學系先後做過博士後研究員、高級研究員同講師，並獲終身教職。


譚鐵牛被一啲意見視為中國政府打壓香港民主嘅代表，時事評論員黃世澤早喺2018年11月曾經指控佢，話佢用大數據技術打壓香港民主派，而且濫用香港地位去攞一啲西方國家嘅新技術。喺2021年7月16號，美國財政部宣布制裁包括譚鐵牛在內嘅七名中聯辧副主任。


第一屆洲際盃喺1960年搞。喺頭幾屆兩支球隊主客各打一踢，如果兩隊各贏一場就踢第三場決勝負。1969年開始改為踢兩回合，計作客入波優惠。不過喺1969年洲際盃學生隊主場對AC米蘭嘅次回合出現暴力事件，令洲際盃蒙上陰影，1970年代多次出現歐冠冠軍隊唔參加洲際盃而改由亞軍補上嘅情況。


廣州市育才中學係中國廣東省廣州市嘅其中一間全日制中學，喺1951年開始創辦。之前嗌過廣東省育才學校、華南師範學院實驗學校、廣州市第六十二中學嘅名。呢間學校係廣州解放之後，中國共產黨喺廣州辦嘅第一間學校。


學校佔地面積30000幾平方米，其中學校入面嘅教學樓、科學樓、圖書館、實驗室、運動場、生物園、地理園、校園網等設施都係按嗮廣東省一級嘅學校標準嚟整嘅，課室入面有多媒體嘅教學平臺。依家學校總共有72個教學班。


黃梓謙喺屯門友愛邨長大，曾經喺順德聯誼總會何日東小學同埋順德聯誼總會譚伯羽中學讀書。之後喺香港大學翻譯系畢業，再先後喺英國倫敦大學讀法學學士同牛津大學讀外交學碩士。去到2021年，佢喺北京清華大學社會科學院社會學博士畢業，仲成為2021年清華大學學生年度人物。


喺北京未經諮詢或香港人同意而強行訂立，引起泛民主派爭議嘅《香港國安法》之後，西方世界唔少聲音認為香港情況惡化，但黃梓謙喺2021年3月10號嘅時候就喺聯合國人權理事會會議代表中國聯合國協會發言，聲稱指控無根據。


開福區係中國湖南省長沙市嘅市轄區，成立於1996年4月22號。北面係望城，東面係長沙縣同芙蓉區，南面係天心區，西面同嶽麓區隔住條湘江。面積188km²，人口58.84萬。2013年GDP爲600.7億人民幣。


1960年，長沙市搞人民公社化，城北區變成清水塘人民公社，併入咗郊區嘅伍黑路、綜合農場。1961年嗌返城北區。1996年長沙改政區，開福區繼承自城北區，外加西區嘅西長街、如意街、通泰街三條街道，同埋郊區嘅福安鄉、長沙縣嘅撈刀河鎮、望城縣嘅霞凝鄉而成。


聖約翰救傷機構於1884年開始喺香港展開工作，香港聖約翰救傷會創立。於1900年聖約翰救傷會舉行成立典禮，由於當時救傷會同救傷隊嘅工作並冇明確嘅區分，救傷會實際上執行救傷隊嘅職務。1911年第一次正式紀錄由聖約翰救傷人員教授急救課程畀公眾人仕。


1997年6月27日，香港法例第1164章《香港聖約翰救護機構法團條例》生效。香港聖約翰理事會、救傷會及救傷隊完全合併，並且成為一個獨立法團。1997年7月1日香港聖約翰救護機構正式脫離英國聖約翰護機構，成為獨立嘅聖約翰組織，同年8月改用本地自行編寫嘅隊例，放棄咗沿用多年嘅英國聖約翰救傷隊海外支部隊例。


救傷會總監評議會負責制定救傷會嘅各項政策，確保訓練課程能夠順利進行。救傷會係機構嘅教學分支，現有超過400名包括醫生及護士在內嘅義務講師，提供各類型嘅急救及家居護理訓練。聖約翰救傷會負責教導市民從理論及實踐兩方面學習急救、家居護理及其他有關學科，並負責編製、刊印及分發課本及其他教材，以方便教學之用。


此外，救傷會亦為學員舉行考試，合格嘅學員可獲頒發有關學科嘅証書。大部份課程及考試都會喺香港麥當勞道二號香港聖約翰救護機構總部舉行。救傷會亦會因應需要派講師去商業機構、志願團體及學校講授急救。成人急救証書課程亦可以安排喺九龍及新界嘅聖約翰救傷會訓練中心內舉行。


救傷隊係機構嘅服務分支，喺總監嘅領導下，現時約有6,000 名接受過專業訓練、着制服嘅義務工作人員，喺公共場所為市民提供急救及其他有關服務。聖約翰救傷隊負責組織、訓練年青人及成人，並配予裝備，令到佢哋能夠單獨或以小組形式，喺公共場所或其他地方執行急救、護理及有關工作，達到幫助別人，造福社會嘅目的，呢類服務係完全免費。


救傷隊提供二十四小時免費救護車服務。現屬下十一架救護車分別駐守於三個救護站，隨時應港島、九龍及新界市民嘅緊急召喚而出動。如遇賽馬、運動會、長途步行或其他有大批市民參加嘅活動，主辦機構亦可預先申請救護車駐場服務。


除了以上嘅免費服務外，救傷隊亦為私家醫院嘅病人提供就診或出院嘅收費接送服務。呢個服務需要喺一個工作日之前透過所屬嘅私家醫院申請預約，服務時間為星期一至五，上晝9點至下晝5點。由於救傷隊嘅宗旨係優先處理緊急救護服務，而且當值車輛有限，呢類服務只會喺非繁忙時間得到處理。


救傷隊嘅男女隊員來自社會各行各業，全部都係志願人士，義務為公眾人士喺大型活動或人群聚集嘅場合好似運動會、海灘、公眾泳池、足球比賽、步行籌款等提供急救或其他有關服務。因此，急救當值服務大多只能限於週末及公眾假期進行。


聖約翰救傷隊設有牙科診所，由牙科總區轄下嘅義務牙醫輪流當值，為殘疾人士提供免費牙科護理。此外，牙科總區亦舉辦戶外嘅牙科保健活動，並為其他慈善團體提供牙科護理。香港聖約翰係全球聖約翰機構唯一設有牙科診所嘅屬會，診所逢星期一、二、四晚同星期日上晝提供服務。


根據喺二零零七年四月三日所發出嘅第二十六期行政通告，港島總區、九龍及新界總區嘅見習隊分區合併成為一個總區，並正名為「少青團」。香港聖約翰救傷隊少青團於二零零七年五月一日正式成立。同年四月廿四日發出嘅第二十七期行政通告亦確立主要長官嘅崗位。


聖約翰救傷隊少青團嘅目標係訓練十二至十八歲嘅青少年學習基本嘅急救技能及家居護理常識。少青團更特別着重於培養隊員個人崇高品格，合群精神，藉此發展隊員健全嘅身心，並鼓勵隊員善用課餘時間，培養佢哋學習社交及實用技能，例如道路及家居安全、社區關懷等，隨時準備服務社會。


此外，少青團更能為成人救傷隊培植接班人員。目前所有少青團支隊都附設喺港九及新界各中學內。少青團嘅活動可謂包羅萬有。隊員除可參加領袖訓練課程外，重可以參加各類技能課程，例如防火、獨木舟、露營、拯溺、攀山、地圖閱讀及烹飪課程等。


少青團隊員亦會因應外間機構嘅需求，協助慈善團體賣旗籌款及舉辦各項社區活動。少青團隊員透過定期參與公益性服務，如老人提供健康檢查服務、醫院探訪、殘疾人士服務計劃及兒童聯歡會等，培養隊員服務社會嘅精神。此外，少青團隊員更可跟隨成人救傷隊隊員於假日喺海灘、足球場同校內運動會當值。


由於支隊內嘅各項工作非常繁重，支隊負責長官有需要將部份工作交付個別嘅隊員，呢個就係委任支隊秘書及支隊倉庫員嘅目的。支隊負責長官會因應個別隊員嘅能力同興趣挑選適合人選作訓練及委任。晉升士官就須要按照既定準則進行。


見習隊領袖係少青團內一個特殊委任職位。目標係畀有特別領導潛質嘅隊員一個持續學習及發展嘅機會，令佢哋成為少青團嘅接班人。原則上，所有少青團隊員都只可以喺少青團內服務至十八歲，其後必須轉調成人隊或請辭。見習隊領袖嘅年齡不得超過21歲。


見習隊領袖由支隊主管提名，經聯隊主管推薦畀分區主管批准，可修讀長官訓練課程。考試及面試合格，服務令人滿意，年屆21歲時，可獲晉升為見習救護主任。少青團有一套既定準則去挑選委任合資格嘅少青團隊員。2012年4月1日開始推行。


若果符合總部總區訓練及招募分區既定嘅長官訓練課程報讀資格，需經負責長官及聯隊主管推薦，並得到分區主管批准，方能報讀長官訓練課程。考試及面試合格後，可晉升為見習救護主任。少青團成人隊員階級比見習長官低，但比見習隊領袖高。


見習長官係2011年11月16日總監評議會議決通過，批准少青團推行見習長官計劃，於2012年4月1日開始推行。初獲委任嘅見習長官嘅調動將由各分區主管負責安排。見習長官嘅任期最長唔會超過10年。之後須離任或可申請轉任少青團或各總區成人隊員。


聖約翰救傷隊係一個歷史悠久嘅制服團體，制服嘅式樣多年來經歷唔少修訂。雖然係同一個團體，但各國嘅制服式樣均唔一樣。現時少青團嘅制服式樣主要係沿用英國聖約翰見習隊嘅顏色同設計，經已有幾十年歷史。香港回歸後雖已重新撰寫隊例及制服守則，但原則上冇太大嘅修訂。


香港聖約翰救傷隊少青團為十二至十八歲青少年提供急救及其他各類型嘅訓練，並透過社會服務令佢哋得到實習以及貢獻社群嘅機會。除咗提供基本急救學、家居護理及步操訓練外，少青團亦舉辦多元化嘅技能訓練課程，讓隊員喺課餘時候能吸取多方面嘅知識，令佢哋得到更全面嘅身心發展。


透過個人及群體教育，團隊培訓同溝通技巧，以及領袖訓練同個人發展，聖約翰救傷隊努力令志願隊員維持高水平嘅服務。呢啲技巧不單止令少青團隊員能夠喺機構內盡展所長，亦可以令佢哋更有自信、能力同經驗去承擔機構以外嘅其他責任。


聖約翰救傷隊嘅最重要宗旨係提供志願社會服務。令少青團隊員明白到每位公民都應該服務社會，以報答社會。特別服務盾用作協助隊員了解服務精神嘅重要性。每位長官應盡量令隊員明白服務社會嘅真諦，避免佢哋純粹為獲獎而工作。


獎項設立嘅目標係要表揚努力以赴、積極進取嘅隊員。每年三個少青團分區會各自選出一位分區最佳隊員，而三位分區最佳隊員再經一輪面試與測試，勝出者就係該年度「少青團最佳隊員」。呢個比賽唔分性別、唔分階級，每位少青團長官或支隊負責老師都可以提名佢哋心目中嘅最佳人選。


中國畫，好多時就噉簡稱「國畫」，古代有叫「丹青」，泛指唐人嘅傳統畫，係琴棋書畫四藝之一。狹義上，中國畫係指水墨畫，廣義上就包嗮唐人傳統嘅壁畫或者陶瓷上面畫嘅圖像等嘅文化產物。中國畫歷史悠久－早喺商朝同夏朝嘅時期中原嘅人經已有喺度畫畫，而山水畫等現代廣為人知嘅國畫風格主要係喺唐朝嗰陣正式進入全面發展嘅，而且唐朝後嘅各朝代亦有喺畫畫上作出一定嘅創新，例如宋朝就有開始用「隱約描繪地貌」嘅做法，即係以模糊嘅輪廓去表現出遠嘅景物同將山嘅外形畫到隱沒喺濃霧當中－呢種特性喺廿世紀嘅國畫身上仲見得到。


唐朝建築泛指唐朝嘅建築風格。喺南北朝時期嘅尾段，中國陷入紛亂，而後嚟本來服侍住北朝嘅李淵趁勢喺地方起兵，最後喺公元 618 年贏得江山統一天下，並且將國號定為「大唐」，建立咗古代中國其中一個最輝煌嘅朝代。


大唐嘅一個特點係佛教開始興盛－同獨專儒術嘅漢朝形成相當強烈嘅對比。大唐對佛教嘅重視亦都反映喺其他方面，唐朝人派咗好多使者－例如係唐三藏－遠赴印度學佛，呢啲使者仲將由印度嗰度學到嘅第啲知識傳返過去中土嗰度，令到唐朝建築一定程度上受印度建築嘅影響，形成咗一套同打前嘅朝代嘅建築截然不同嘅一套風格。


喺風格上，唐朝建築嘅特徵係氣魄宏偉、嚴整開朗、舒展樸實、色調簡潔明快。唐朝建築好多時都規模宏大而且有住好嚴整嘅規劃，亦都開始成熟噉運用建築群嘅整體規劃。唐朝建築善於大量噉使用木做料，而啲佛塔就主要用磚石嚟起。


所以粵人整咗一套同中原人唔同嘅建築風格。古典嶺南建築通常比較輕，而且會用通透同冇咁易發霉嘅材料起，色水會偏好灰白或者係綠呢啲柔和嘅色調。喺結構方面，呢啲建築通常有多層嘅斜坡頂同方形柱，而且因為氣候冇中原地方咁凍，令到嗰度啲人鍾意向外面行，所以嶺南民居建築就發展咗好多露台呢類嘅開放式結構，等人有得唞涼。


而喺呢啲時期佔領嶺南地區嘅百越人都有整雕塑，而且不乏平民化嘅作品。一般嚟講，公元前嘅時期嘅中國雕塑喺風格上嘅一大特徵係冇乜宗教性質嘅雕像－儒教等喺呢個時代佔據咗中國嘅宗教多數都唔興整神靈嘅雕像嚟拜，要去到打後嘅唐朝等嘅朝代先至開始有大型嘅宗教性雕像。


劍魚座係家下八十八西洋星座之一。佢響天球南部，佔天球面積179平方度。地球北半球來講，劍魚座係冬天嘅星座，即係冬夜會見到。肉眼可以睇到嘅星，約莫20粒到。有一到四等星3粒，即係有3等星1粒、4等星2粒。


公民黨嘅梁家傑話，唔應該怪學生，怪就怪當局處理件事嘅手法。湯家驊讀丁子霖嘅遇難者名單，講到個九歲細路哥點死，想喊讀唔落去。何俊仁話，中共唔肯面對歷史。陳淑莊話唔可以淨係掛住經濟發展唔理人權、民主同法治。


有線財經資訊台係港股交易日交易時段全面直播財經節目，同時喺香港交易所設有直播室，由專家分析香港同亞太區股市、商品價格走勢等，而喺朝早晨同晚間時段，亦有節目報道同總結市況。喺美股交易日，會播映節目關注美股至於非交易日。


有線財經資訊台直播室主要分佈喺3個位置，包括荃灣有線電視大樓、香港交易所直播室同會德豐大廈3樓「中環直播室」，其中會德豐大廈辦公室面積約5,000平方呎，喺2006年啟用，作為新聞台其中一個辦公室，好多財經節目都喺呢處進行拍攝同錄影，包括《財經即時睇》同《窩輪攻略》等，方便中環工作嘉賓喺呢處做節目，月租估計約40萬元。


路易斯安那購地係美國喺1803年向法蘭西買北美洲中部嘅法屬路易斯安那笪地嘅交易，總共用咗1,500萬美元去買529,911,680英畝嘅地，面積係當今美國國土嘅22.3%，亦幾乎等同嗰時美國原有國土面積。


2002年，申訴專員公署嘅報告證實，小欖精神病治療中心喺1980年代用懵仔針處分犯人，負責醫生亦無加簽用藥報告，前懲教署職員、前元朗區議員周永勤亦都有佐證，前立法會保安事務委員會主席劉江華就批評，話呢個問題一路都無改善。


港島海逸君綽酒店喺香港島北角炮台山油街海旁，鄰近港鐵炮台山站，係一間五星級酒店，有828間房，擁有維多利亞港海景，望到銅鑼灣避風塘、灣仔、中環中心商業區，遠望望到九龍半島尖沙咀、尖東、紅磡以至獅子山一帶。


百勤樓係香港懲教署轄下嘅一間中途宿舍，位於九龍大窩坪龍欣道3號3樓前座，喺1995年投入服務，2004年搬到呢度。收容喺戒毒所釋放出來嘅成年男性受監管嘅人同參與「監管試釋計劃」、「釋前就業計劃」、「有條件釋放計劃」同「監管釋囚計劃」嘅成年男性受監管嘅人。


《志明與春嬌》係導演彭浩翔喺2010年執導嘅港產片，彭浩翔同麥曦茵編劇。故仔講香港室內全面禁煙之後，兩個煙民譜出嘅戀曲。入選2010年香港國際電影節。因為有粗口對白，根據《電影檢查條例》，部片列做三級。


因為微博嘅興起同網民宣傳同推動，部片上映一個月就有 $6,324,774 嘅票房。重獲得第30屆香港電影金像獎「最佳編劇」。楊千嬅提名香港電影評論學會最佳女演員、第30屆香港電影金像獎「最佳女主角」。


自2007年1月1號開始，香港實施室內全面禁煙，煙民都被迫由辦公室走至後巷食煙。自此，嚟自唔同背景職業嘅抽煙族，喺後巷開變咗一個傾偈、識朋友嘅特別地方，其中一對男女──張志明同余春嬌，亦因此邂逅，一段錯摸唔定、曖昧難測嘅戀愛關係，由燃點香煙嘅瞬間中展開。


一次，志明主動上前幫春嬌點煙，首先係呢個動作令春嬌留意佢，而兩人喺談天說地之間，鍾意諗埋古怪嘢嘅志明更令到春嬌勁開心，自此一拍即合，佢哋唔停互發短訊，甚至約埋夜晚一齊食煙，見面。嗰晚，志明同春嬌喺室內食煙，惹來衛生署檢控人員追捕，二人牽手拔足狂奔。


公孫瓚係豪族出身，但係因為佢亞媽出身低微，所以只做到書佐。後尾佢因為美貌、聲音洪亮同埋才智而受到太守侯某賞識，仲娶咗侯某個女。公孫瓚喺侯某嘅幫助下同劉備同埋劉德然一齊拜盧植做先生。公孫瓚後尾喺太守劉其嗰度做嘢。


公孫瓚擔任長史期間曾經用幾十個騎兵做低幾百個鮮卑騎兵，升為涿令。光和年間，因要要討伐涼州嘅盜賊而俾授與都督行事傳。後尾因為做低漁陽張純同埋遼西烏丸丘力居等有功而升做騎都尉。烏丸貪至王帶人投降公孫瓚，公孫瓚又升做中郎將，封都亭侯。


公孫瓚曾經叫佢上司劉虞唔好派兵幫袁術，佢驚俾袁術怪罪，因此派自己嘅細佬公孫越帶千幾人去幫袁術。孫堅喺陽城之戰俾袁紹部下周昂做低咗，公孫越亦都俾流矢射死咗，公孫瓚因此好憎袁紹。袁紹將自己勃海太守嘅印綬送畀公孫瓚嘅細佬公孫範，諗住搞好雙方嘅關係。


初平二年，公孫範派勃海兵幫公孫瓚做低青州黃巾軍，公孫瓚升做奮武將軍，封薊侯。佢羅列袁紹嘅十大罪狀，冀州好多官員都投降公孫瓚。公孫瓚自行任命三州嘅刺史，嚴綱做冀州刺史，田楷做青州刺史，單經做兗州刺史，並且自行設置各地嘅地方長官。


之後佢喺同年嘅冬天同袁紹發生界橋之戰，但俾袁紹嘅手下麴義做低，嚴綱被擒殺，公孫瓚同佢細佬走返去薊。初平三年（192年)，公孫瓚喺龍溱同袁紹開戰，但俾袁紹做低，公孫瓚走返幽州。之後袁紹派手下崔巨業領兵圍攻故安，但係打唔落嚟，撤退嗰陣喺巨馬水俾公孫瓚派嘅三萬人做低，死咗七八千人。


佢成日討伐外族，違反咗佢身為漢室宗親上司劉虞嘅親外族對策，加上佢之前暗中建議袁術佔用劉虞嘅支援同扣留佢個仔劉和，加深咗佢同劉虞嘅唔啱。劉虞最後實在忍唔住，帶兵十萬攻打公孫瓚，結果俾公孫瓚做低咗，之後仲俾公孫瓚搵借口殺咗。


劉虞生前有人望同有愛心，呢事激嬲咗佢嘅屬下鮮于輔佢哋推舉閻柔做烏桓司馬，起兵攻打幽州，喺潞河北部做低咗公孫瓚嘅部將鄒丹，殺咗鄒丹同埋佢嘅四千幾人，烏桓峭王借兵俾劉虞亞仔劉和，佢哋聯合袁紹派嚟嘅援軍，喺鮑丘做低公孫瓚軍，殺咗二萬幾人，公孫瓚只好匿入易京城入面固守。


」，因此喺易興建咗一座叫易京嘅城堡。係被袁紹做低好多次之後，公孫瓚更加強化易京嘅守備，之後匿係入面唔肯出嚟，仲拒絕救援先前派出去各地戍守嘅部將，導致佢哋全部俾袁紹軍做低曬。建安四年，袁紹親自帶領大軍攻打公孫瓚，公孫瓚匿喺易京嗰度唔敢出嚟，並且派佢亞仔公孫續聯絡黑山軍嘅首領張燕，準備做低包圍自己嘅袁紹軍。


然而件事被袁紹知道咗，袁紹用火光引誘公孫瓚出嚟，公孫瓚喺城樓上見到亮起火光，即刻帶兵出城，結果當場中伏，最終俾袁紹軍做低，公孫瓚匿返入去易京入面唔再出嚟。袁紹派人用崛隊道到城落面，並且放火燒咗城牆底部嘅木柱，城牆因此倒塌。


伊藤博文係現代日本啓蒙思想家同政治人，推動日本近代化運動。1885年12月22號到1888年4月30號、1892年8月8號到1896年8月31號、1898年1月12號到6月30號、1900年10月19號到1901年5月10號做日本內閣總理大臣。


有一日，三姑將客人嘅馬票據為己有，重好好彩中咗頭獎。三姑嫌梁芬個未婚夫張維窮，於是諗計逼張維離開梁芬。梁芬本來要參加香車美人大賽，得知阿媽逼婚嘅計劃，決意拋棄富貴，離家再做救護員。三姑兩公婆被騙子呃咗副身家之後，重新踏實生活，而張維同梁芬終於冰釋前嫌，終成眷屬。


陳嘉嘉讀過觀塘官立小學下午校、鐘聲慈善社胡陳金枝中學同埋廣州暨南大學日文系。佢第一任老公係生意人黃文輝。2012年10月，佢分別同無綫藝員韋家雄、陳展鵬傳過緋聞，據悉當時已經同黃文輝分居。2016年再嫁畀圈外日籍丈夫，2018年9月生咗大仔山田明義，2019年9月離開公司，同年12月移居日本。


擬鱷龜係地球上其中一個大型淡水龜，亦係一種最古老嘅爬行動物。佢屬鱷龜科鱷龜屬。呢種動物嘅體型比較大，而且攻擊力都好犀利吓，除咗短脷鱷魚之外，其它硬殼類動物都唔夠佢打。呢種龜一般喺加拿大南邊到厄瓜多爾嗰度比較多。


佛堂門天后古廟，又稱為大廟，供奉天后媽祖，係香港至出名同埋最古老嘅天后廟，亦係廣東沿岸保存咗最耐嘅天后廟，喺新界西貢區清水灣半島以南嘅大廟灣地堂咀，近傍佛堂門同布袋澳。佢係喺南宋咸淳二年開嘅，由莆田帶過來，同九龍蒲崗林氏有密切關，而家已評為香港一級歷史嘅建築，並由華人廟宇委員會負責打理。


齊上齊落612半週年紀念集會係2019年12月12號一次反逃犯條例修訂集會，喺中環愛丁堡廣場搞。呢次集會嘅主題係紀念6月12號反送中集會遭鎮壓半週年。主辦單位估計有4.3萬人參加，警方就話高峰期有5,800人。


陳嘉慧12歲跟屋企人移民日本，喺東京嘅櫻美林大學讀書，因為參加藝員訓練班而肄業返香港。佢先後憑住2019年《解決師》同2020年《迷網》喺演出而開始多人識。2021年佢喺《愛上我的衰神》入面做第一女主角，係少數藝訓班出身嘅藝員可以咁快就有擔正做主角嘅機會。


斷奶，又叫戒奶，指孲𤘅子停止食阿媽嘅母乳，開始靠母乳之外嘅嘢食來源得到佢需要嘅營養，斷奶嘅時間一般需要阿媽去決定，亦都有孲𤘅子自己唔想食母乳而斷奶嘅。有嬰兒奶粉之後，代替母乳，戒奶亦指唔再食奶粉，轉食其他。


天干，為華夏遠古時序符號，一共十字，故此叫十干。古稱十日，前漢與地支合稱母子，天干母，地支子，故此叫十母。後漢時起名幹，同枝相配，後減筆，幹化干，枝化支，再配天地改叫天干、地枝。十干者，「甲」、「乙」、「丙」、「丁」、「戊」、「己」、「庚」、「辛」、「壬」同埋「癸」，循環使用。


天干古稱十日，至明顯漢時王充所寫衡論，說日一篇咁講，「世俗又名甲乙為日、甲至癸凡十日。日之有十、猶星之有五也。」由此可知，當時坊間叫「甲乙丙丁戊己庚辛壬癸」各個做日，合稱十日，可以同金木水火土五星相比。


成書於戰國嘅周禮，春官宗伯一篇有講，「馮相氏、掌十有二歲、十有二月、十有二辰、十日、二十有八星位、辨其敘事、以會天位。冬夏致日、春秋致月、以辨四時之敘。」表明馮相氏會憑住天文，今日所言星體位置同變化，以斷定一年時節。


ICTS 列車係一種加拿大安大略政府透過轄下政府機構 Ontario Transportation Development Corporation喺1970年代自行研發嘅列車技術，原理有啲似磁浮，但係淨係用磁力拉郁架車，而唔係將架車浮起。


設計呢隻技術嘅目的係整一種載客量高過巴士，低過地下鐵嘅公共交通工具，本來係打算畀 GO Transit 用喺市區，後來 GO Transit 冇用，反而多倫多公車局就被安省政府逼，硬啃原先打算用輕鐵嘅士嘉堡鐵路綫一定要用 ICTS，結果就係士嘉堡 RT。


張雪芹，原名張曉嵐，係香港女演員，細細個就移民咗去加拿大多倫多，2003年返香港參加第17期無綫電視藝員訓練班入行，幫無綫拍過唔少電視劇同做節目主持，最出名角色係《天天天晴》嘅馮秀娜。2012年到2014年期間佢曾經轉投香港電視網絡，但無拍過任何節目。


，簡稱貿易職中。之前係嗌過廣州市第卅八中學嘅名，呢間學校喺1984年成立，喺2005年同廣州市第八十五中學合併咗。而呢間學校有兩個校區，其中一個喺越秀區瑞興新街7號，喺中山六路南邊、瑪瑙巷東邊、崔府街北邊同？


呢間學校嘅教學理念係堅持「做人為上，能力為本」同「人人有才，人人成才」，喺培養學生嘅綜合能力嗰方面，就積累咗好多嘅成功經驗。尤其係結合埋呢間學校嘅優勢，實行咗中職、電大大專、本科「3+2+2」嘅一條龍教育服務模式，喺學生讀完中職嘅第三年，可以申請繼續讀埋電大嘅大專課程，喺讀中職嘅第一年開始，最快可以用5年就攞到大專畢業證，6年就攞到本科畢業證，時間咁短，可以慳錢、慳時間。


陳鏸勳，另名曉雲係大清人，亦係香港生意人，籍廣東南海。佢喺香港，做過濟安洋酒保險有限公司司理人，亦係萬益置業公司、廣運輪船公司、咸北輪船公司嘅司理人。一九零四年，陳鏸勳做東華醫院總理。佢喺一九零六年初死。


濱北鐵路，又嗌濱北綫，係從中國黑龍江哈爾濱到省內北安嘅國有鐵路綫，連接住哈爾濱東站同埋北安站，營業里程323.5公里，其中綏化以南係複綫，以北係單綫，屬哈爾濱鐵路局管轄。個名度，濱指哈爾濱，北指北安。


當年11月1號坍塌路段通車。第二段係綏化到海倫，1928年3月15號開工，當年12月6號搞掂，12月15號正式營業。原先呼海鐵路嘅鐵路橋係木橋，從1929年開始陸續改成永久鐵路橋。而海克鐵路係1932年6月開始一邊勘探設計一邊施工，1932年12月全綫開通，當月15號開始臨時營業。


溫裕紅喺香港七、八十年代嘅草根階層成長，細個住喺百幾平方呎嘅公屋單位，屋企有阿爸阿媽同六兄弟姊妹，佢排最細。阿爸做小販，爛賭，唔畀家用，重要問阿媽要錢。阿媽為咗頭家兼幾份工，倒垃圾，運泥頭，乜嘢雜工都做。


腎上腺素，係種賀爾蒙同藥。腎上腺素通常由腎上腺同延髓入面嘅神經細胞一齊整出嚟，喺入面佢係負責調節內臟功能嘅神經傳遞素。佢通過增加肌肉嘅血流量，心臟嘅輸出，瞳孔擴張反應同血糖水平，喺戰鬥定逃走反應度發揮緊要嘅作用。


作為一種藥，佢可以用嚟醫好多病，包括過敏、心臟驟停同淺表出血。吸入嘅腎上腺素可用喺改善咽喉氣管支氣管炎嘅徴狀。當第啲醫法冇效嗰陣，腎上腺素都可以用嚟醫哮喘。佢係通過靜脈注射，肌肉注射，吸入或者直接喺皮膚底下打用針筒落人體入面。


而家亦有用腎上腺素輸注代替臨床上有心血管病嘅早產蘇蝦嘅肌力藥嘅案例。雖然有足夠嘅數據強烈建議將腎上腺素輸注作為一種可行嘅醫治方法，但係重要做更多嘅試驗先至可以確定呢啲輸注真係可以成功噉降低心血管病早產兒嘅發病率同死亡率。


芳村站嘅收費區喺站廳嘅中間偏西嘅位，而東邊係人行通道。車站嘅商舖都喺嗮站廳嘅東西兩邊，而自助服務喺站廳嘅南北兩邊。而收費區有好多部扶手電梯同樓梯往返月台。而專用𨋢喺車站嘅北邊免費區域入面，乘客如估有需要嘅話，可以向車站嘅工作人員查咗車飛之後嚟協助用。


喺1987年，嗰時嘅廣州市人民政府準備引入德國資本嚟起地鐵，份方案出咗好多個版。嗰時嘅方案1出咗而家1號綫嘅樣。而西南邊嗰橛整咗個芳村花地站嘅車站，位置喺而家呢度。後嚟地鐵方考慮呢個站嘅所屬地區喺芳村入面，加上準備入場施工時考慮到附近啲巴士站都係嗌「芳村站」而改成芳村站嘅名。


1997年份《廣州市城市快速軌道交通線網規劃研究》嘅B方案出現咗嗌「5號綫」嘅環線，經芳村大道兼喺芳村站停，但嗰時屬1987年方案嘅2號綫一分為二之後嘅產物，後嚟由於5號綫向北移到經珠江大橋同環市路一帶之後而唔再經過呢個站。


直到2008年，嗰時規劃8號綫嘅方案雖然維持拆走嗰時嘅2號綫南段揀咗大環方案時，亦經過呢個站，但因為喺琶洲地區要拆畀第啲路線又拗咗一餐，直到2010年份規劃方案話唔拆解。雖然車站位置冇變到，但規劃路線改成11號綫重將成條環整大咗。


呢個站主要畀去芳村附近地區啲人上落。喺1號綫開通咗無耐，呢個站重冇乜人流，啲人唔係坐船就係坐巴士出芳村。客流直到1999年6月28號嘅成條1號綫開通嗮之後先至多咗起身，佢重解決咗點解芳村來回珠江河北地區成日凈係坐船或巴士呢啲嘢。


吳沚默係香港無綫電視女演員同編劇，廣東珠海人，佢喺江西出世，4歲同爹地媽咪到珠海生活，之後係珠海讀完小學、中學，直到高考考入香港浸會大學電影學院，於2012年畢業。曾經係報章投稿撰寫影評，任職無線電視嘅女編劇，之後佢入讀第26期無綫電視藝員訓練班。


蘇逴殷家底好好，阿爸係前香港華仁書院校長蘇英麟，阿媽係啟思小學校長蘇陳素明。佢曾經喺啟思小學同香港華仁書院讀書，之後去咗英國留學，2011年入讀英國現場及紀錄藝術學院，到2014年畢業，同一年就畀BBC《獨生子女》劇組睇中做男主角李軍，2015年亦都演過一套 BBC 迷你劇《茶杯旅行記》，同時為咗搵更多演出機會而搬去倫敦/曼徹斯特住。


扯大纜係種好多人玩嘅集體遊戲，主要係鬥大力。遊戲架撐只需要一條粗繩，正中好多時會綁條絲帶做識認。玩家分開兩組，一組揸一邊，遊戲正式開始之後兩方都要用力將繩扯向自己嗰邊，只要限時入面將對方所有人都甩手跌低，又或者限時完後條繩中間點比較近自己，就代表贏。


世界警察消防運動會係一個兩年一度嘅國際性運動賽事，參賽者都係全球各地現役或退休執法人員同埋消防員，以亞洲嚟講，香港警務處係家陣唯一嘅參加組織。主辦單位世界警消運動會聯盟係美國「加州警察運動聯盟」嘅其中一個部門。


壬辰倭亂嘅起因，源自統一咗日本之後嘅豐臣秀吉有意統一天下，喺攻打大明之前，要先經過朝鮮，所以就打朝鮮先。朝鮮唔夠打，就向宗主國大明求救，大明就派兵幫手，戰事一路分唔到輸贏，去到1598年豐臣秀吉病死，日本先至收兵，放棄侵略朝鮮。


任國棟喺2008年到2015年係九龍城區議會紅磡選區議員，2015年連任失敗後由民協轉投民主黨。喺2019年第6屆區議會選舉，佢轉戰紅磡灣選區，最後幫前黨友馮競文報咗一箭之仇，成功重返區議會，2021年9月尾參與2021年香港區議員宣誓，被裁定宣誓無效，即時冇咗區議員席位。


周倉係羅貫中小說《三國演義》入面嘅虛構人物。喺啲大戲劇目度，比如《走麥城》、《收周倉》、《收關平》入面，佢重有個字叫元福。佢嘅形象係個關西大漢，隻手有千斤怪力，個胸好似鐵板咁厚，身材高大，個面黑麻麻而又多攣鬚，所謂「鐵鬚銀齒、黑面朱脣」，係個武藝高強又大隻嘅鬍鬚佬。


周倉本來係黃巾軍首領之一張寶麾下將領，喺佢重喺黃巾軍度時就已經聽過關羽嘅大名。喺黃巾軍攻滅咗之後，佢同裴元紹以及啲殘軍落草爲寇，匿喺臥牛山度做山賊去劫貨爲生，呢時佢亦都諗起關羽，閉翳自己跟唔到佢。不過喺關羽千里走單騎、過五關斬六將之後，遇得裴元紹同周倉，周倉即刻話要跟關羽。


喺《三國演義》度，周倉係個好有個性嘅人物，佢有樣叻係熟水性。喺樊城之戰時水攻魏軍，周倉喺水度同龐德對打，最後因龐德唔熟水性而輸咗。周倉亦係個忠肝之人，當關羽父子敗走麥城，畀東吳生擒、最後畀孫權斬首，佢聽到後自刎，同麥城守將王甫一齊殉主。


吳澤森，香港親中派政治人物，吳錦津之子，中學畢業於香港皇仁書院，後畢業於澳洲蒙納許大學，取得Master of Bunisess System 及 Matser of Science International Real Estate MSc 學位，擁有物業管理人牌照及地產代理牌照。


曾經參與2019年香港區議會選舉但係落敗。2023年區議會選舉參與競逐灣仔區委員會界別議席，以91票成功當選。現為跑馬地社區聯會主席、景祥大樓業主立案法團主席、新世紀協會名譽顧問、跑馬地居民協會名譽會長、黃泥涌街坊值理會副總理、香港房地產及土地管理學會會員事務主席、南北行公所會董、香港物業管理師學會會員。


柯建銘係台灣嘅政治人物，屬於民主進步黨。佢擔任過第2至第10屆立法委員，同埋第5至第10屆民主進步黨立法院黨團總召集人。佢係民進黨嘅創黨黨員之一，之前亦係民進黨福利國連線嘅成員。佢亦曾經擔任過民進黨第11屆同第13屆嘅代理黨主席。


呢個表包括由喺上面所提及嘅三間組織轄下嘅公共屋邨，包括已經落成、起緊、重起緊、等緊起或者建議緊，同埋拆咗同改做其他用途嘅公共屋邨。呢個表會列出公共屋邨嘅名、相、地址、屋邨類別、入伙年份、拆卸日期同而家嘅土地用途、房屋座數、單位數目、單位面積、住戶數目同埋認可人口，而除咗屬於平民屋宇嘅大坑西新邨、起緊、規劃緊同拆咗嘅公共屋邨之外，所有資料都係以房委會同房協官方網站嘅資料為準。


「入伙年份」以房委會同房協官方網站所提供嘅年份為準，但係部份屋邨入面嘅個別樓宇嘅入伙年份可能會同官方資料有出入，例如房委會提供華富邨嘅入伙年份係1970年，但係條邨入面嘅華翠樓同華景樓竟然係喺1978年落成。


「樓宇座數」、「單位數目」、「住戶數目」同「認可人口」淨係會計算用嚟做出租嘅公共屋邨、單位、住戶同認可人口數目，唔包括喺房委會租置計劃或者房協住宅發售計劃入面已經出售嘅單位，「住戶數目」同「認可人口」淨係適用喺房委會公共屋邨。


房委會喺2013年完成咗22個高齡屋邨嘅重建潛力研究，可能重建屋邨包括模範邨、西環邨、馬頭圍邨、和樂邨、彩虹邨、福來邨、華富邨、華富邨、坪石邨、美東邨、葵盛西邨、荔景邨、梨木樹邨、興華邨、麗瑤邨、南山邨、長青邨、漁灣邨、彩雲邨、富山邨、象山邨同埋石硤尾邨。


房委會研究顯示，22個高齡屋邨結構良好，喺2013年嘅邨齡介乎34至61年，但係到2043年就會去到64至91年樓齡，保養費會好高，若果拆咗起過，可重新規劃，以符合當時標準，但受制於原區安置居民用地或單位缺乏，暫時只有華富邨同美東邨確定重建。


有團體認為，當局應率先重建地積比率較低、人口較少嘅公屋。房委會資助房屋小組委員會主席黃遠輝指出，華富邨重建計劃率先確定，係由於附近5幅地可提供遷置，而其餘20條屋邨重建機會均等，但唔代表喺可見將來就可以落實重建，主要取決於喺邊度揾到遷置居民嘅資源。


房協喺2010年決定從271億港元儲備中預留80億，作為旗下全部20個出租屋邨一旦需要重建時嘅所需費用，而除咗重建緊嘅明華大廈同埋落實咗重建嘅漁光村之外，2012年房協主席鄔滿海透露正向政府爭取喺啟德撥地興建一、兩座安置住宅，以啟動盡快重建附近有40年樓齡嘅樂民新村、真善美村同埋花園大廈。


香港平民屋宇有限公司有意將唯一出租屋邨大坑西邨分3期重建，頭兩期然會攞嚟做租住房屋，第三期就會作為住宅出售，以抵銷興建廉租屋嘅虧蝕。重建後將有5,000個單位，較重建前嘅1,600伙大幅增加，頭兩期重建會畀所有居民原邨重置，第三期就撥作青年自置居所，預計每個單位面積約300平方呎，售價大概100幾萬港元。


1986年受聘任為香港律政署檢察官 ，長期從事刑事檢控工作。1989年升任高級檢察官，1995年升任為副首席檢察官。2000年至2006年，主管香港有組織犯罪及黑社會犯罪的檢控和決策工作。2007年至2010年，主管反腐及職務犯罪檢控決策工作。


現為或曾受聘為多間高等教育學院兼職或客座教授，包括中國國家檢察官學院、清華大學研究生院、中國人民大學、上海財經大學、北京外國語大學法學院、中國政法大學、香港大學專業進修學院、中國國家行政學院等。2017年，受聘為中國最高人民檢察院檢察理論研究所教授。


1992年，教省嘅三個國家各自喺大主教嘅統治下獲得獨立。布隆迪聖公會由塞繆爾·辛達穆卡）做首個主教長，任職至1998年。1998年至2005年，塞繆爾·恩達伊森加）係主教長。喺布隆迪繼續擴張，1997年建立馬坎巴教區，2005年建立穆因加教區。


布隆迪聖公會係南半球聯盟成員，但到而家為止喺聖公宗再結盟唔係幾活躍。戴安道大主教出席2013年10月21至26號喺肯雅賴羅比召開全球聖公宗前途第二次會議。教省響2018年6月17至22號喺耶路撒冷舉行嘅全球聖公宗前途第三次會議上由一位代表出席。


《願望猴神》係倪匡筆下科幻小說衛斯理系列嘅其中一本，係前一本小說《連鎖》嘅下半部份，個故仔講到衛斯理了解到印度嘅「願望猴神」其實係外星人，可以利用地球人嘅細胞複製副本，等人許願前先睇下另一個自己，而猴神有能力控制副本嘅思想，又可以令副本變返細胞，所以副本可以隨時出現同消失。


水邊村遊樂場，香港公園之一，遊樂場之一，喺元朗，水邊村東，喺元朗體育路同青山公路屏山段交界，就近元朗大會堂，英文叫Shui Pin Tsuen Playground。行政上歸元朗區。設施有硬地球場、籃球場、排球場，以及七人足球場。


喺2020年12月，佢同同屬親中派嘅郭德英合作進行地區工作，但期間人數聚集過多違反當時嘅武漢肺炎限聚令，本來保安只係提點佢哋，但佢哋都唔理，結果引嚟警員到現場調查。之後記者追問佢有關事件嘅時候，佢亦拒絕回應，又賴記者人多，先至出現問題，叫佢哋收工。


《福佳始終有你》係首歌，響互聯網上流傳，改編自香港特別行政區成立十周年紀念主題曲《始終有你》。演唱者模仿原作嘅唱腔，歌詞帶出香港主權移交以來嘅紛爭。首歌響5月27號上傳到YouTube，兩個禮拜半有超過48萬人次睇過，亦曾引起香港傳媒關注。


歌詞由香港博客林忌寫，由網民各自唱一段，收齊晒之後，再揀效果最好嗰幾段夾埋成首歌，成個過程都係網上做，合唱嘅人無過見面。影像版由RebuildHK嘅網主Freeman幫手剪輯，音樂版由「神秘人一號」整。


趁住香港回歸近10週年同六四事件18週年，香港博客林忌改咗《始終有你》嘅歌詞，來批評特區政府施政同埋嘅馬力言論。首歌上傳咗去YouTube之後，《蘋果日報》、《明報》、《信報》、《經濟日報》、香港電台同埋有線電視都報道過。


隻歌嘅影象版本除咗有講天星碼頭事件同2007年馬力嘅六四言論，重有香港回歸10年嚟觸目嘅事同人，有SARS、董趙洪娉、七一遊行、六七暴動有份嘅楊光受勳等。人物畫面包括鄔維庸、何鴻燊、曾憲梓同埋林瑞麟呢啲所謂「保皇」嘅人。


自影像版本喺2007年5月27號上傳至YouTube後，到6月14號為止睇過嘅人超過47萬。跟住有好多媒體包括《蘋果日報》、香港電台節目《晨光第一線》、《頭條新聞》、《講東講西》、《e個世界》、《LTV Café》，重有香港有線電視嘅《香港刺針》都響節目裏面講呢首歌。


歌曲上傳咗去Youtube之後一日，有網友喺中文維基百科為呢首歌開咗篇文，但有管理員質疑歌曲重要性唔夠而提出刪除，引起刪文嘅政治動機猜測，曾經引起爭議。《蘋果日報》報道過，重叫支持刪除嘅人做「保皇主義者」。


中華全國工商業聯合會，簡稱全國工商聯，又叫做中國民間商會，係中國最大、名義上民間嘅商會，但實則係工商界嘅統一戰線組織，同全國青聯、全國婦聯、全國僑聯一樣，喺中國人民政治協商會議裡面設有界別，創會主席係陳叔通。


大埔舊墟天后宮係香港一座天后廟，主祀海神天后，喺新界大埔舊墟汀角路，係包括大埔頭、南坑、新圍仔嘅「聯益鄉」嘅祭祀中心，係香港歷史最悠久嘅天后廟之一。每逢喺農曆三月廿三日天后誕前後，大埔舊墟天后宮都有大規模嘅演劇活動，過去每年都辦演劇賀誕活動，近年因為粵劇逐漸式微而改咗三年舉辦一次，表演同巡遊場地就喺對面嘅「風水廣場」。


大埔舊墟天后宮喺清朝康熙三十年起，當年原處係海旁，因為經年填海擴濶地方，而家已坐立喺大埔市中心。天后廟旁邊嘅偏殿分祀有「譚仙宮」同「協天宮」。而廟裏面仍保存立廟所鑄嘅銅鐘，同埋每次重修時所題刻嘅匾聯同碑記。


江美儀出道時主要拍電視廣告，亦曾經擔演劉德華嘅音樂歌曲演出，簽約亞洲電視後則主要拍攝電視劇及擔任節目主持，不時亦會客串電影演出，例如喺《忘不了》中飾演張柏芝嘅家姐。另外，江美儀一直都參與港台電視部制作嘅電視節目，早前曾經出演《女人多自在》，2009年就喺《非常平等任務》演出。


2009年江美儀簽約無綫電視接拍佢嘅首套電視劇《五味人生》，2010年先後播出佢參演嘅多套電視劇，當中以《女人最痛》嘅洪珊瑚演譯入型入格嘅角色，表現出色，備受觀眾好評，人氣急升，憑該劇榮獲提名《2010年萬千星輝頒獎典禮》“最佳女配角”並進入最後五強。


其他喺無綫電視電視劇劇集嘅角色，其餘演技亦都受人肯定，於《萬千星輝頒獎典禮2011》憑《潛行狙擊》獲提名「最佳女配角」，《九江十二坊》提名「最佳女主角」。雖然喺萬千星輝頒獎典禮2011中入唔到最佳女配角5強，但係從頒獎典禮坐第一排睇出，江美儀已經屬於女主角。


喺英國，大力鉗叫 Mole wrench，而《泰晤士報》話係由英國人唐瑪士 郭特利「發明」嘅。一九五零年代郭特利喺 M. K. Mole and Son 呢間公司做常務董事，佢喺一九五七年五月七號申請專利，一九五八年七月十六號批出。


廣州政變係中華民國一次政變，事發廣州，時為民國十五年，即一九二六年丙寅年。政變由蔣中正發起，以中山艦事件為高潮，反制中國共產黨同中國國民黨左派，時為三月二十號，所以又叫三二〇事件、三月二十日廣州定亂。


中華民國領袖孫文死後，容共嘅汪兆銘，做咗中國國民黨阿頭，堅持聯俄容共政策。一九二五年十一月，中國國民黨部分資深黨，開西山會議，反對容共。蘇聯顧問季山嘉原本同蔣中正合作，後尾蘇聯企圖赤化中國，兩者關係急速惡化。


一九二六年三月十八號，黃埔軍校管理科交通股長，兼駐省辦事處主任歐陽鐘，以蔣中正名義傳令，要派兩軍艦出海，到黃埔救援遇勢外國輪船。李之龍派中山、寶璧兩艦出海。軍艦到咗黃埔後，同中國國民黨左派嘅鄧演達請示，而鄧氏回答唔知。


蔣中正聽到傳言，以爲汪兆銘對佢不利，用中山艦綁佢去蘇俄，正思索要逃走定政變。三月廿號，蔣中正打算走去汕頭，半路決定政變，折返廣州，下令全城戒嚴，是為廣州政變。蔣係怕中共同蘇俄顧問季山嘉搞兵變。歐陽格、陳肇英奉蔣中正之命，佔領中山艦，並喺李之龍屋企逮捕李之龍，同時包圍蘇俄顧問同共產黨機關，喺第一軍同黃埔軍校裏便，扣留周恩來等中共黨員，嚴密監視鄧演達。


蔣中正話只係針對個別人，聯俄容共政策無變。「西山會議派」發電報畀蔣中正，話「以迅速手段，勘定叛亂，忠勇明敏，功在黨國。」但蔣中正立刻回電自己只係「唯革命是從」，反對「西山會議派」。不過呢次咁搞，第一次國共合作就有陰影，係一年後，四一二政變嘅伏筆。


廣州政府主席委員汪兆銘，畀學生軍受禁喺二沙頭嘅頤養園，得佢老婆陳璧君可以出入。因為汪兆銘潛暱，當時廣州政府羣龍無首，亂到七彩，政務無人負責。留省委員只得五人，即李福林、朱培德、譚延闓、蔣介石同伍朝樞。


三月廿七號，蔣介石坐永豐艦，即係中山艦，去汕頭，行踪神祕。蔣走後廣州就更加亂。廣州得伍朝樞、宋子文同陳公博等人。佢哋日日開緊急會議，至閉翳係無錢。政府後無蘇俄接濟，開支難頂。因此就唔停度橋，好似同銀行，中央銀紙十萬元按銀五萬元，抽租捐，發國庫劵逼各界買。


耶卡謝蓮娜二世係俄羅斯帝國女皇帝，亦稱耶卡謝蓮娜大帝或嘉芙蓮大帝，1762年7月9號到1796年11月17號在位。佢本身係德意志人，透過逼老公彼得三世退位而成為俄羅斯皇帝，在位卅幾年見證俄國國力達到顛峰。


景賢里，係香港一間歷史悠久嘅大屋，有87年歷史，係一座有中國文藝復興特色嘅紅牆綠瓦建築物。佢起喺香港島灣仔司徒拔道45號。由於香港地價貴，呢幅地皮估價做到成5億。2004年6月業主邱木城曾經想拆咗佢重建。


2007年初，邱木成想同政府傾，但見唔到面，就係同年夏天將景賢里賣俾中國大陸嘅個有錢佬。2007年9月11號，長春社發現有挖泥車係景賢里開工，建築物部分瓦頂一係整爛咗、一係搬走咗，重有啲瓦礫、碎石、打爛咗嘅寶鼎一地都係，引起輿論嘩然。


2007年9月14號，古物古蹟辦事處嘅人入去景賢里評估後，初步認為景賢里有重要歷史價值，可以成為古蹟。發展局於是就開始法定程序，即時宣布景賢里係暫定古蹟，之後喺9月15號罕有咁用號外形式緊急刊憲生效。


東山少爺，係指民國時住喺廣州市東山區一帶嘅富家子弟。由於舊時東山區一帶住嘅多數係達官、貴人、富商，有「有錢有勢住東山」嘅俗話，於是就出咗「東山少爺」伊個稱號。東山少爺同西關小姐同屬舊時廣州上流社會嘅代表群體。


《降魔的2.0》，係香港無綫電視製作嘅時裝奇幻電視劇，係《降魔的》續集，由馬國明、黃智雯同胡鴻鈞領銜主演，並由劉佩玥、鄧佩儀、譚凱琪、C君、蔣志光同謝雪心聯合演出，總共有25集，編審羅佩清，監製方駿釗。


的士司機馬季繼承精靈石敢當嘅天命，走上降魔之路，更同長大嘅好朋友莫偉豪嘅靈魂重逢，亦識咗降魔姐弟施萊斯同埋施勞斯。但係當日魔嘅詛咒成為馬季對醫生莊芷若嘅心結。芷若之後同精靈風獅爺結緣，終於喚醒咗潛藏嘅鬼域記憶⋯⋯貝貝娜為馬季而死後，轉化靈體嚟守候佢，可惜貝娜眷戀人世，欲斷不能離。


喺2022年俄羅斯入侵烏克蘭之後，有啲人質疑默克爾任內嘅對俄政策係咪實際上弱化咗德國同歐洲。有人話佢令到歐洲響能源上越嚟越倚賴俄羅斯，就算俄羅斯喺2014年吞併咗克里米亞，默克爾仲係畀北溪2號天然氣管道項目去起，同埋喺佢任內唔重視德國嘅國防建設，仲有係似乎誤判咗俄羅斯總統普京嘅野心。


創世電視係香港第一個24小時基督新教電視台，2003年由影音使團創立，現任總監係前亞洲電視執行董事同高級副總裁葉家寶。最初只喺有線電視 15台播放，之後擴展到now寬頻電視 545台同香港寬頻bbTV 719台播。


香港寬頻bbTV喺2017年1月1號停止服務，而家創世電視除咗喺收費電視睇之外，亦可以喺創世電視網頁、創世電視流動應用程式直播串流免費睇。2017年12月31號開始會喺myTV SUPER 602台播同會增設創世電視點播區。


創世電視台係香港第一個24小時基督教電視台，讓「與神同樂」嘅快樂人生信息藉住電視進入家庭之中。電視節目播出之後，都會製作成影音產品，亦會加以剪輯，成為適合教會、學校同機構嘅佈道同生命教育工具，讓福音透過唔同渠道，遍及神州大地同所有華人聚居嘅地方。


畢爾包體育會係一間喺西班牙北部巴斯克自治區比斯開省畢爾包嘅足球會，喺1898年成立，係西班牙成立第二早嘅足球會。佢哋係西班牙甲組足球聯賽嘅創始成員，自1928年以嚟都冇降過班。畢爾包體育會係西班牙歷史上最成功嘅足球會之一，攞過8次西甲冠軍，24次西班牙國王盃冠軍同埋2次西班牙超級盃冠軍，係西甲總成績第四好，僅次於皇家馬德里、巴塞隆拿同馬德里體育會。


2021年渣打香港馬拉松係香港國家安全法實施後頭一個大型體育賽事。事前記者會入面，籌備委員會主席高威林曾表話過跑手衫上面有「香港加油」字眼無問題，不過兩日後就話「唔應該加入政治元素或口號」，暗示「香港加油」係句「政治口號」。


劍齒虎係指好多種唔同嘅物種，主要分類喺貓科以下嘅劍齒虎亞科、鬣齒獸科同獵貓科，重包括有袋下綱嗰兩個科，喺新生代唔同時間生存，各自演化出一把好似劍嘅犬齒。佢哋嘅上犬齒最長可以有20厘米，就算把口合埋，仍然會露出犬齒。


呢個站係最先喺1997年嘅《廣州市城市快速軌道交通線網規劃研究》入面出現咗，嗰時嘅3號綫就搞咗呢個嗌「茅崗站」嘅車站出嚟，位置就喺而家呢度，不過喺2003年嘅方案入面嘅路線就變咗而家嘅5號綫，不過車站就冇變到，重係話搞返呢個站出嚟，重將嗰時喺茅崗立交以東路段嘅14號綫換轉個位，原先行大沙地路段嘅路線改成5號綫一部分，而14號綫改成喺呢個站轉車。


由於2012年嗰時份地鐵方案凈話13號綫西邊總站去到呢個站為止，但2015年尾，地鐵方吸取咗6號綫單規劃失誤嘅教訓之後，考慮到13號綫開通之後有一大堆客流會逼爆呢個站而提出將一期工程延長到天河公園站，不過上級唔批，直到2017年連同二期方案一齊批埋。


呢個站喺初期施工嗰時揀咗魚珠近蠏山嚿地皮起，期間發現咗個爛茸茸兼超邋遢嘅廁所，於是喺地鐵施工時順手幫間廁所搞咗重搞大修工程，直到5號綫開通之後，喺車站隔籬嘅公共廁所亦重新翻修過兼納入地鐵系統範圍。而另一間廁所喺起緊13號綫時順手起埋出嚟。


報站廣播方面，喺2009年12月28號中午開通5號綫嗰時，唔理係去滘口定文沖嗰邊，啲車下一站到呢個站嘅廣播都係女聲版一直持續咗差唔多8年，喺2017年12月14號，雖然車廂廣播一直冇變，但月台同站廳多咗13號綫一期即將開通嘅廣播指引。


魚珠站附近都係啲大型工廠同魚木新村、沙井新村、蠏山呢啲住宅小區或城中村地方。除咗上落班高峰時期比較多人上落之外，其它時間都好少人上落。但自從2017年12月28號嘅13號綫開通之後，呢個站成為13號綫唯一到市區嘅轉車站而客流多咗好多。


1980年，巴士車身製造廠Reeve Burgess成為Plaxton附屬公司，後來Reeve Burgess出咗Beaver小巴車身同埋Pointer中型巴士車身，兩款車身都喺市場上取得成功。1991年Plaxton閂咗Reeve Burgess並將呢兩款車身收為己用。


而Plaxton同同屬巴士車身製造廠嘅都普係老對手，1989年Plaxton收購多款都普產品嘅生產權。而喺同一年，Plaxton收購Henlys，公司全名改叫Plaxton集團，1992年再改名為Henlys集團，但Plaxton牌子就繼續保留。


2001年，Henlys集團同擁有丹尼士車廠同埋亞歷山大車身公司嘅Mayflower Corporation合組一間叫TransBus International嘅公司，Plaxton呢個名俾TransBus取代。


2004年3月31號，TransBus連同佢嘅大股東Mayflower Corporation一齊被接管。同年5月17號，TransBus客車及小巴車身生產業務俾管理層收購，並用返Plaxton呢個名。


1924年，孫中山幫手將呢間學校做題字叫廣東大學，位置喺而家文明路嘅中山圖書館一帶，但孫中山喺1925年過生。1926年，學校正式改名做中山大學，但學校因科目發展得好多而搬到石牌一帶。喺日本仔殺到廣州嗰時，學校一度搬到韶關坪石一帶直到日本仔投降為止。


《烈火雄心3》係香港電視廣播有限公司嘅時裝紀律部隊電視劇，以高清技術拍攝，由王喜、鄭嘉穎、黃宗澤同胡杏兒領銜主演，監製王心慰。呢部劇係2008無綫節目巡禮同埋2009無綫節目巡禮嘅劇集之一，亦都係2009無綫節目精選第二季劇集之一，係《烈火雄心》系列作嘅一部分，但係劇情上同前兩輯完全冇關連。


《財神駕到》係香港無綫電視古裝電視劇，由黎耀祥、單立文、姚嘉妮、何廣沛同傅嘉莉領銜主演，監製李添勝，喺2015年9月開拍。呢套劇本來計劃做無綫電視2016年嘅賀歲劇，後來抽起咗改播《公公出宮》，到2017年先至攞返出來做賀歲劇，以半個鐘頭一集由2017年1月9號開始播。


民主勞動黨嗰創黨時韓國嗰左派工會全國民主勞動組合總連盟，全國敎職員勞動組合嗰參與。2008年之黨內民族解放派與人民民主派嗰派錚，喺民族解放派是北朝鮮喺和合派同人民民主派是反北朝鮮派。2009年反北朝鮮主義的人民民主派爲民主勞動黨脫黨同進步新黨創黨。


扒王之王係香港一間專營牛扒嘅連鎖式餐廳，全盛時期喺香港各區開設三十幾間分店，最後一間沙田娛樂城分店喺2023年1月15號結業。2020年9月喺旺角彌敦道開咗間名為扒王一哥嘅分店，不過扒王之王喺7月上旬於旺角山東街重新開店後冇幾耐，扒王一哥喺2023年9月頭執笠。


李德麟有長期批發凍肉嘅經驗，1999年決定進軍飲食界，喺九龍紅磡搞間扒王之王，標榜平民價錢食酒店牛扒，得到一時人氣，吸引好多人慕名幫襯。取得成功後，扒王之王不斷喺香港各區開設分店。據香港貿易發展局資料顯示，扒王之王集團有幾百名員工。


扒王之王旗下部份餐廳喺全盛時期用「扒王里」、「扒出味來」，「山口料理」等品牌經營。喺2004年至2006年期間更喺報章同RoadShow等媒體平台進行宣傳。喺2008年金融海嘯時期，為吸客，各間分店甚至搞大特惠嘅「抗海嘯」餐單、免加一服務費、全日八至九折招徠，其中荃灣金荃大廈店曾經喺2008年第三季提供$12至$14起嘅午餐外賣飯盒。


2010年代初，扒王之王被指食品水準、服務水平漸漸不穩，受到網絡留言攻擊，加上租金大幅上升。結果，扒王之王進入衰落期，多間分店陸續結業。當中喺2014年5月，荃灣分店俾業主指欠租一個月，入稟高院追討租金，並要求餐廳遷出一事被登上報紙。


周幽王二年，關中大地震，西周嘅老百姓認為呢個係西周滅亡嘅先兆。周幽王三年，絕世靚女褒娰入宮做周幽王嘅妃子，冇幾耐褒娰大肚，生咗伯服。周幽王好冧褒娰，伯服出世之後，周幽王廢咗嗰陣時嘅王后申后同埋嗰陣時嘅太子宜臼，改立褒娰做王后、伯服做太子。


話說褒娰唔鍾意笑，周幽王為咗氹褒娰開心，諗到烽火戲諸侯呢條橋。周幽王響個烽火台到點火，啲諸侯見到，以為西周王畿俾外敵入侵，即刻派軍隊去救周幽王。啲諸侯到咗之後，先發現自己俾周幽王玩，當場𤓓爆。褒娰見到佢哋個𤓓樣，終於笑咗出蒞。


陳亭妃，臺灣民主進步黨政治人物，臺南人，係一邊一國連線成員同正常國家促進會成員。佢亦係中華民國第七、八、九、十屆立法委員，民進黨中常委，曾經做過民進黨立法院黨團書記長，第14屆、第15屆、第16屆臺南省轄市議員。


頭門面闊三間11.2米，進深兩間九架6.1米，山牆承重。有三級花崗岩條石級，兩便有小抱鼓形垂帶石。鑊耳封火山牆，龍船脊。前牆明間凹入去做門廊。門廊花崗岩條石鋪地。石門夾，兩棟木門。明間係廳，兩次間係倒朝房。


第一二沓之間天井深4.95米，石屎鋪地。兩便係卷棚頂廊，碌筒瓦面。門上高有光緒年木匾額書「麗溟衞公祠」，右邊打棟寫「光緒己卯季冬穀旦」，左邊落款寫「賜進士出身吏部左侍 郎翰林院編修前廣東 全省提督學正通家晚 生胡端瀾拜書」，下低兩個豆腐章。


一九七二年七月，黃大仙社區服務中心文教康樂活動委員會，卽今文教活動促進會，主辦「兒童歌唱比賽」。見細路唱歌出眾，社會熱心人士，創辦黃大仙兒童合唱團，一九七三年四月正式開始練習，同年九月，獲香港政府批准豁免注冊，脫離黃大仙文教活動促進會，成為獨立團體。


一九七七年十一月，獲稅務局註冊做非牟利之福利組織。一九七八年初，擴展成立少年組，後因有更多青年參加，一九八二年中，正式成立黃大仙青年合唱團。一九七九年四月設立獎助學金計劃，資助有經濟困難及鼓勵有天賦之團員。


SSE係英特爾喺AMD嘅3DNow!發佈咗一年之後，喺佢嘅電腦芯片奔騰III中引入嘅指令集，係繼MMX嘅擴充指令集。SSE指令集提供咗70條新指令。AMD之後喺Athlon XP中加入咗對呢個新指令集嘅支持。


每個暫存器可以容納4個32位元單精度浮點數，或者係2個64位元雙精度浮點數，或者係4個32位元整數，或者係8個16位元短整數，或者係16個字元。整數運算可以用正負號運算。而整數SIMD運算可能重要同8個64位元MMX暫存器一齊執行。


因為作業系統一定要喺進程切換嘅時候保護呢啲128位元嘅暫存器狀態，除非作業系統去啟動呢啲暫存器，唔係嘅話預設值係唔會去啟用嘅。表示咗作業系統一定要知道點樣用FXSAVE同FXRSTOR指令先可以儲存x87同SSE暫存器嘅狀態。


由於SSE加入咗浮點支持，SSE就比MMX更加常用。而SSE2加入咗整數運算支援之後令到SSE更加有彈性，當MMX變成係多餘嘅指令集，SSE指令集甚至可以同MMX並行運作，喺某啲時候可以提供額外嘅性能增進。


第一個支援SSE嘅CPU係奔騰III，喺FPU同SSE之間共用執行支援。當編譯出嚟嘅軟件可以交叉同時以FPU同埋SSE運作，但係奔騰III並冇得喺同一個周期中同時執行FPU同SSE。呢個限制降低咗指令管線嘅有效性，不過XMM暫存器可以俾SIMD同純量浮點運算混合執行，而唔會因為切換MMX／浮點模式而產生性能嘅折損。


SSE2係英特爾喺奔騰4處理器嘅最初版本中引入嘅，但係AMD之後喺Opteron同Athlon 64處理器中加入咗SSE2嘅支持。SSE2指令集添加咗對64位雙精度浮點數嘅支持，同埋對整型數據嘅支持，亦即係話呢個指令集中所有嘅MMX指令都係多餘㗎啦，同時都避免咗佔用浮點數寄存器。


AMD都開發咗屬於自己嘅SSE4a多媒體指令集，內建喺Phenom同Opteron等K10架構重有AMD FX處理器入面，不過冇得同英特爾嘅SSE4系列指令集相容。依家AMD新一代處理器已經取消支援SSE4a，改為支援英特爾嘅SSE4.


SSE5係AMD為咗打破英特爾壟斷喺處理器指令集嘅獨霸地位所提出嘅，SSE5初期規劃加入超過100條新指令，其中最吸引嘅就係三運算元指令同熔合乘法累積。其中，三運算元指令俾處理器可以將一個數學或者邏輯函式庫，套用到運算元或者輸入資料。


藉住增加運算元嘅數量，一個x86指令可以處理2至3筆資料，SSE5可以將多個簡單指令匯整成一個指令，達到更有效率嘅指令處理模式。提升三運算元指令嘅運算能力，係少數RISC架構嘅水準。熔合乘法累積可以建立新嘅指令，有效率咁執行各種複雜嘅運算。


熔合乘法累積可以結合乘法同加法運算，透過單一指令執行多筆重複計算。透過簡化程式碼，令系統可以迅速執行繪圖著色、快速相片著色、音場音效，同埋複雜向量演算等效能密集嘅應用作業。依家AMD已放棄下一代Bulldozer核心內建SSE5指令集，改成內建英特爾授權SSE4系列指令集。


織女星，唐天文叫織女一，或者就叫織女，係一恆星。西方天文叫天琴座α星。佢喺星空之中，零舍耀眼，皆因佢係第五光嘅星，目視星等有去到百分之三，差唔多到零。織女星係星官織女之中最光，天琴座至光。織女星算近地球，約莫廿五光年左右。


西方天文有所謂夏天大三角。夏夜之中，喺云云眾星中，織女星同牛郎、天津四，至爲耀眼。三者合成三角，係夏日睇星指標。而唐人就牛郎、織女同銀河，編成傳說。牛郎同織女，隔住天河，卽係銀河。牛郎河西，織女河東。


條路舊時係一條好窄嘅沙地路。1993年，黃埔區人民政府為咗發展大沙城中心區而整闊咗呢條路。而長度方面，最初從中山大道東一直到石化路為止，而從石化路一直到華坑路同信華路嘅交界路段喺2015年中起好重通車。


若果三個或三個以上嘅正整數，其因數函數除以自身嘅比值相等，噉呢啲正整數形成友誼數群，目前仲未知係咪有由無限多個正整數組成嘅友誼數群。完全數嘅因數函數係自身嘅兩倍，因此所有完全數形成一個友誼數群，推測應該會有無限多個完全數，但未被證明。


人生存咗幾十個年頭，到咗中年，總係因為生活壓力、挫折而抱怨，只會為過去錯失嘅機會而追悔，不過噉樣無夢嘅人生、好似一條鹹魚噉嘅生活又有乜用？劇中主角喺經歷人生低潮時因緣際會下得到改變歷史嘅機會，但係歷史改寫之後，人生並冇變得更美好，噉樣令主角明白到，與其懊惱過去，不如趁住而家，做好自己。


騎槍，又叫騎士槍、騎兵槍，係一種騎兵用嘅槍類長兵器，通常畀密集嘅騎兵陣中嘅騎兵使用，用嚟衝垮對方嘅陣形，西元前就已經出現，到二十世紀初先隨住騎兵由戰場上淘汰。戰場用嘅騎槍有尖銳嘅槍頭，但係用喺競技比賽嘅騎槍通常係倔頭。


香港聖公會總議會係香港聖公會教省最高決策組織，議員由主教院、聖品院同平信徒院組成。總議會通過嘅提案可以影響教省未來嘅發展，所以總議會嘅舉行係教省大事。主席由香港聖公會主教長擔任。教省總議會每三年舉行一次。


足球會之前叫泰國省電力局足球會。2010年，泰國武里南府嘅政治人陳乃溫買咗隊波，佢冇理到當地球迷嘅要求就將隊波搬到而家嘅武里喃府，重改埋名做「武里南省電力局足球會」。2012年再改名為「武里南聯足球會」。


梁錦祥畀黑警拘捕之後，《本土新聞》翻譯主任曾焯文認為梁錦祥畀黑警拘捕，可能同社民連前主席陶君行旗下嘅網媒「香港花生」嘅一篇老屈文章有關。「香港花生」曾經喺2016年11月19日以《熱血新聞，四圍昆人》為題刊登文章，而呢篇文章入面附有梁錦祥喺立法會衝撃現場附近採訪嘅相，同話佢「尋晚突然出現喺立法會停車場同金鐘佔領區大台附近，成個過程中，猶如監軍，親自督戰」。


2014年11月22號，《本土新聞》發表咗譴責聲明，譴責黑警喺毫無證據下嘅濫權行為。《本土新聞》透過呢個聲明指出，當日梁錦祥係代表《本土新聞》履行採訪職務，佢身上亦佩戴咗國際記者證，佢又有將現場嘅消息同相即時傳畀《本土新聞》編輯室。


《本土新聞》又透過呢個聲明對於呢件事發生咗之後，多間傳媒報導呢件事唔盡唔實，冇將事件聚焦喺黑警嘅無理拘捕，反而對涉嫌策劃嘅事捕風捉影，繪形繪聲，有幫助政府維穩嘅嫌疑表示遺憾。《本土新聞》再透過呢個聲明指出黑警喺呢件事發生之前，已經限制記者採訪雨遮革命嘅佔領區，甚至喺旺角佔領區驅逐國際戰地記者，喺世界出醜。


2014年8月2號，香港選舉事務處新聞主任拒絕《本土新聞》等等嘅網絡傳媒記者入去選舉管理委員會搞嘅立法會參選人簡介會採訪，其中嘅原因係《本土新聞》未獲邀請、未有登記，《本土新聞》記者要求新聞主任提供邀請名單，問可唔可以即場登記同登記程序係點，但係新聞主任唔理啲問題，嚴重干預記者正常採訪。


2014年8月3號，香港記者協會發表聲明，對於再拒絕受《本土新聞》等等嘅媒體採訪表示唔滿意，認為做法唔合情，亦唔合理。記協話已經就呢件事去信政府新聞處處長同埋選舉管理委員會主席。記協批評政府長期以嚟歧視網絡傳媒嘅政策，明顯有違新聞自由，亦同鼓勵創新科技嘅大政策唔相符，於是要求政府從善如流，確認網絡傳媒認可地位，保障市民嘅新聞自由。


河伯，水神，尤其為河水之水神。河水即後世黃河。河伯亦為部族國君，名馮夷，喺夏槐之時。史書竹書紀年，帝芬一章有寫，「十六年、洛伯用與河伯馮夷鬭。」帝芬即槐，洛伯即洛君主，河伯即河君主，而洛伯名用，河伯名馮夷。


DB250嘅部分設計係源自DAF聯同英國Optare喺1989年收購嘅都城嘉慕威曼都城巴士設計。佢嘅前部分同DAF SB220單層巴士類似，而尾軸至引擎部分就同都城嘉慕威曼都城巴士差唔多，不過引擎係由DAF造，而散熱水箱就擺咗喺引擎室右邊。


車身選擇方面，DB250初時只可以配Optare Spectra車身，但Optare同埋DAF Bus脫離United Bus集團之後，就多咗Northern Counties Palatine II車身選擇。


至於低地台版就可以配Optare Spectra、亞歷山大ALX400或者Plaxton President車身，後來再加入東蘭開夏Myllennium Lowlander、Wright Pulsar Gemini等車身選擇。


DB250主要係供應英國市場，其中以Arriva集團買得最多，低地台版DB250更係全英國第一款低地台雙層巴士。另外亦有多架DB250賣咗去土耳其，其中非低地台版係配Optare Spectra車身，而低地台版就配MJT車身。


喺2006年，VDL DB250低地台巴士底盤俾Wright用嚟整佢嘅混能雙層巴士，即係Wright Pulsar Gemini HEV。架車嘅外形同Wright Pulsar Gemini車身嘅DB250冇乜分別，但改配西門子嘅混能驅動系統。


第二同埋第三架車都係用福特2.4升引擎嚟發電。第二架車去咗愛爾蘭都柏林，喺2008年底加入Dublin Bus，2012年初賣咗畀英國Ensignbus，同年6月燒咗。第三架車喺2009年初加入London General。


任劍輝、白雪仙仙鳳鳴劇團1960年公開招考青年女演員，投考有1200個少女，其中22人被選拔。經過8個月訓練，首次演出《白蛇新傳》。訓練期間，任白邀請京劇名家張淑嫻、孫養農夫人，導演王鏗、朱毅剛老師、音樂家于粦等專家分別教授。


1969年演出全劇《辭郎洲》，龍劍笙擔正印文武生，花旦分別係江雪鷺、梅雪詩、謝雪心。70年代後期至92年散班，生旦為龍劍笙、梅雪詩，二幫、淨丑隨年月更替。1970年，芳雪羽結婚離隊。1972年後，呂雪茵、蓋劍奎出嫁。


1976年11月5日，雛鳳鳴嘅龍劍笙、梅雪詩、江雪鷺、朱劍丹、言雪芬在星馬登台三個多月。回香港後，江雪鷺退出雛鳳鳴劇團，江在《紫釵記》中「浣紗」嘅二幫花旦角色臨時由尹飛燕代替。江雪鷺係1978年復出，加入林家聲嘅「頌新聲」劇團，擔綱正印花旦。


關廟區係臺灣臺南市南面嘅市轄區。北面新化區，東邊龍崎區，西邊歸仁區，南面高雄市阿蓮區、田寮區。位於嘉南平原與新化丘陵嘅交界，地勢三面較高，西面比較低，多數係丘陵地形，北面有屬鹽水溪支流嘅許縣溪流過，南方有二仁溪流域，氣候屬於熱帶季風氣候。


球隊喺1988年創辦，初頭主城喺北卡羅萊納州夏洛特，叫「夏洛特黃蜂」，2002年將主城搬到紐奧良，改名做「紐奧良黃蜂」，再喺2013年改名做「紐奧良塘鵝」。另外，2014年另一隊球隊夏洛特山貓接收咗夏洛特黃蜂個名，個名再同呢隊無任何關係。


不過利蘭原訂計劃係喺Park Royal出頭100架泰坦，然後將生產線搬去AEC間廠，結果Park Royal出現工業行動，令利蘭泰坦嘅生產進度被拖慢，第一架量產嘅泰坦去到1978年8月至交到貨。1978年10月利蘭宣佈執咗AEC，而泰坦生產線繼續留喺Park Royal，但情況都冇乜改善，最終利蘭喺1979年10月宣佈執咗Park Royal，之後利蘭泰坦嘅生產進度就快番。


利蘭泰坦初初出嗰時，Greater Manchester PTE接收咗15架泰坦，West Midlands PTE接收咗5架，Reading Transport接收咗兩架。利蘭泰坦改喺Workington出之後，Reading Transport喺1983年接收多10架。


佢由2018年開始做擔任網台「地盤佬江湖」主持，2019年喺ViuTV電視劇《教束》做蔣蔓芝角色而出名。 佢亦參演過ViuTV唔同劇集，包括《娛樂風雲》同埋《黑市》，憑住呢啲演出畀「觀眾在民間電視大獎2019」選做「民選飛躍進步女藝員」。


吊牀又寫吊床，係床一種。顧名思義，係吊起嘅牀。牀身多數係網、布等織物造，前後搵個穏陣嘅支撐，用綁或者其他方法，將牀身綁上支撐，吊起張牀。支撐多數係樹或者柱。吊牀原本係熱帶土人，諗出來睏覺嘅方法。後尾船上面水手，貪舒服用慳位，都睏吊牀。


香港仔大道，係香港島南區香港仔市中心嘅一條大馬路，西起香港仔魚類批發市場，經過香港仔華人永遠墳場南邊工廠大廈群，至聖伯多祿中學轉東行，嚮香港仔水塘道轉南，同香港仔舊大街平行，出香港仔巴士總站上行車天橋止。


佢喺貴州出世，細個就移居香港，專長跆拳道、截拳道、功夫、唱歌同演戲。佢喺2011年參加《功夫新星》喺香港區做打仔，攞得個第三，其後簽約TVB。2014年中六畢業無耐就考入佢喺TVB第二十七期藝員訓練班，畢業。


愛氏篩係搵質數最簡單嘅方法，以古希臘數學家愛拉托散尼命名。假定要搵所有細過自然數N嘅質數，方法係先將自然數入面第一個質數嘅倍數篩走，跟住將下一個質數嘅倍數篩走，反複操作呢個步驟，一路到下一個質數嘅平方大過N為止，淨低冇篩走嘅就全部都係質數。


呢個網站專門係賣啲電腦、手機同其它數碼產品、家電、汽車配件、衫褲、鞋、垃雜嘢、傢俱、化妝品同其它個人護理用嘅嘢、嘢食、書同其它媒體產品、BB同大肚婆用嘅嘢同埋玩具、體育、健身器材，重有啲虛構嘢呢13大類嘅優質商品。


香港特別行政區回港證係簽發畀香港居民，用嚟往返中國內地同澳門特別行政區嘅證件。如果申請人係香港永久性居民，或者已經獲准喺香港冇受條件限制居留，就可能有資格申請香港特別行政區回港證。通常只有十一歲以下未持有香港特區護照嘅香港永久性居民同因為需要更換新證或因為遺失舊證而要補領身份證嘅人先至有需要申請回港證。


根據現時「出入境簡化計劃」，年滿11歲或以上並持註有「***」、「*」或「R」標記嘅香港身份證或本地簽發嘅永久性居民身份證嘅人士，經香港特別行政區往返內地或澳門特別行政區嘅時候，可以唔需要喺香港出入境管制站使用香港特別行政區回港證或其他旅行證件，亦唔需要填寫出入境申報表。


安達臣道係香港新界同新九龍交界綫上面一條路，響正順利邨對上。喺安達臣道石礦場發展計劃臨開展之前，安達臣道係連接清水灣道同寶琳路，由近清水灣道同新清水灣道交接之處，向東南走，兜兜轉轉去到蕉欄樹。然後就秀茂坪對上向東走。


呢條路響英國租到新界無幾耐就起。個名係香港政府管倉William John Anderson。以前條路唔止行到馬游塘，重會向南行，最後兜落三家村。現時通去將軍澳華人永遠墳場嘅行車路亦曾經係安達臣道一部分。


《帖撒羅尼迦前書》係使徒保羅喺哥林多寫畀公元1世紀帖撒羅尼迦教會嘅一封信。呢封信寫成時間大約公元50年，呢封信可能係保羅書信之中最早列入正典嘅作品，亦係除咗馬太福音之外用希臘文寫成最早嘅聖經書目之一。


帖撒羅尼迦係羅馬政府統治下馬其頓嘅首府。保羅離開腓立比之後，喺嗰處建立教會。不過冇幾耐，當地嘅猶太人因為妒忌保羅喺非猶太人中傳揚信息，成功轉移咗佢哋對猶太教嘅興趣而起來反對保羅。保羅被迫離開帖撒羅尼迦，去庇哩亞。


亞歷山大丹尼士Enviro 200，喺推出初期叫亞歷山大丹尼士Enviro 200 Dart，係一款由英國亞歷山大丹尼士出嘅一款低地台中型巴士。亞歷山大丹尼士喺2006年3月20號宣佈推出Enviro 200 Dart，款車喺同年8月亮相。


Enviro 200可以用原廠車身以達致底盤車身一體化，車嘴沿用同廠Enviro 400嘅設計。而底盤亦可以配東蘭開夏/Darwen/Optare Esteem或者MCV Evolution車身。而喺2007年初，亞歷山大丹尼士宣佈Enviro 200車身可以配猛獅14.


Enviro 200原本係喺亞歷山大丹尼士位於蘇格蘭Falkirk嘅廠房嵌車身，但自2007年中開始，車身裝嵌逐步搬去佢屬下Plaxton位於英格蘭Scarborough嘅廠房。但最遲2009年開始，Falkirk同埋Scarborough兩間廠都有出Enviro 200車身。


2008年底，亞歷山大丹尼士喺Euro Bus Expo 2008展覽會展出Enviro 200嘅柴油/電力混合驅動版Enviro 200H，佢用BAE Systems嘅HybriDrive驅動系統，同埋用康明斯ISBe四氣缸引擎發電。


Enviro 200喺英國倫敦已經有多間公司用緊，行倫敦嘅合約巴士線，而喺倫敦以外亦有唔少公司買咗，包括大規模嘅巴士集團Stagecoach、Arriva同埋第一集團。2009年，有5架Enviro 200H喺英國倫敦開始試行，由Transdev London營運，2011年再有9架Enviro 200H喺蘇格蘭開始行。


Enviro 200亦有被出口去其他地方，香港嘅港鐵公司喺2008至2009年出咗11架11.3米版，九龍巴士喺2011至2013年出咗41架10.4米版，愉景灣交通服務有限公司喺2014同2017年總共出咗6架10.


第一間要猛獅14.240/Enviro 200配搭嘅巴士公司係英國Stagecoach，佢喺2008至2009年接收咗82架。另外倫敦Metrobus公司喺2008年接收咗3架。後來猛獅為自己嘅A66倉貨選配Enviro 200車身，猛獅A66/Enviro 200配搭嘅巴士自2010年開始出現喺其他巴士公司。


車身採用新設計，車頭左右唔對稱，有啲組件係同較早時推出嘅Enviro 400MMC雙層巴士一致，包括司機位、電氣系統同埋可以快速裝拆嘅「Quick Release Glazing」車窗，而車廂亦可以比Enviro 200裝到更多座椅。


佢只可以配歐盟六型排放嘅康明斯ISBe四氣缸或六氣缸引擎，經Allison、Voith DIWA或者ZF AS Tronic lite波箱去行尾軸。亦可以揀GKN Gyrodrive飛輪混合驅動系統。


2016年，亞歷山大丹尼士宣佈為紐西蘭市場開發三軸版Enviro 200MMC，稱為Enviro 200 XLB，喺驅動軸後面加多一條車軸，全長12.8米。同年，亞歷山大丹尼士亦同中國比亞迪合作，喺比亞迪D9UR全電動巴士底盤上裝車身，亞歷山大丹尼士稱之為Enviro 200 EV，初時得全長12米版，後來再宣佈推出10.


喺Enviro 200MMC推出初期，英國政府依然容許車廠限量生產歐盟五型引擎巴士，令到舊版Enviro 200可以繼續賣，Enviro 200MMC嘅銷情亦顯得緩慢。首先引入Enviro 200MMC嘅巴士公司係National Express West Midlands，另外Stagecoach同第一集團等大集團亦都有引入。


2017年開始，Enviro 200MMC開始被運出口。紐西蘭嘅兩軸同埋三軸版Enviro 200MMC由2017年中開始喺奧克蘭載客。香港嘅新世界第一巴士喺2017年底引入5架Enviro 200MMC，香港機場地勤服務有限公司喺2020年底引入4架Enviro 200MMC作為機場員工巴士。


2012年，亞歷山大丹尼士同加拿大嘅New Flyer宣佈會喺北美洲推出中型巴士，架車會以Enviro 200為藍本，全長30呎或35呎，配符合美國環保局EPA 2013廢氣標準嘅康明斯ISB 250匹引擎同埋Allison B300R波箱，尾軸嘅避震氣囊由兩個加到四個。


2017年5月，兩間公司宣佈中止中型巴士生產方面嘅合作，並計劃喺2017年第四季將MiDi生產線搬去亞歷山大丹尼士喺印第安納Nappanee嘅廠房，同埋用返Enviro 200呢個名推銷。喺Nappanee廠房生產嘅Enviro 200，繼續用原有New Flyer MiDi嘅車身設計，但康明斯ISB 250匹引擎已經符合美國環保局EPA 2017廢氣標準。


截至2017年5月New Flyer同埋亞歷山大丹尼士宣佈中止合作為止，有大概200架New Flyer MiDi賣咗畀北美洲嘅巴士公司同埋校園用。2018年嗰時，已經有Enviro 200喺Nappanee嘅廠房出廠同埋付運。


黃石街道係中國廣東省廣州市白雲區轄下嘅一個街道，2000年6月成立。轄區總面積5.71平方公里，下轄12個社區，總人口約6.4萬人，其中常住人口2.4萬人，外來人口約4萬人。2003年全鎮國內生產總值8.


溪母喺粵語基本維持古音，對應嘅粵拼係k，合口字會變kw，但部分字弱化成h，如口讀hau2，一啲字，韻母係u或o，就變f，如闊讀fut3，有啲字因爲介音係j就變零聲母，如丘讀jau1。喺聲調上，溪母字派陰聲調。


南三角座係家下八十八西洋星座之一。佢響天球南部，佔天球面積110平方度。地球北半球來講，南三角座係夏天嘅星座，即係夏夜會見到。肉眼可以睇到嘅星，約莫20粒到。有一到四等星4粒，即係有2等星1粒、3等星1粒、4等星2粒。


佢讀過鄧肇堅維多利亞官立中學同明愛白英奇專業學校哲學系，雨傘運動後，喺2015年頭成立咗本土民主前線，主張「以武制暴」，搞過幾次反水貨客嘅「光復」運動。2016年2月21號，佢俾警方拉咗。2017年11月喺保釋候審期間冇按時去警署報到，法院因此出咗拘捕令，黃台仰家下喺警方嘅通緝名單上面。


指揮官係軍隊裏面擁有指揮權嘅軍官，擁有最高嘅決定權，喺作戰其間，可以根據當時嘅局勢，對佢嗰隊嘅下屬發出命令，要佢哋執行。現代嘅軍隊，指揮官受到軍法拘束，佢需要肩負對佢嗰隊組織嘅責任，負責佢所屬嘅部員嘅安危。


遊就館係1882年成立，喺東京千代田靖國神社裏面既日本軍事同埋戰爭博物館，亦都係日本第一座呢類博物館。呢座博物館係由靖國神社維護，供奉咗為天皇戰死既軍人既亡魂，包括被定罪既戰犯，亦收藏咗從明治維新開始到二戰結束呢段時期日本戰爭傷亡同埋軍事活動既各種文物同埋文件。


馬克龍啱啱當選法國總統，下個挑戰就係6月舉行嘅國會選舉。馬克龍從政經驗唔多，只係做過經濟部長，冇強大政黨支持。要有效施政，必須響國會五百七十七席入面攞到過半數席位，但係馬克龍嘅「前進！」運動係新成立嘅政黨，響上一屆國會冇議席，輿論估計佢比較大可能同其他政黨合作，組成聯合政府。


而馬克龍贏出總統選舉之後第二日，重未上任就已經有民眾上街，巴黎多處有人響應工會號召上街。全副武裝嘅警察築成防線，向示威者步步進逼，又出動警棍驅趕人群，有示威者被警方抬走。唔少示威者警告親商界嘅馬克龍，雖然佢攞到大多數選票贏出，但唔代表大多數人都支持佢，佢贏出係因為冇得揀先揀佢，又話佢曾經做過現任總統奧朗德嘅經濟部長，呼籲佢唔好延續過去五年嘅政策，包括改革勞工法例。


雖然未上任就要面對抗議，但國際社會普遍歡迎佢贏出。白宮話，特朗普已經響5月8號打電話恭賀馬克龍，兩個人都同意響5月25號喺比利時布魯塞爾參加北約領袖峰會嘅時候舉行雙邊會面。而德國總理默克爾就響柏林同即將卸任嘅法國總統奧朗德舉行最後一次會談，默克爾之前響記者會度話，馬克龍贏出為法國以至德國，甚至歐洲人民都帶來希望，但面對法國國內經濟低迷、失業率高企之類嘅問題，默克爾表明德國唔會入口更多外國產品減低貿易順差，又對馬克龍嘅經濟政策抱有疑慮。


另外有啲患者會譬如將過期嘅嘢食保留落嚟，喺某啲情況下會強烈抗拒親友幫佢哋打掃。喺其他情況下，患者會意識到雪櫃需要清理，但係由於俾屋裏面其他地方嘅類似情況下打擊倒，亦知道如果要清除雜物嘅話唔會係輕而易舉嘅事而覺得無從入手而放棄執嘢。


《溏心風暴之家好月圓》係香港電視廣播有限公司2008年7月28號到9月21號播出、高清拍嘅粵語連續劇。係《溏心風暴》嘅姊妹劇，題材係時裝商戰。李司棋、夏雨、米雪、關菊英、陳豪、林峯、鍾嘉欣、楊怡、李香琴、黃宗澤、徐子珊、陳法拉、黎諾懿等主演。


保羅書信係使徒保羅寫畀各地教會就每個教會裏面嘅情況或者對來信詢問教義嘅人嘅回信，書信裏面解釋咗好多有關基督教教義嘅疑難問題同解釋教理原則，係基督教嘅重要文件，之後喺第一次君士坦丁堡公會議度確認係正典正式列入基督教《新約聖經》度。


2010年代開始，劉素芳做咗無綫電視特約演員，演出過一啲劇集，當中最出名嘅角色係處境劇《愛·回家之開心速遞》入面「香港島大學」飯堂職員「大芬姐」，綽號「島大馮盈盈」，更喺2020年7月播出嘅第937集同馮盈盈真人同場演出，亦係佢最後一次幕前演出。


1960年代，嘉頓事頭張子芳見到香港好多市民缺乏營養，就請咗專家去研發一種添加咗維他命同礦物質嘅方包，希望食咗嘅人嘅生命可以更加健康，所以就叫佢做「生命麪包」。1970年代，香港發生過幾次重大天災，政府都用咗生命麪包做主要嘅賑災嘢食。


2019年香港反修例運動入面，喺香港理工大學爆發過衝突，大學出面畀警方重重包圍，入面就有唔少抗爭者留守。有警察就串班抗爭者，話佢哋只可以食冰凍嘅「生命麪包」，自己收工就可以去深圳幫襯海底撈打甂爐同飲啤酒，又話「生命麪包」通常係基層、拾荒者、老人家食，係好可憐嘅事。


行雷係種現象，係大氣同物體之間嘅放電。佢哋多數起源喺積雨雲，之後擗落地面，就叫閃電，而啲聲就叫雷。全世界大約25%嘅閃電發生喺大氣同地面物體之間。閃電主要喺雲入面或者一舊雲對另一舊雲，其中放電只發生喺大氣中嘅高空。


黃錦星喺香港出世，祖籍廣東順德，係一名建築師，佢曾經擔任香港建築師學會環境同可持續發展委員會首任主席、環保建築專業議會主席同香港綠色建築議會副主席等多項公職，並推動同研究適用喺香港高密度都市環境嘅可持續建築環境標準同指引。


由於第一次世界大戰之後，捷克斯洛伐克喺英法保護下恢復咗主權，同法國簽訂咗互助條約，所以如果德國同捷克斯洛伐克交戰，英法按照條約必然捲入戰爭。9月13號，法國內閣開咗成日會，以尋求對策。當晚，總理達拉第決定請英國首相張伯倫出面調解。


9月29號，張伯倫第二次飛德國。當日，喺慕尼黑召開咗由希特勒、墨索里尼、張伯倫、達拉第參加嘅德意英法四國首腦會議，規定將蘇台德區「轉讓」畀德國。而割讓領土嘅捷克斯洛伐克，就冇權出席會議。呢個就係著名嘅「慕尼黑協定」。


希特勒喺呢次會議度聲稱，蘇台德地區係佢對西方嘅最後一次領土要求。張伯倫對此毫無懷疑，返到倫敦落機嗰陣，重興高采烈噉聲稱，佢帶返嚟「一代人嘅和平」。但希特勒冇口齒，喺1939年3月吞併咗捷克斯洛伐克全境。


德國陸軍總參謀長路德維希貝克反對德國喺1938年入侵捷克斯洛伐克，認為德國咁做會搞到同英法開戰，而德國係冇勝算，但係當時德軍高層得佢一個敢當面反對希特勒嘅計劃，最終貝克喺8月辭職，而希特勒叫佢暫時唔好公佈佢辭職嘅消息。


孫休十八歲嗰陣，被封做琅琊王。太平三年九月廿六號，永寧侯孫綝發動政變，將孫休細佬吳廢帝孫亮廢做會稽王，叫孫休做皇帝，孫休推咗三次都推唔甩，唯有應承，改咗個年號叫做永安。孫休做咗皇帝之後，就叫孫綝做丞相，孫綝嘅權力重大過孫休。


2007年，佢代表民協參選第3屆香港區議會選舉，係民協當屆最後生  嘅候選人，挑戰建制派元老陳景煌，以990票對1174票落選，四年後捲土重來，以1632票打贏1583票、在位30年嘅陳景煌，報番四年前落選嘅一箭之仇，之後兩屆，佢亦喺同一選區成功冧莊，2021年7月9號，佢宣布劈炮唔撈，結束區議員生涯，而佢留低嘅區議會主席一職，就先後由楊永杰、何顯明繼承。


2013年，互聯網上出現歌曲改編而成嘅《城邦會戰勝歸來》，同《民主會戰勝歸來》嘅中國視角不同，《城邦》探討香港本土自治問題，重抽咗香港自治運動嘅發起人陳雲水。但《城邦》推出咗之後，陳雲重畀咗Like，而且經唔同網民改詞同重新錄製之後，成為香港本士派同香港自治運動嘅代表歌曲之一。


鄭接受記者就有關事情查詢嗰陣，佢就話記者喺度挖瘡疤，另外佢曾經主動入稟高院，承認選舉期間聲稱擁有嘅哲學博士學歷，係屬於虛假同誤導嘅資料，向法庭申請免責並確認當選有效。但當時她向法庭宣稱「將獲頒發」嘅博士學歷、進展，同結果都「不知所終」。


對於親中陣營唔少人擁有具爭議嘅學歷，泛民主派有部分人士除咗會公開質疑，甚至會作出法律行動。例如，喺2016年香港立法會選舉，喺九龍東出選嘅民主黨胡志偉，亦曾經喺選舉論壇上質疑柯創盛。有「長洲覆核王」之稱嘅郭卓堅，就曾經就葛珮帆同柯創盛嘅學歷入稟法院，指責佢哋誤導選民，要求取消佢哋嘅議員資格。


東普陀講寺喺1932年由茂峰法師創立。茂峰係廣西博白人，光緒十四年出世，29歲喺南京寶華山慧居寺出家。1924年茂峰應邀去台灣靈泉寺講經，1927年就由台灣到香港弘揚佛法，經過老圍村，登上千石山，游過大水坑，見佢氣像宏闊，認為係起佛寺嘅好地方，就周圍集資起寺。


馮少年時先後讀唐河縣立高等小學、開封中州中學、上海公學。之後，中華民國四年，一九一五年，考入北京大學法科，但後轉入文科中國哲學門，中華民國七年，一九一八年畢業。畢業後任教開封中等技術學院。一年後，中華民國八年，一九一九年，去美國哥倫比亞大學留學。


中華民國十二年，一九二三年，返國卽任中山大學哲學系教授，兩年後，中華民國十四年，一九二五年，轉任廣東大學教授。一年後，中華民國十五年，一九二六年，再轉任燕京大學哲學教授。兩年後，中華民國十七年，一九二八年，再轉任國立清華大學教授兼任哲學係主任，翌年再兼任文學院院長。


同年，馮友蘭獲邀出訪捷克、蘇聯，返返中國後，分別就蘇聯見聞及歷史唯物主義演講兩次，觸怒中國國民黨當局，遭逮捕審訊，但無耐獲釋。事後，馮卽該拍住國民黨，無耐入埋黨。第二年，中華民國廿四年，一九三五年，當選國民黨第五次全國代表大會代表。


中國民國廿六年，一九三七年，中國抗日戰爭全面爆發，馮跟清華大學搬去長沙，又旋即再搬昆明，任職於西南聯合大學，仍任哲學系教授兼文學院院長。遷徙期間，國民黨籍中斷。中華民國廿八年，一九三九年，馮再次入國民黨。


昆明嗰陣，馮出咗貞元六書，推崇儒家道統，鞏固儒學思想，切合當時國民黨新生活運動。六書先後次爲，中華民國廿八年，一九三九年，出咗《新理學》。中華民國廿九年，一九四〇年出《新事論》同《新事訓》。中華民國卅二年，一九四三年出《新原人》。


任教西南聯大嗰陣，馮同國民黨高層密切往來。中華民國卅一年，一九四二年起，幾次去重慶，向國民黨幹部授課。中華民國卅二年，一九四三年，以西南聯合大學黨部名義，致函蔣介石，望其「收拾人心」，蔣閱信「為之動容，為之淚下」。


中華民國卅五年，一九四六年，中國抗戰勝利後，西南聯合大學解散，清華大學搬返北平，馮應邀去美國賓夕凡尼亞大學，任客座教授一年，同時集結其間講稿，出《中國哲學簡史》。中華民國卅七年，一九四八年，返國，仍任清華大學教授，哲學係主任同文學院院長，後又當選中央研究院首任院士同中央研究院評議會第三屆評議員。


中華民國卅八年，一九四九年，國民黨失勢，中國北方由中國共產黨接收。十月一號，中國共產黨立中華人民共和國。無耐，十月五號馮友蘭致信毛澤東，自稱「過去講封建哲學，幫了國民黨的忙，現在我決心改造思想，學習馬克思主義」，毛在回信認定了馮「過去犯過錯誤」，並告誡其「總以採取老實態度爲宜」，馮遂辭任去國立清華大學院長同系主任。


一九五〇年間，佢派咗去農村參加土改運動。一九五二年，調返北京大學哲學系，重做埋中國科學院哲學社會科學部學部委員，同埋第二、三、四屆中華人民共和國全國政協委員，第五屆中國人民政治協商會議常務委員，第四屆全國人民代表大會代表。


馮友蘭要自我批判自己歷史問題，國內外幾次公開表示，新理學「與馬列主義毛澤東思想為敵」，係「反人民」，係「要人一心一意擁護當時半封建半殖民地的社會合國民黨政權」，「我舊陣時嘅著作都係無價值嘅」，並「對四十年代所寫嘅幾本書懺悔」。


佢好多時配合政治形勢，如「揾啲馬克思主義嘅嘢，努力運用」，因而相繼寫出咗《中國哲學史新編》第一二冊。一九五五年，佢參加活動，批判胡適同梁漱溟。一九六二年，中共政協全國委員會召開第三屆政治協商，會後向毛澤東獻詩「懷仁堂后百花香，浩蕩春風感衆芳」云云。


一九六六年，毛澤東發動文化大革命。起初馮友蘭畀人抄家，困入牛棚。兩年後，一九六八年毛澤東表示，「北京大學有一個馮友蘭，係講唯心主義哲學嘅，我哋只識唯物主義，唔識唯心主義，如果想知道啲唯心主義，重得去揾佢」，馮因而得以離開牛棚，恢復自由。


一九七三年，批林批孔運動中，馮友蘭出任四人幫掌握嘅「梁效」寫作班子顧問，「從舊營壘裏衝殺出嚟，畀咗孔丘一個回馬槍」，相繼發表《對於孔子嘅批判同對於我過去嘅尊孔思想嘅自我批判》同《復古與反復古係兩條路線嘅鬥爭》等文章，均得《光明日報》全文轉載。


之後又著《論孔丘》一書，為江青一黨效力。呢啲文書，馮話自己係一九四九年以前，係尊孔思想，係「為大地主大資產傢，特別係為國民黨反動派嘅統治服務嘅」，一九四九年以後則「為劉少奇，林彪反革命嘅修正主義路綫服務嘅」，認爲自己能參加批孔運動，係「更大嘅幸福」，一代儒學名家，「竟以批孔鳴於時」。


一九八〇年起，馮友蘭以口述方式，開始重寫《中國哲學史新編》，自稱「自己喺現有馬克思主義水平上所能見到嘅東西，直接寫我自己喺現現有嘅馬克思主義水平上對於中國哲學史和文化的理解和體會」。全書一九八年完成，全書始終以馬克思主義同階級鬥爭觀念貫通。


生平著作可歸結為「三史釋古今、六書紀貞元」三史係《中國哲學史》、《中國哲學簡史》、《中國哲學史新編》等三套哲學史著作。六書係「貞元六書」包括《新理學》、《新世訓》、《新事論》、《新原人》、《新原道》、《新知言》等六本自成體系的哲學著作。


《貞元六書》係一套自成體系的哲學著作。《新理學》為其總綱，後五冊係分屬各章節，主要講純粹哲學。《新世訓》係社會觀，係新理學觀點喺社會問題中的應用。《新事論》係生活方法論與道德修養論。《新原人》係人生哲學，以覺解的程度將人生分為四個境界。


微辣文化老細之一加蔥同其職位為藝人經理人嘅下屬阿晶拍過拖而反目成仇恁收場，後者亦於2021年8月31號或稍早離職。由2021年10月25號或稍早開始，加蔥有無喺感情上一腳踏兩船傍威逼或遊說阿晶墮胎等事之真相為何傍責任誰屬，成為徂雙方喺互聯網公開爭論嘅話題，亦係微辣文化嘅醜聞。


第28屆香港電影金像獎喺2009年4月19號夜晚喺尖沙咀香港文化中心搞，頒咗21個獎。呢屆金像獎適逢香港電影一百周年紀念，頒獎禮破天荒請咗12位司儀一齊主持，包括王祖藍、何韻詩、吳君如、謝安琪、曾志偉、毛舜筠、谷德昭、林子聰、錢嘉樂、田啟文、盧覓雪同樊少皇，表演場地都由香港文化中心大劇院擴展到室外嘅星光大道紅地毯。


身為亞洲電視藝人嘅鮑起靜，喺頒獎禮發表得獎感言時提到亞視，但呢個片段俾轉播頒獎禮嘅無綫電視刪走，做法俾網友質疑，爾冬陞炮轟無綫唔尊重個節目，話呢啲係奴才所為，質疑無綫點解唔大方啲。亞視批評無綫無考慮觀眾感受。


李運騰喺香港大學攞咗法學士學位同埋法學專業證書之後，喺93年加入咗前嘅律政署，做起檢察官。到咗95年，晉升做咗高級檢察官，05年再晉升做副首席政府律師，同年都出任高級助理刑事檢控專員嘅職位。佢喺13年被委任去區域法院做法官，19年1月14號起就升級做高等法院原訟法庭嘅法官。


磨碟沙站係廣州地鐵8號綫同18號綫嘅轉車站，喺海珠區新港東路嘅廣東省食品質監檢查站地底。不過兩個站廳同月台範圍嘅開放時間都唔同，其中8號綫喺2003年6月28號開放，而18號綫喺2021年9月28號開放。


另外，喺8號綫月台東邊有條交叉渡綫響度。一般嚟講，月台東邊嗰兩條交叉渡綫係畀上落班高峰時段開始之前或結束之後，出入赤沙車輛段用。喺高峰時段結束後，部份列車到咗萬勝圍清咗客兼返轉頭後唔畀搭客，跟住去到1號月台停低一陣，之後即入赤沙車輛段，屆時月台會有廣播提醒乘客唔畀上車。


而18號綫因實行咗快慢綫，兩綫嘅列車行嘅軌道都唔同。其中慢綫列車喺車站埋邊嗰兩條軌道停站，而快綫列車直接喺車站開邊嗰兩條軌道飛站唔停。喺慢車到呢個站之後，若果下一班係快車兼馬上到呢個站飛站嘅話，慢車入面都有「而家係臨時停車，車輛設備安全」嘅反復廣播。


喺1988年嘅「十字綫網」規劃入面就話咗嗰時舊2號綫嘅一個站，喺新港東路嗰邊。後嚟喺1997年嘅《廣州市城市快速軌道交通線網規劃研究》入面話咗要將條2號綫一分為二，而呢個站係話嗰時5號綫嘅一個站。而曉港站到琶洲嗰橛都加入咗2號綫一期嘅工程入面，之後用咗先行貫通，重留低咗拆解嘅條件。


2017年份地鐵規劃話呢個站係18號綫同19號綫嘅轉車站，不過因車站同磨碟沙站有一定距離而搞出琶洲西區站，加上初期計劃唔同磨碟沙站轉車。直到2020年6月17號，地鐵方因確定呢個站要轉車，先至取消「琶洲西區」嘅工程名兼正式改名做磨碟沙站。


2007年6月25號，國家發改委通過咗廣州地鐵2號綫同8號綫嘅延長段工程。工程喺2007年8月正式逳手，佢就係將舊嘅二號綫喺呢個站同江南西站之間嘅位拆開，分別向南、西、北三個方向延長。就喺2010年9月22～24號，成條舊嘅二號綫都停運咗嚟搞路線一分為二嘅工程。


因為呢個站喺廣州差唔多鄉下地區，之前有好多間企業都喺呢度搞間工廠，係廣州市一鄉下輕工業基地。但後嚟工廠撤消咗之後，嚿地皮要重新規劃嚟搞經濟發展。不過家陣附近凈得冇幾個小區響度，所以客流都好少。呢個站重係成條8號綫入面，客流量最低嘅車站。


《Just Dance》係美國歌手Lady Gaga嘅首張單曲，佢同Akon同埋佢嘅監製RedOne一齊創作呢首歌。佢以Colby O'Donis嘅歌聲為特色作為Gaga首張錄音室專輯《The Fame》嘅主打單曲喺2008年4月8號發行，呢首歌係Gaga喺10分鐘內寫成嘅「快樂唱片」。